
Predgovor 


Carl Julius Abegg je 1956. godine napisao knjigu! 
o svetici katoličke Crkve Thćrase iz Lisieuxa koja je 
snažno djelovala na čitaoce i za mnoge postala kućnim 
štivom. Gospodin profesor Walter Nigg ukazao je u 
svom popratnom tekstu na odlike tog djela. 

Autor je na putu od Thćrčse iz Lisieuxa dospio do 
Jeanne d'Arc. On piše: »Kada je mlada Thćr&ese Marten 
(Thćrše iz Lisieuxa) sjedila na obali pored svoga oca 
koji je pecao ribu i pritom meditirala, njene su se misli 
često vrtjele oko Jeanne d'Arc...« 

Priča o Ivani Orleanskoj napisana je u mnogo ver- 
zija, njome se bavilo mnogo pisaca. Radovi koji se bave 
onom nikada riješenom zagonetkom njena života 
dostižu na tisuće takvih djela. O njoj su izrečeni svi 
mogući sudovi: Jednih se Ivana doima poput nekog 
natprirodna bića, poput Božje izaslanice, poput 
mistične inkarnacije čitavog jednog naroda, poput 
velike svetice. 

Drugi su je međutim tumačili kao lukavu varalicu 
ili patološki slučaj s područja prirođene sklonosti 
histerije. 

Pjesnici su, počevši od Christine de Pisan do Frie- 
dricha Schillera i Paula Claudela, te od Voltairea do 
Bernarda Shawa, nastojali prikazati njen lik, ali čak ni 
onim najvećima među njima nije uspjelo vjerodostojno 
prikazati sigurnost one tihe, čiste i goleme snage koja 
proizlazi iz Ivaninih riječi i njenih djela. 


1. Thćrčse iz Lisieuxa (Krik jedne duše), naklada Passavia, 
Minchen. 


Mi posjedujemo njene očigledno istinske izjave u 
spisima s procesa! što ih je prvi put na francuskom 
jeziku učinio pristupačnima za javnost 1868. godine 
kraljevski savjetnik Ernest O'Reilly, na sudu u Roue- 
nu. 

Čak ni povjesničari, bez obzira na to da li su nje- 
nom čudesnom liku pokušali prići analitičko-istraži- 
vačkim sredstvima ili samovoljnim tumačenjem ili su 
skromno pokušali ono nadpovijesno u pojavi te djevoj- 
ke iz Domremyja jednostavno dovesti u primjereni 
odnos spram povijesnih činjenica, oni nikada ne mogu 
dovoljno vjerno prikazati doživljaj koji obuzme čovje- 
ka otvorena srca kada dospije neposredno do izvora, 
kada čuje uvijek vedar Ivanin glas, kada čuje njene 
iskrene, mudre riječi, što se ne mijenja čak ni u trenu- 
cima najvećeg straha i najgorih muka. 

Mnogo čitana djela, poput Michletovih plastično 
patetičnih prikaza, blijede pred jednostavnim proto- 
kolarnim tekstovima, pred pitanjem i odgovorom u 
čijem se tijeku, kao pri Sokratovu saslušavanju, kao 
pri ispitivanju Krista, stoji ljudstvo sa svojim podmu- 
klim i strogo formalnim metodama nasuprot istinskom 
čovjeku i njegovoj osamljenoj veličini. 

Povijesni se događaji trebaju, kada se radi o liko- 
vima poput Ivane Orleanske, navesti samo kao pozadi- 
na. U ovom se slučaju radi o velikoj evropskoj povije- 
sti, o povijesti Francuske, zatim o povijesti Engleske, 
radi se o povijesti međukraljevstva, Burgunda, čijem 
su kraju bila uvod Ivanina djela, a koje se proteže od 
oslobođenja od opsade Orleansa 1429. godine, do godi- 
na 1476. i 1477., bitaka kod Murtena i Grandsona, 
dakle unutar četrdeset osam godina koliko traje jedan 


2. Jedno odlično kritičko izdanje na njemačkom jeziku izašlo je 
1943. godine u nakladi Benziger, Einsiedeln/KGln, a preveo ga je 
Josef Butler. Jedinstveno Ivanino držanje prikazuje prijevod Ala- 
stairasa, naklada Hermann Rinn, Miinchen, 1956. 

3. Naslov njegove publikacije glasi: »Oba procesa i presuda, 
naknadno istraživanje i naknadna rehabilitacija Jeanne d'Arc; po 
prvi put na francuskom jeziku, prema službenim latinskim origina- 
lima, uz primjedbe i razjašnjenja«. 

kratki ljudski život. Prije svega se radi međutim o 
povijesti francuskog kraljevstva.! 

Valois je bilo ime pokrajine koja se nalazila sjeve- 
roistočno od Pariza i jugoistočno od Soissonsa, ime 
grofovije, kasnijeg vojvodstva. Stari grofovi Valois pri- 
padali su mlađem ogranku kuće Vermandois. Kćerka 
posljednjeg Vermandoisa udala se za Huga, sina Hen- 
rika I Francuskog i donijela mu u brak grofovije Valois 
i Vermandois. Henrikov je nasljednik bio Filip I Fran- 
cuski, stariji brat spomenutog Huga. Njega je u vlada- 
vini naslijedio njegov sin Luj VI, a ovoga po direktnoj 
liniji Luj VII. Njegov je nasljednik bio njegov sin Filip 
II August koji je nakon izumiranja Hugovih potomaka, 
a time Vermandoisa, pripojio 1215. godine njihove 
titule i imovinu : 


Tek je Filip NI Smjeli, sin Luja IX Svetog i unuk 
Luja VIII, praunuk Filipa II Augusta, dodijelio Valois 
1285. godine svom sinu Karlu. Ovaj, je otada nazvan 
Karlo Valois, bio utemeljitelj kraljevske kuće istog 
naziva. Svojim vjenčanjem s Margaretom Anžuvin- 
skom-Sicilijanskom dobio je Anjou i Maine. Umro je 
1325. godine. Njegov sin Filip VI, prvi vladar iz kuće 
Valois, rođen je 1293., kao nećak Filipa IV čiji je bio 
najbliži sporedni muški rođak, nakon što je 31. siječnja 
1328. umro posljednji od sinova Filipa IV, Karlo IV 
Lijepi koji nije imao potomaka, čime se ugasilo glavno 
stablo Capeta. 

Filip Valois vladao je kao Filip VI. Njegov sin i 
nasljednik Ivan II koji se popeo na prijesto 1350. godi- 
ne, imao je sa sestrom njemačkog cara Karla VI, 
Bonom Luksemburškom, četiri sina: prijestolonasljed- 


4. Da bi se mogli upoznati preduvjeti na kojima se temelje neo- 
bični događaji opisani u Abeggovoj knjizi, čini se potrebnim na krat- 
ko ući u činjeničnu materiju, naime u ispreplitanje kraljevskih 
genealogija: 

Capeti su članovi treće franačke dinastije koja je dobila krunu 
987. godine s Hugom Capetom i vladala do 1328. godine, nakon čega 
je prema Salskom zakonu uslijedila sporedna loza Valoisa. Tek je 
Francuska revolucija obuhvatila cjelokupne francuske dinastije pod 
pojmom »Capeti«, a Luja XVI nazvala »Luisom Capetom«. 


nika Karla, vojvodu Anžuvinskog, vojvodu od Berryja 
i Filipa, utemeljitelja kuće Burgund koji je bio nazvan 
Filip Smjeli.! 

Vladari iz kuće Valois, još potpuno opsjednuti 
idejom feudalizma, stvorili su suviše moćne vazale, te 
su time Francusku doveli u opasnost da bude ponovo 
rascjepkana, čime bi zemlja postala plijenom za Engle- 
sku i Španjolsku. Tek je Richelieu posve uklonio 
posljednje posljedice tendencije koja je pripadala jed- 
nom preživjelom dobu. 

Francuski je srednji vijek bio u znaku stoljetnog 
rata. Ta strahovita borba protiv Engleske pustoši širo- 
ka područja. Sjajne bitke vođene po najvišim časnim 
pravilima, poput one kod Azincourta, teški francuski 
porazi, sve je to ukazivalo da bi rat morao završiti 
konačnom pobjedom Engleza.! 


5. Filip Smjeli Burgundski, rođen 1342. godine koji je svom ocu, 
kralju Francuske Ivanu II spasio život u borbi kod Maupertuisa 
(1356.g.), dijelio je snjim englesko zatočeništvo, sve dok obojica nisu 
oslobođeni mirom u Bretignyju. Ivan je tada dodijelio svom sinu 
Touraine, a 1363. godine i Burgund i uzdigao ga u prvog pera (visoka 
plemića) Francuske. Kada je nakon Ivanove smrti 1364.g. stao na 
prijesto najstariji Filipov sin Karlo V, morao mu je Filip dati doduše 
Touraine, ali mu je izričito potvrđeno pravo na Burpund. Taj prvi 
zastupnik kuće Valois na burgundskom prijestolju došao je već 1380. 
godine u sukob sa svojim starijim bratom, vojvodom Lujem Anžu- 
vinskim u vezi s vršenjem namjesništva za maloljetna Karla VI. Tek 
1382. godine, kada je Luj Anžuvinski otišao u Napulj, uspjelo je Fili- 
pu dokopati se namjesništva u Francuskoj. Nakon što je međutim 
Karlo VI 1388.g. samostalno preuzeo vlast, ali se uvijek iznova poka- 
zalo da zbog svoje prirođene duševne bolesti nije bio sposoban obav- 
ljati vladarske zadatke — morao se Filip Burgundski povući iz svoje 
službe namjesnika u korist svoga nećaka, vojvode Orleanskog. Ali 
kada je 1392.g. Karlo VI zapadao u razdoblja očita ludila, došao je 
Filip ponovo na vlast i 1396. godine primirje s Engleskom. 

— 1396. godine oženio se Margaretom, kćerkom nasljednicom 
grofa Ludwiga III Flandrijskog. Nakon tastove smrti mogao je 
1384.g. ujediniti Margaretino nasljedstvo, grofovije Burgund, Flan- 
driju, Artois, Nevers s vojvodinom Burgundom, što ga je odjednom 
učinilo veoma moćnim knezom. — Filip je umro 27. travnja 1404. 
godine u Hallu u Hennegau. 

6. Sukob dvaju naroda nastao je formalno uslijed dinastijskih 
razloga, dinastijskih zahtjeva koji su se javili nakon razdoblja vla- 
davine francuskog kralja Filipa IV Lijepog (1285.-1314.). Nijedan od 
njegovih sinova koji su ga sukcesivno nasljeđivali na prijestolju: Luj 

Treći Valois na francuskom prijestolju, Karlo V, 
umro je 1380. godine. Naslijedio ga je njegov najstariji 
sin Karlo VI, a njegov drugi sin vojvoda Luj Orleanski 
dobio je grofovije Angoulćme i Valois koje su do velike 
revolucije ostale u posjedu kuće Orlćans. Prijeteće zlo 
što se nadvilo nad Francusku najviše je poraslo u vri- 
jeme vladavine Karla VI. 

Taj vladar, taj šutljiv, suviše senzibilan potomak 
stare loze bolovao je od 1392. godine (rođen je bio 
1368.g.) od duševne bolesti čiji su se simptomi na 
početku javljali povremeno, ali kasnije sve češće. Bio je 
oženjen Izabelom Bavarskom. U sve rjeđim trenucima 
bistre svijesti, trenucima privremena poboljšanja, vra- 
ćao se od vremena do vremena svojoj supruzi. Uvijek je 
iznova provodio međutim po više mjeseci između 
napadaja bijesa i potpune apatije. 

Kada je 1403. godine rođen budući Karlo VII, kao 
jedanaesto dijete svoje majke, bila su živa još samo dva 
njegova starija brata. 

Od kraljeva oboljenja borili su se ogorčeno njegov 
brat Luj Orleanski i njegov stric, vojvoda Filip Smjeli 
Burgundski, kao i njegov sin Ivan Neustrašivi oko 
namjesništva.! Ivan Burgundski dao je 23. studenog 
1407. u Parizu ubiti Luja Orleanskog. To je ubojstvo 
dovelo do bjesomučnih borbi između pristaša Luja 
Orleanskog, nazvanih prema svom vojnom vođi 
Armagnaci i Bourguignonsa na drugoj strani. Taj je 
građanski rat konačno predao Francusku na milost i 
nemilost oružju Henrika V Engleskog. Težilo se doduše 
prividnom pomirenju, ali je krvava osveta bila ipak 
izvršena. 


X, Filip V i Karlo TV, nije imao muških potomaka. Kada je Filip VI 
Valois, bratić posljednjih kraljeva, sin Karla Valoisa, brat Filipa 
Lijepog, dobio krunu, postavio je Edvard III bezuvjetan zahtjev za 
nasljedstvom tvrdeći kako će on biti sljedeći na prijestolju. Na taj je 
način izbio rat koji je trajao preko sto godina s prekidima. Filip VI 
je umro 1350. godine, a naslijedio ga je Ivan II Dobri, čiji je nasljed- 
nik bio Karlo V Francuski. 

7. Sestra Katarina, rođena šesnaesi mjeseci prije njega, koja je 
bila udana za Henrika V Engleskog, donijela je kući Lancaster 
nasljeđe duševne bolesti. 

Kada se vojvoda Ivan Burgundski — koji je sama 
sebe označio kao inicijatora ubojstva Luja Orleanskog 
— sastao 1419. godine na mostu preko Yonne u Monte- 
reau s dofenom, kasnijim Karlom VII, zbog tobožnjeg 
pomorenja, ubili su ga Armagnaci koji su bili u Karlo- 
voj pratnji. To je Ivanova sina i nasljednika, Filipa 
Dobrog Burgundskog natjeralo u engleski savez i Filip 
je bio taj kome je uspjelo u prividnom primirju između 
Engleske, Francuske i Burgunda sklopljenom 1420. u 
Troyesu isposlovati isključenje Karla, dofena, iz pre- 
stolonasljedstva. Tu se radilo o borbi prinčeva oko 
moći s obzirom na vanjske neprijatelje. Ustanci, krvo- 
prolića i ubojstva izmjenjivali su se s rasipnošću prili- 
kom raskošnih svečanosti. Još nikada nije bila raskoš 
tako probrana, toliko izvještačena, a odjeća toliko pre- 
natrpana draguljima, zlatnim vezom, zlatnim lancima 
i rijetkim krznenim 'remek djelima'.Ubijeni Luj 
Orleanski dao je na rukave svojih ogrtača izvesti pje- 
sme načinjene od bisera. Neprijateljstvo između fran- 
cuskih i burgundskih Valoisa pozamašno je potpirivala 
sama kraljica Izabela. Ona je bila prirode kojom je 
snažno upravljao nagon i bila je opsjednuta sklonošću 
intrigama ; u svojoj je ruci držala mnoge konce. Nakon 
ubojstva Luja Orleanskog uspjeli su je Armagnaci pro- 
tjerati s francuskog dvora, nakon čega je prešla k Bur- 
gunđanima. Onako kako se ponašala prema svom 
šogoru tako se ponašala prema svom burgundskom 
rođaku. Kraljica se činila glavnom pokretačicom skla- 
panja sporazuma u Troyesu ; kada se radilo o isključe- 
nju njena sina Karla, dofena, iz prestolonasljedstva i 
vlasti, sama je izjavila kako on nije sin kralja, njena 
supruga. Ta je izjava ostavila podgrizajuću sumnju u 
veoma labilnom princu, sumnju koja je tijekom godina 
nanijela tešku štetu njegovoj duševnoj ravnoteži. Kralj 
je većinom stolovao u Bourgesu. Godine 1422. pojavio 
se u katedrali toga grada odjeven u kraljevski purpur. 
Podrugljivo su ga nazvali 'kraljem Bourgesa'. Sjedište 
njegova dvora izmjenjivalo se između Bourgesa, Chi- 
nona, Lochesa i Toursa. Godine 1423. pobijedili su ga 
Englezi i Burgunđani kod Cravanta, a 1424. kod Ver- 
neuila. Morao je dati Champagne, morao je dati Maine, 

da bi se povukao iza Loire. 1426. godine je doduše naj- 
bolji vojskovođa Karla VII, Jean Dunois, grof iz Lon- 
guevillea, izvanbračni sin Luja Orleanskog, potukao 
Engleze kod Montargisa. Oni su se međutim već 1427. 
opet probili do Loire i opkolili Orlćans. Karlo VII se 
već odlučio napustiti i taj ključni položaj i povući se u 
Dauphinć, posljednje područje koje mu je sa sigurnoš- 
ću preostalo. U tom se času činilo kao da nijedna sila 
na svijetu ne može spriječiti da Francuska postane 
engleskom. 'Kralj Bourgesa' izgubio je gotovo čitavo 
područje svoje vladavine. 


Upravo u trenutku najtežeg poraza francuske 
kraljevine pojavila se Ivana Orleanska. Pod njenim je 
vodstvom Orićans u svibnju 1429. godine oslobođen od 
opsade, te zauzet Reims. Karlo čiju je zakonitost pori- 
cala vlastita mu majka, bio je u Ivaninoj nazočnosti 
okrunjen i tako posve nepobitno postao kraljem Fran- 
cuske. 

Time je Ivanina misija bila ispunjena. Ona je to 
znala, stoga je rekla da joj je dana jedna godina. Tu je 
granicu koja joj je bila postavljena putem glasova 
pokušala međutim prekoračiti, ali sve što je odsada 
poduzimala bilo je osujećeno od strane dvorskog rat- 
nog vijeća pod vodstvom dvolična La Tremoillea. Kar- 
lo VII koji je bio uvijek sklon samopredaji i bijegu u 
razonodu, te potpunoj rastresenosti i čiji je karakter 
tek mnogo kasnije, pod utjecajem njegove ljubavnice 
Agnes Sorel, navodno iznenađujuće očvrsnuo, opet se 
besposleno povukao u Chinon. Jeanne d'Arc je pohita- 
la u pomoć Compiegneu ugroženom od Burgunđana i 
tu je zahvaljujući izdaji bila uhićena. Najprije je bila 
pod paskom grofa od Luksemburga, a on ju je nakon 
kratka vremena prodao za veliku svotu Englezima. 
Karlo VII nije poduzeo ništa u cilju njena oslobađanja 
i ništa da bi je spasio od smrti. 

Ivana je bila osuđena tijekom političkog procesa 
pri kome nisu bila uvijek poštovana čak ni osnovna 
pravila postupka. Već 18. ožujka 1429. godine morala 
je pristupiti u Poitiersu detaljnom ispitivanju što ga je 
proveo gremij istaknutih teologa. Već je tada odgova- 


13 


rala na svoj slobodan, iskren način. Tom je prilikom o 
njoj zaključeno da je »odlikuju poniznost, djevičan- 
stvo, čestitost srca i poštenje«. 


U Rouenu je naprotiv — to je bilo unaprijed utv- 
rđeno — pod pritiskom engleske politike bila optužena 
za čarobnjaštvo i prepuštena kazni predviđenoj za vje- 
štice. Optuživali su je da je iracionalnim sredstvima 
raspirivala pokret koji je upropastio sve engleske 
pobjede izvojevane tijekom stogodišnjeg rata. U Roue- 
nu se pred svojim sucima pojavila toliko osamljena da 
se veća osamljenost ne može zamisliti. Ni sa koje stra- 
ne nije dobila ni najmanju utjehu; nekolicina onih što 
su joj upućivali naoko lijepe riječi bili su zapravo 
izdajnici koji su na taj način željeli iz nje izmamiti 'pri- 
znanje". U tom je procesu došla do izražaja istina jedne 
čiste duše; optužena je stajala nasuprot nesklonim joj 
farizejima, njihovim smicalicama, njihovim sredstvi- 
ma pritisaka, stajala je bez ikakve podrške nasuprot 
politički strogo opredjeljenoj osudi od strane pariškog 
sveučilišta, parlamenata, inkvizicije, ali ona je uvijek 
odgovarala slobodno, neposredno, s onim realizmom 
istinski mističnih priroda, odgovarala je bez straha u 
sebi. S lancima na vratu, na rukama i nogama ležala je, 
na svaki način povrijeđena i obeščašćena, pet mjeseci u 
vlažnoj kuli. Svi su njeni suci bili neprijatelji Karla 
VII, a u svojoj su karijeri i zbog svojih prebenda bili 
ovisni o Englezima. Pariško je sveučilište bilo posve 
engleski nastrojeno, a to su bili i veliki samostani Nor- 
mandije, te kanonici u Rouenu. 


Ivana je jedan jedini put porekla svoju prvu izjavu 
i nakon podnošenja najtežih tjelesnih muka, te pod 
prijetnjom smrću spaljivanjem potpisala jedan za nju 
nerazumljiv spis. Savonarola je također priznao nakon 
što je bio fizički zlostavljan; Ivana je međutim nak- 
nadno, nakon trenutka slabosti i zbunjenosti, proglasi- 
la svoj iznuđeni potpis nevažećim. Sa sigurnošću je 
izjavila: »I ako sam kasnije rekla bilo što drugo, to ne 
znači da sam promijenila mišljenje, već se to dogodilo 
pod pritiskom mučenja.« 

Autor ovog prikaza života Jeanne d'Arc koji je 
pred Vama izgovorio je s obzirom na njene patnje sli- 
jedeće riječi: »Svi su mučenici koji su bili obdareni 
Božjom milošću, u času očajna poniranja u Ništa poni- 
jeli Kristov križ.« 

Karlo VII. je nakon Ivanine smrti oslobađao Fran- 
cusku postižući pobjedu za pobjedom. Zbog toga su ga 
prozvali Karlom Pobjednikom. Njegov podmukao, zao, 
ali politički genijalan sin Luj XI trebao je uz pomoć 
Švicaraca dovršiti njegovo djelo. 

Karlo je dao 1450. godine revidirati Ivanin proces; 
1456. je optužbu koja ju je teretila proglasio neosnova- 
nom, te na svečani način utvrdio njenu nevinost. 

Jeanne d'Arc je kasnije proglašena blaženom, pro- 
glašena je svetom ; u njeno su se ime uspjeli jedanput u 
19. stoljeću ujediniti kako vjernici tako i bezvjernici 
Francuske i sve stranke; a ona nije bila nikakav genij 
nacionalističke strasti, to nije bilo svojstveno njenom 
dobu ni njenom vlastitom biću. Ne, ona je bila simbol 
čiste, snažne odlučnosti čovjeka koji se unutar jedne 
zajednice sudbina osjeća kao nosilac Božje volje; Ona 
je bila Božja opunomoćenica koja je bila zazivana uvi- 
jek kada se njen narod našao u bezizlaznom položaju. 

Carl Julius Abegg je u svojoj knjizi postigao da te 
njene osnovne osobine snažno osjetimo i u okvirima 
današnjice; on je naime jednostavno i ne kao komenta- 
tor — kao što su to učinili toliki prije njega — izvijestio 
na način kako se priča legenda i tako mu je uspjelo uči- 
niti za nas čujnim njen vlastiti glas. Njegova je zasluga 
što je spoznao kako se u Jeanne d'Arc radi o jednom od 
onih likova s obzirom na koje onaj s pomoću razuma 
shvatljiv događaj postaje tek dodatkom dotičnoj slici; 
jer te su ljudske pojave načinjene od građe iz koje 
nastaju mitovi što unatoč zamršenom povijesnom tije- 
ku ostaju vječnima, mitovi što u svako doba mogu 
širom otvoriti i rasplamsati ljudska srca. 


Carl J. Burckhardt 

Devetog ožujka 1429. godine stajala je Ivana 
Orleanska uspravno i svečano vodeći dugi, dvosatni 
razgovor — odvojeno od svih dvoranina — s dofenom 
Francuske koja je tri stoljeća kasnije trebala posve pri- 
padati Luju XIV, »kralju sunca« koji je međutim 
naslađujući se u svojoj pohlepi za raskoši, priredio 
njen slom. Ivana je u tom povijesnom trenutku povje- 
rila prestolonasljedniku svoju tajnu koju je čuvala do 
svog posljednjeg daha. Bilo je neuobičajeno da Karlo s 
nekim razgovara tako odvojeno i toliko dugo. Čitav je 
dvor naslućivao da se moralo raditi o nečem neobič- 
nom. Koliko su te slutnje bile blizu stvarnom stanju? 
Činjenica je da se spram Ivane svatko ophodio s najve- 
ćim poštovanjem i iskazivanjem počasti. Onih je dana 
bilo — na njen nagovor — odlučeno da se izvrši osloba- 
đanje Orleansa i obavi krunidba dofena u Reimsu. Ona 
sama vladala se nadasve dostojanstveno. A uvijek 
neodlučnom Karlu rekla je: 


»Messire, ti si zakoniti nasljednik 
Francuske i kraljev sin«, 


poslije čega je on satima — koji su se vitezovima i dvor- 
skim damama činili beskonačnima — s njom opširno 
razgovarao. O čemu je to mogla s njim razgovarati? 
Kakvu mu je tajnu povjerila? Dvorske su dame s rastu- 
ćom napetošću i nestrpljivom radoznalošću promatra- 
le dofenovo lice. A on koji je obično bio tako odsutan, 
ravnodušan i nezainteresiran, odjednom im je izgledao 
veoma uzbuđen ; često su mu obrazi bili obliveni suza- 
ma, da bi se onda opet odmah umirio dok bi mu oči 
ponovo zablistale. Dofen i čitav dvor iskazivali su Iva- 
ni veliku čast. Sljedeći je dan bila s još dva druga gosta 
pozvana za stol. Jedan je od njih bio vojvoda od Alen- 
cona, kraljev rođak koji ju je pozdravio veoma učtivo i 
s visokim poštovanjem i kome je ona, dirnuta njegovim 
prijemom, odgovorila: 

»Budite mi dobrodošli. 
Što je više kraljevske krvi Francuske 
zajedno, tim bolje.« 


Francuska se u ono doba još nije mogla označiti kao 
pravi narod ; rascijepljena na dva dijela koji su — mada 
oba naseljena Francuzima — živjeli u međusobnom 
neprijateljstvu bila je to veoma nesigurna zemlja 
kojom su tumarale brojne bande, zemlja snažno 
uzdrmana razdorom. U njenom je južnom dijelu vla- 
dao neokrunjeni službeni prestolonasljednik Karlo, 
budući Karlo VII. Ostala su područja bila pod vladavi- 
nom Burgunđana koji su, isto kao i engleski kralj koji 
je to mogao očekivati zahvaljujući rodbinskim vezama 
svoje supruge s kraljevskom kućom Francuske, težili 
da stanu na njen prijesto. Cijela je Normandija bila 
osvojena i desetljećima držana engleskom provinci- 
jom. Obitavaoci njenih samostana bili su uvjereni da 
Francuska može časno živjeti samo pod engleskom 
upravom. 

Jeanne d'Arc je po mišljenju većine povjesničara, 
naročito onih starije generacije, rođena 6. siječnja 
1412. godine, dok manjina koju čine mlađi povjesničari 
navodi 1406. kao godinu njena rođenja; među njima se 
čak zastupa mišljenje da je njenim venama tekla kra- 
ljevska krv. 

Dokazano je da je Ivana provela godine svoje rane 
mladosti u malom selu Domremyju. Tamo je rasla uz 
Isabelle Romće, majku u kući d'Arc koja je pripadala 
najuglednijim obiteljima toga okruga, u seosko — idi- 
ličnom kraju. Često je i rado šetala ljupkim krajoli- 
kom, ali je s naročitim veseljem učila šivati; u ono je 
doba bio običaj da općenito sve žene, pa i dame iz viso- 
ka društva, znaju šivati. Ona je navodno bila u tome 
prava majstorica; malo je njenih vršnjakinja umjelo 
rukovati iglom s tolikom spretnošću kao ona. Već je 
rano naučila umjetnost jahanja, te je tako bila odlično 
pripremljena na svoj veliki zadatak. 

Unatoč brižljivom odgoju — tako izvješćuju povje- 
sničari — nije znala ni čitati ni pisati, što čak ni u viso- 
kih dama onoga doba nije međutim bila rijetkost. U 
pariškoj Nacionalnoj biblioteci ipak postoji sačuvana 

zapovijed za bojni pohod koju je potpisala Ivana, a čiji 
se sadržaj i stil može usporediti s djelima najvećih 
tadašnjih francuskih pisaca. 

Kada je mlada Thćrčse Martin (Thćrčse iz Lisieu- 
xa) sjedila na obali pored svog oca koji je pecao ribu i 
razmišljala, njene su misli često kružile oko Jeanne 
d'Arc. Ona je za nju bila — mada tada još nije bila pro- 
glašena svetom — prava svetica i njen uzor. Thćrese je 
i sama željela poći putem svetosti, isto kao Ivana; 
željela je poći u borbu kao Božji borac. Ta rano sazrela 
djevojka i tako gotovo potpuna osoba uspjela je spo- 
znati da se u duši svetaca sukobljavaju i stapaju razli- 
čiti zakoni: ono vječno, duhovno i ono vremenski ogra- 
ničeno, apsolutno i relativno, božansko i ljudsko. Život 
svetaca je živo svjedočanstvo te istine. Ne spoznati to 
značilo bi nijekati istinsku Ivaninu narav. Dovoljno je 
uočiti njen dvostruki ideal: služiti Bogu i postići da 
dofen bude u Reimsu okrunjen. Cjelokupno Ivanino 
ponašanje i djelovanje mora nam se činiti nadnarav- 
nim; ono je nesumnjivo daleko iznad onoga na što smo 
navikli; ona je djelovala odande kamo ju je postavila 
Božja milost, s mjesta koje je zaslužila. Tko je jednom 
proživio zajedno s njom njenu sudbinu taj to zauvijek 
nosi u svojoj duši. To ostaje duboko u nama kao što u 
nama ostaju ona najčistija, najnevinija sjećanja što 
rasvjetljavaju naše djetinjstvo, našu mladost i čitav 
naš život. Kada bi se nacrtala njena slika, bila bi sva- 
kako veoma nepotpuna i još će je generacije i genera- 
cije pokušavati upotpuniti uvijek novim spoznajama. 

Ivana je provela proljeće svog života u okrilju 
pitome seoske prirode gdje se posvuda prostiru livade 
i polja, a kvrgasta stabla strše prema nebu. Seoce 
Domremy leži u ljupkoj dolini Meuse. Crkveni se 
toranj uzdiže blizu granice Champagne. To nije bilo 
neko zabačeno selo, jer se nalazilo uz poznatu cestu i 
kroz njega je prolazilo ili ga je posjećivalo mnoštvo 
hodočasnika, trgovaca, bjegunaca. Ono je stradalo 
međutim zbog brojnih prepada i pljački, a izvješća o 
ubojstvima i besramnim djelima doprla su do Ivaninih 
ušiju. U ljeto 1425. godine bila je čak svjedokom pljač- 
kaškog pohoda pri kome je bila otjerana sva stoka iz 

Domremyja i susjedna seoceta Greuxa, nakon čega je 
čitav taj kraj bio posve opustošen pljačkom. 

Isabelle Romće je bila duboko religiozna žena. 
Čitala je Ivani biblijske priče i legende o svecima, a uz 
to ju je učila šivanju i vezenju. Ivana nije nikada — pre- 
ma njenim vlastitim izjavama — vodila stoku na pašu. 
Rasla je u jednostavnoj, prijaznoj sredini; postoji 
međutim malo svjedoka njene mladosti. Mengette i 
Hauviette, njene najbolje prijateljice, pričale su da je 
često išla na Misu i ispovijed i da je uvijek pocrvenjela 
kada je netko primijetio kako je suviše pobožna i pre- 
često posjećuje Crkvu. Ona je već kao posve mala dje- 
vojčica više pokazivala svoje dobro srce svojim djelima 
nego riječima, tako da su ljudi govorili da je najbolja 
kći čitavog sela ; tješila je svoje prijateljice i poput maj- 
ke se brinula o nekom oboljelom dječaku iz susjednog 
sela. Kada je liječila bolesne osjećala je jače boli nego 
sami bolesnici; a kada je vidjela gladnu djecu, pokloni- 
la im je sve što je imala za jelo za samu sebe. Obuzima- 
la ju je duboka tuga pri pomisli da će ona i dalje morati 
gladovati. Tako je izrasla u uzdržanu, povučenu, šutlji- 
vu djevojku koja je u svojim osamljeničkim mislima 
očekivala velike stvari. U društvu sa svojim prijatelji- 
cama ponašala se veselo i prirodno, aktivno sudjelujući 
u njihovim igrama. Razvila je znatnu fizičku snagu; 
navodno je mogla toliko brzo trčati da njene prijatelji- 
ce nisu mogle vidjeti kako su joj noge doticale tlo. 

U blizini sela uzdizao se šumom prekriveni brežu- 
ljak; tamo se nalazio hrastov lug koji je pri njenom 
procesu također igrao pogubnu ulogu. U njemu je 
žuborio izvor kome se prije pripisivala magična snaga 
i koji je važio kao stalno boravište duhova prirode. Pri- 
čalo se da su nekada kod jedne stare bukve čije se gole- 
me grane nije nitko usudio dodirnuti, prebivale vile. 
Zbog svojih se grijeha navodno više nisu smjele vratiti 
onamo. Neki je svećenik posvetio naime to mjesto, pa 
se duhovi prirode više nisu usuđivali učiniti se vidljivi- 
ma. Sada se međutim redovito prve nedjelje nakon 
posta održavala u lugu velika svečanost. Seljani iz 
Domremyja okupljali su se točno kod velike bukve i 
izvora. Mladići i djevojke kitili su staru bukvu cvjet- 

Kuća gdje je Ivana provela svoje djetinjstvo i ranu 
mladost 


nim vijencima i girlandama i pod njim ručali; zatim su 
plesali oko drveta i pjevali vesele pjesme. 

Ivana koja je bila u dobi sazrijevanja čula je 1425. 
godine po prvi put neki tajanstveni glas u vrtu roditelj- 
ske kuće. Najprije se preplašila. Sve je bilo tiho, sunce 
je peklo, crkva se činila kao da je osvjetljena buktećom 
vatrom. »Idi često u Crkvu; potrebno je da napustiš 
svoje selo i pođeš u Francusku.« Ivana je u tom trenut- 
ku shvatila da je taj glas morao dolaziti s neba. Svi lju- 
di, pa i Mojsije, duboko su se preplašili kada su prvi 
put čuli Božju zapovijed. Ivana je iza toga često jasno 
čula isti taj glas, u vrtu kuće, a zatim i u šumi kod gole- 
me bukve gdje je žuborio tajanstveni izvor. Čuvši po 
treći put taj glas vjerovala je da je prepoznala kome je 
on pripadao: jednom anđelu, arhanđelu Mihaelu. 
Vidjela ga je pred sobom u punom sjaju drugog svijeta. 
On joj je otkrio njenu misiju usred nevolja što su zade- 
sile ovaj svijet i govorio o revnosti koja se mora poka- 
zati u Božjoj službi. Svemogući je odabrao dva anđela 
koji su se trebali spustiti dolje da joj pritom pomognu: 
Svetu Katarinu i Svetu Margaritu ; sve su češće odzva- 
njali njihovi skladni glasovi i svaki je put zabliještalo 
svjetlo tamo odakle su došle. Zatim su postale vidljivi- 
ma ; glava ovjenčana cvjetnim vijencem nježna mirisa. 
Mekim su glasom koji je zvučao ponizno govorile fran- 
cuski i nazivale Ivanu 'Božjom kćeri'! Te su se prikaze 
ponavljale tijekom pet godina, a Ivana je sve to čuvala 
u svom čistom srcu. Bila je svjesna toga da je upravo 
ona odabrana da oslobodi Francusku i dofenu izbori 
prijesto. 

Što je ona radila međutim tijekom onih dugih 
godina što su protjecale, da bi zatim zauvijek napustila 
tlo svoga zavičaja? Svećenik Henri Arnolin izvješćuje 
da se ona neobično često ispovijedala, a u crkvi se 
molila s takvim žarom da je gotovo zapala u ekstazu. 
Katkad je klečala pred raspelom s licem na tlu, a kat- 
kad nepomično sjedila sklopljenih ruku, očiju netremi- 
ce upravljenih prema križu ili Mariji. Zbog njena 
duboko religiozna bića često su je ismijavali. 

Ivana se pripremala na svoju veliku misiju. Mnogo 
se brinula o siromašnima, čak su je morali spriječiti da 

drugima prepusti i svoj vlastiti krevet, a sama spava na 
podu. Bila je, kao što je rekla njena prijateljica u igri, 
"nadasve dobra'. Često je kod izvora satima uzalud 
čekala da začuje glasove; ali oni su se gotovo uvijek 
iznova javljali kada su zvonila crkvena zvona čiji je 
zvuk zbog toga nestrpljivo čekala. Tako je primjećiva- 
la kada je zvonar zvonio prekasno ili prerano, te mu 
čak obećavala ukusni kolač bude li zvonio u pravo vri- 
jeme. Ivanina nas dobrota od sama početka neizmjerno 
privlači i čini tu neobičnu djevojku za nas tako razum- 
ljivom i istinitom. Ona je često patila zbog čestih 
podrugivanja na račun njene pobožnosti, a naročito 
zbog sprdnji dječaka. Morala je proći strogu duševnu 
školu ; jer tek je tako očeličena mogla vjerovati glasovi- 
ma što ih je čula. Nikada nije smjela ništa prigovoriti, 
nije se smjela dati zastrašiti ni porugama ni kritikama ; 
tek je tada mogla biti dorasla svome zadatku. Njen se 
duhovni razvoj oslanjao samo na glasove koje je uvijek 
iznova čula, te je stoga bio čisto mističan. To što je nje- 
na nježna duša počivala u tako zdravom, krepkom tije- 
lu omogućilo joj je ispunjenje njena zadatka. 


Uvijek je grozničavo očekivala trenutak kada će 
se kod izvora, a najčešće pri zvonu crkvenih zvona 
javiti toliko željeni glasovi. Oni su točno opisali nalog 
što ga je primila: »Dijete Božje, potrebno je da napu- 
stiš svoje selo i pođeš u Francusku! Ponesi barjak po 
nalogu Kralja nebeskoga; Bog će ti pomoći.« Ivana je 
preplašeno oklijevala. »Idi, moraš dofena odvesti u 
Reims, kako bi bio dostojno okrunjen.« Glasovi su joj 
dalje naložili da ode kapetanu Baudricourtu u Vaucou- 
leurs, kako bi joj dao vojnu pratnju i odveo je dofenu. 

Ivana je sada u svojim mislima živjela još samo s 
tim glasovima; ali željela je još iscrpno razgovarati s 
nekim čovjekom. Od kuće je dobila dopuštenje da tje- 
dan dana provede u svoga strica Laxarta koji je stano- 
vao uz cestu za Vaucouleurs. Čim je stigla k njemu 
zamolila ga je da je odmah odvede Robertu Baudri- 
courtu; htjela mu je što prije priopćiti nalog što su joj 
ga dali glasovi, o čemu nije još nikome ništa govorila, 
pa čak ni svom ispovjedniku. Tako je rekla: 

»Dolazim po nalogu Messirea (milostivi 
Gospodin-Gospod Bog) zamoliti dofena 
da se dobro drži i prije posta 
ne započne nikakvu bitku protiv 
svojih neprijatelja. 
Messire će mu poslati pomoć.« 

»Tko je taj Messire?« upitao je Baudricourt. 


»Gospodar neba«. 

»Kraljevstvo zapravo ne pripada 
dofenu, Messire želi međutim da 
mu ono pripadne i da njime 
vlada, a ja ću ga odvesti na 
krunidbu.« 


Plemić se narugao seoski jednostavno odjevenoj 
djevojci koja mu se činila prikladnijom za sve drugo 
nego za vođenje bitke; stoga je savjetovao njezinom 
stricu Laxartu da je odvede natrag roditeljima. 


Ubrzo nakon Ivanina povratka cijeli je taj kraj 
stradao od divljanja soldateske. Ivana i njeni roditelji 
pobjegli su skupa sa svim stanovnicima Domremyja u 
desetak kilometara udaljeni Neufch&teau. Tada je ona 
osjetila da je došao trenutak za početak njene misije. 
Nije više moglo biti odlaganja, trebala se svladati sva- 
ka prepreka. Mada je javno, u visokom društvu, nastu- 
pala samouvjereno, za svoje je prijateljice, kao i za sve 
stanovnike svog rodna sela uvijek ostala skromna, 
dobra seoska djevojka; crte njena lica zadržale su onaj 
prirodni izraz, onu jednostavnost, onaj neiskvareni 
šarm koji ju je pratio do kraja života. Navečer prije 
svog odlaska oprostila se sa svima koji su voljeli njene 
bistre oči, njen vedar osmijeh, njenu iskrenost i oda- 
nost, njenu dobrohotnost; samo svojoj najdražoj prija- 
teljici Hauviette nije imala hrabrosti reći zbogom. 
Uskoro je — bilo je to u siječnju 1429. godine — stigla u 
Vaucouleurs. 


»Otići ću kralju, makar pritom 
morala istrošiti noge 
do koljena.« 

Baudricourt joj se više nije rugao ; jer dofen je u među- 
vremenu izgubio bitku kod Harengsa blizu Orleansa. 


»Bog mi je dao na znanje da sada 
trebam poći dofenu, on će postati 
ion jest pravi kralj Francuske, 

i da trebam osloboditi Orleans, 

a njega odvesti u Reims na krunidbu. 
Predskazano je da će Francuska 
propasti krivnjom jedne žene 
(kraljice Izabele), ali će 

je osloboditi neka djevojka 

s granice Lorraine. I ja to 

moram učiniti, jer tako želi 
Messire.« 


Baudricourt je otišao s njom nekom svećeniku i 
tek nakon što je ona usrdno se moleći kleknula ovome 
pred noge, bio je uvjeren da je nije đavo uzeo pod svoju 
vlast. Taj inače toliko tvrd čovjek prisjetio se kako je 
nekada i sam želio postati svećenikom. Tada je dao 
obavijestiti dofena o Ivaninu posjetu i pozvao one vite- 
zove koji su je trebali pratiti na opasnom putu. 


Dvadeset trećeg veljače 1429. godine jahala je Iva- 
na sa svojom vlastitom tjelesnom stražom koju su 
predvodila dva viteza, Jean de Metz i Bertrand de Pou- 
lengy, prema svome cilju. Ponosno je sjedila na konju, 
u viteškoj odjeći, sbarjakom u ruci. Oči su joj blistale, 
u svojoj je duši nosila dofenovu sudbinu, to znači: sud- 
binu Francuske. Taj je pothvat bio pun opasnosti, jer 
se moralo jahati kroz neprijateljsku zemlju. Često je 
bilo potrebno da ona hrabri svoje pratioce. Ivana je 
odrezala kosu, ali je njeno lice i tada odražavalo sjaj 
ljepote. Morala je naravno i noćiti s vitezovima; ali 
uvijek je mnogo držala do svoje nevinosti. Nitko nije 
smio sebi dopustiti da joj se suviše približi. Zračila je 
tolikom čistoćom da se u vitezova — koji su bili najbo- 
ljih godina — nikada nije, kao što su sami izjavili, pro- 
budila ni želja da je dodirnu, ni trag pohote. Ivana je 
samo rekla: 

»Budem li nosila mušku odjeću 

osjetit će muškarci manju požudu 

za mnom, a ja sama moći ću na taj način 
bolje očuvati svoje djevičanstvo, 

kako u mislima tako i u djelima.« 


Bila je visoka privlačna mlada žena i očito svjesna 
iskušenja, ali je čitavo njeno ponašanje ulijevalo okoli- 
ni duboko poštovanje. Ona je u toj situaciji kao uvijek 
dokazala svoj zdrav ljudski razum; nikada se u nje 
nisu mogli opaziti neki postupci izazvani maštarijama. 
Jean d'Aulon koji je kasnije postao njenim glavnim 
konjušnikom i upraviteljem njena štaba, napisao je u 
jednom svom izvješću da je ona bila mlada i lijepo gra- 
đena i da je više puta imao priliku vidjeti joj grudi i 
noge, ali unatoč tome nikada nije osjetio neku njenu 
putenu privlačnost. Bio je uvjeren da je čitava njena 
bliža okolina osjećala u tom pitanju isto što i on. 
Dunois koji joj je bio veoma blizak posvjedočio je kako 
ne vjeruje da bilo koja žena može biti nevinija od 
Pucelle (Ivane). To se mladom ratniku činilo toliko 
neobičnim da je mislio kako se to treba pripisati jedino 
Božjem djelovanju. Ta osobina čistoće i ljepote pripa- 
dala je slici Ivane koja je još neiskusna noćima i noći- 
ma jahala zemljom, krajevima što su joj bili posve 
nepoznati, bez ikakva straha od opasnosti, noseći u 
srcu lica svojih anđela čuvara i njihove glasove. Na 
tom je putu često govorila: 


»Dobro ćemo učiniti budemo 
li poslušali Misu kada nam 
se pruži prilika za to.« 


Najprije su prenoćili u Saint-Urbainu gdje je Iva- 
na pribivala Misi. Zatim su prešli rijeke Marne, Aube, 
Seine i Yonne. Da ne bi negdje pali u klopku putovali 
su noću ; po danu su spavali u sjenicima, Ivana potpuno 
odjevena, između Jeana de Metza i Bertranda de Pou- 
lengyja. U Sainte-Catherine-de-Fierbois napisala je 
pismo vladaru. Njegovu je dostavu povjerila jednom od 
svojih pratilaca. On se iste večeri vratio s dopuštenjem 
da ujašu u Chinon gdje je dofen stolovao. Chinon je 
preko sto kilometara udaljen od Vaucouleursa. Nakon 

Prenoćište u samostanu Saint-Urbain 


jedanaest dana ili noći jahanja stigli su 6. ožujka Ivana 
i njena isto tako hrabra pratnja — nakon što su izbjegli 
još jedan prepad — na svoj cilj, a 9. ožujka odvedena je 
Ivana dofenu. Tamo joj je bio priređen sjajan doček; 
pedeset je baklji osvjetljavalo dvoranu. Grof od Ven- 
domea je pri njenom ulasku njoj u čast stupio u stranu 
da bi joj oslobodio put. Ona je koračala dostojanstve- 
no, ponosna držanja, blistavih očiju, odjevena jedno- 
stavno, ali otmjeno, ne oklijevajući da između elegan- 
tnih dama i gospode koji su je promatrali s radozna- 
lošću i čuđenjem, direktno priđe dofenu koji se krio u 
mnoštvu. 


»Neka Vam Bog podari dug život, 
dragi dofenu. Tako mi Boga, Vi ste 
dofen i nitko drugi.« 


Dofen ju je nato poveo na stranu i otada su nefor- 
malno jedno drugo oslovljavali s 'ti?. 


»Po nalogu Messirea 

kažem ti, 

ti si pravi nasljednik Francuske 
i kraljev sin.« 


Ivana mu je tada povjerila svoju tajnu koju je on 
pozorno saslušao. Već je nakon nekoliko dana dobila 
kao vlastiti barjak grb s francuskom perunikom i još 
više: na nebesko modroj pozadini golub koji u kljunu 
drži zastavicu s geslom: S pomoći nebeskog Kralja. S 
druge su strane bili na bijeloj pozadini izvezeni Krist i 
anđeli, kao i riječi: Isus i Marija. Sve to nije moglo 
nezapaženo proći pokraj radoznalih očiju dvorskih 
dama. Najviše su se oko nje okupljala gospoda iz 
Orleansa. Mora da su oni uspostavili s njom čvrste 
veze, jer je ona spominjući ih govorila: 

»Oni od naših.« 

Prve je dane, a naročito sve ono što je vezano uz 
prijem u dofena, obavila legenda velom sentimental- 
nosti, što je moglo onu sliku ponosna Ivanina bića 
samo iznakaziti. Ona je bila naime prije sve drugo nego 
romantična duša. Bila je doduše izrazita mističarka, 

Viteška dvorana u Chinonu 


ali bistra, izoštrena, realistična razuma. Njeni su odgo- 
vori često bili začinjeni sarkastičnim humorom. To je 
dokazala tijekom svog procesa kada je svojim spret- 
nim, duhovitim odgovorima često zbunjivala suce. Već 
je u Poitiersu — nakon što je neko vrijeme živjela u kra- 
ljevskom dvorcu u Chinonu morala preseliti u taj sveu- 
čilišni grad, kako bi prelatima i juristima stajala na 
raspolaganju svojim odgovorima na njihova pitanja — 
zadivila sve svojim opaskama i ovladala situacijom. 
Uvijek neodlučni, bojažljivi dofen želio je sebe umiriti 
i uvjeriti se da Pucelle (Ivana) nije čarobnica i da je 
šalje Bog. Njeni su odgovori uvijek bili veoma spretni, 
umjesni i puni duha. Na pitanje zašto treba vojnike 
ako Bog želi osloboditi Francusku odgovorila je: 

»Borci će se boriti, 

a Bog će im dati pobjedu.« 

Jedan je profesor teologije upitao kojim jezikom 
govore njeni glasovi. 

»Boljim nego što se tu govori.« 

Ispitanik je govorio naime limuzinskim dijalek- 
tom. Dalje ju je pitao vjeruje li u Boga. 

»Naravno, i to dublje od mnogih drugih.« 


Ta su visoka gospoda vjerovala naime da to umiju 
bolje zahvaljujući čitanju mnogobrojnih knjiga. 


»Bog ima više knjiga od vas. On 

ima jednu knjigu u koju još 

nitko nije smio zaviriti.« 

Sada su teolozi šutjeli. Ivani je bilo međutim 
dosta, jer su gospoda još željela vidjeti i znakove. 


»Zaboga, ja nisam došla u Poitiers 

da bih činila znakove! Odvedite 

me u Orleans i pustit ću da djeluju 

znakovi za koje sam poslana.« 

Na pitanje vjeruje li isto tako u Crkvu kao u Boga, 
nije odgovorila. Kao u njenim pismima tako su i njeni 
usmeni odgovori veoma umjesni i izrečeni na istom 
onom klasičnom francuskom. 

Ispitivače su Ivanine izjave ubrzo uspjele uvjeriti 
u njenu istinsku povezanost s Bogom, ali su tek između 
8. i 10. travnja priopćili dofenu svoje zaključke. Ivana 
je došla u Poitiers kao posve nepoznata osoba, a iz gra- 
da je otišla kao službeno priznata Božja opunomoćeni- 
ca. Odavde je 21./22. ožujka poslala ono glasovito 
pismo upućeno engleskom kralju, gdje od njega zahti- 
jeva da napusti Francusku, jer će u protivnom Englezi 
biti iz nje protjerani. 

Ivana nije nikada ni u jednom trenutku zaborav- 
ljala ono glavno. Za nju je bilo ono jedino presudno da 
je bila uvjerena kako je šalje sam Bog. Kao dobra 
kršćanka bila je međutim svjesna i toga da onaj koga 
Bog izabere kao svoje oruđe mora biti spreman žrtvo- 
vati se. Sve što je ona govorila i činila imalo je korijen 
u njenoj povezanosti s najdubljim tajnama kršćanstva. 
To je ključ što vodi do nje! 

Poput srne je skakutala preko polja, s tolikom 
snagom bacala koplje da je zadivila blaziranog vojvo- 
du od Alencona koji se kasnije ubrajao među njene 
najbolje prijatelje; ona koja je stisnute pesnice i pogle- 
da u kome se ocrtavala svijest o pobjedi, ona koja je s 
borbenom spremnošću prijetila engleskom kralju da će 
sve njegove vojnike uz neviđeni spektakl otjerati iz 
zemlje, ona se satima molila klečeći na ledenom crkve- 
nom podu, jer ima stvari kojima se ne smije približiti 
drugačije nego klečeći. Tko može sliku te žene prihva- 
titi drugačije nego s najdubljim poštovanjem? Tko bi 
mogao ne voljeti je? 

Do Ivanina željena bojna pohoda radi oslobađanja 
Orleansa od opsade proteklo je dakle dosta vremena. 
Prvo su se tražile obavijesti o njenom vladanju i načinu 
života u moralnom pogledu; Jolandi, kraljici Sicilije 
koja je upravo doputovala u Poitiers, bio je povjeren 
delikatni zadatak da uz pomoć nekoliko uvaženih 
matrona ispita da li je Ivana čista djevica ili je možda 
čak preobučeni muškarac. Pouzdani su svjedoci izvije- 
stili o njenom milozvučnom, izrazito ženskom glasu i 
njenim bujnim grudima. 

Napokon, 28. travnja 1429. godine krenula je mala 
vojska od dvije do tri tisuće ljudi na čelu s Ivanom i 

vojvodom od Alencona iz Bloisa prema Orleansu. Iva- 
na je pod blistavom srebrnom ratnom opremom jahala 
na predivnom vrancu ; njeni su joj glasovi rekli da će u 
crkvici u Sainte-Catherine-de-Fierbois naći u jednoj 
škrinji iza oltara, skriven s ostalim starim oružjem, 
mač s pet križeva što je pripadao Karlu Martellu, 
pobjedniku nad Saracenima koje je odlučno pobijedio 
732. godine kod Poitiersa i time spriječio prodor muha- 
medanaca na kršćanske prostore. Taj je mač bio, na 
čuđenje Ivaninih pratilaca, zaista tamo pohranjen. 
Ona ga je uzela kao simbol svojih predstojećih pobjeda 
u koje je bila uvjerena. 

»Ovaj mač neću upotrijebiti 

da bih nekoga ubila.« 

Jean d'Arc je predvodila svoje ratnike, ali se sama 
nije miješala u bitku. Nakon ratna meteža obilazila je 
na poljima prekrivenim oružjem i krvlju neprijateljske 
ranjenike, klečala pored njih, davala im piti, previjala 
im rane i tješila ih (prednjačeći tako ideji o Crvenom 
križu koju je potaknuo Anri Dunant). Od svoje je voj- 
ske zahtijevala najstrožu disciplinu. S vojskom više 
nisu smjele ići bludnice, a od pijanaca su morali posta- 
ti ratnici koji su joj pomagali pri ostvarenju njenog 
svetog zadatka. Tako se tu pokazala njena mnogostra- 
na narav; u njoj su bili sjedinjeni svi njeni prirodni 
darovi: ona njena golema snaga i njena ženstvenost; 
snaga volje i požrtvovnost; njena sposobnost vođenja i 
nježnost, neograničena vjera u Boga i nepokolebljivo 
samopouzdanje. 


Ona je imala čvrsto u svojoj glavi ciljeve koje je 
sebi postavila i od njih nikada nije ni za pedalj odstu- 
pila. Ti su ciljevi bili: 

1. Englezi moraju napustiti zemlju; 

Orlćans mora biti oslobođen. 

2. Kralj treba biti okrunjen u Reimsu. 

3. Treba osvojiti Pariz. 

4. Vojvodu od Orleansa treba 

vratiti iz zatočeništva u Engleskoj. 

Blago je sunce obasjalo još mrazom prekriveni 
proljetni krajolik onog 28. travnja 1429. godine kada 
su Ivana i vojvoda od Alencona na čelu male vojske od 
dvije do tri tisuće ljudi došli u Blois da bi se odande 
uputili prema Orleansu. Nad poljima se nadvila lagana 
magla, cijela je priroda navješćivala buđenje prirode iz 
zimskog sna, a u Ivaninu je srcu sve više i više rasla svi- 
jest o pobjedi. Ivaninu je vojsku na maloj udaljenosti 
slijedila glavna vojska od oko osam tisuća ljudi. 


Prijeporno je pitanje je li Ivana bila pravi vojsko- 
vođa u predstojećim bitkama. Činjenica je da su se 
često kovali planovi, izdavala naređenja bez prethodna 
savjetovanja s njom. Dokazano je međutim da se ona 
mnogo puta, ako se činilo da bi se bitka mogla okrenuti 
u korist Engleza, pridružila osobno, uz zalaganje vla- 
stita života, borcima u prvoj bojnoj liniji i time izvoje- 
vala pobjedu za Francuze. Istinski vijenac pobjede pri- 
pada prema tome samo njoj. Ona je uvijek stajala na 
čelu boraca, potičući ih svojim bojnim poklikom »Veni 
creator spiritus« (»Dođi Duše presveti«) u kome su je 
svojim glasovima pratili svi vojnici; ona ih je ispunja- 
vala vjerom u pobjedu. 


Malo pomalo približavali su se Orleansu koji je bio 
pod neprijateljskom opsadom. Englezi su zaposjeli sve 
obližnje brežuljke. U petak, u sumrak 29. travnja, sti- 
gla je Ivana u grad, nakon što je sa svojom vojskom 
prešla rijeku Loiru i pošto joj je prethodno uspjelo 
poslati onamo veliki konvoj s najvažnijim živežnim 
namirnicama. Ona je međutim odmah primijetila da je 
izdana protuzapovijed s obzirom na njen prvobitni 
plan kojim je označila točno mjesto prijelaza Loire. 
Kada je naišla na Dunoisa, vanbračnog sina Luja 
Orleanskog koji je zapravo bio vrhovni zapovjednik 
vojnih trupa, upitala ga je: 


»Jeste li vi Orleansov vanbračni sin?« 


On je na to odgovorio: »Da, taj sam i radujem se 
vašem dolasku.« Ivana je nastavila: 

»Jeste li vi taj koji mi je dao 

prenijeti savjet da rijeku prijeđem 

na ovom mjestu, to znači da ne krenem 
direktno onamo gdje se nalaze 

Talbot i Englezi ?« 


On joj je odvratio da su taj savjet dali on i mudriji od 
njega vjerujući da je tako najbolje i najsigurnije. Tu se 
treba prisjetiti da u ono doba vanbračna djeca nisu 
bila podvrgnuta diskriminaciji, već su, naročito u kra- 
ljevskim obiteljima, zauzimala visok društveni položaj 
i mogla obavljati odgovorne službe. To se promijenilo 
tek pod Napoleonom I novim »code civil-om«. Ivana je 
na Dunoisovo objašnjenje reagirala značajnom pri- 
mjedbom: 


»Savjet Gospodina, našeg Boga, 
mudriji je i sigurniji od vašeg. 
Vjerovali ste da se varam, ali 
upravo ste vi ti koji se varaju; 

jer ja vam donosim bolju pomoć 
nego što vam je može donijeti bilo 
koji vojnik: To je pomoć nebeskog 
Kralja. Ona ne proistječe iz ljubavi 
prema meni, već iz samilosti spram 
Orleansa.« 


Ivana nikada nije pripisivala neku zaslugu samoj 
sebi; uvijek je govorila kako sve dolazi od Boga, od 
njegove milosti. Ona je, isto kao kasnije Thćrčse od 
Lisieuxa, odavala čast jedino Svemogućem ; sve što je 
dolazilo iz njegovih ruku primala je s najvećom 
zahvalnošću i osjećala kao njegovu milost. 

Borbe do konačnog, potpunog oslobođenja 
Orleansa mogu se točno pratiti iz dana u dan. Ivana je 
pod punom bojnom opremom na prelijepom vrancu 
ujahala u opsjednuti grad, a pratilo ju je oduševljeno 
klicanje pučanstva. Tamo je stanovala u kući Jacquesa 
Bouchera, rizničara vojvode od Orleansa. Od trenutka 
njena dolaska prožimao je stanovnike Orleansa osjećaj 
nade u skoro oslobođenje njihova grada. Sljedećeg 
dana, u subotu, 30. travnja, nije se dogodilo ništa vri- 
jedno spomena. Ivana koja plamti od želje da krene u 

napad, razbjesnila se 1 povela s Dunoisom oštar razgo- 
vor. U nedjelju, 1. svibnja, vladalo je primirje; 2. i 3. 
svibnja isto tako nije bilo nikakvih vojnih operacija. 
Idućeg dana, 4. svibnja ručala je Ivana s Dunoisom i 
Jeanom d'Aulonom. Ona koja je naslutila da se odluke 
donose iza njenih leđa, rekla je Dunoisu: 


»U ime Boga zapovjedam ti 

da me čim čuješ o dolasku 

Falstaffa (engleskog vojskovođe) 

smjesta o tome obavijestiš; 

inače ti obećajem da ću ti dati 

odsjeći glavu.« 

Istog je dana počela bitka oko bastiona Saint- 
Loup. Ne zna se da li je ona bila već prije planirana. 
Vjerojatno se radilo o iznenadnom manevru Engleza; 
Ivana je odmah uzela svoju ratnu opremu i ubrzo bila 
u prvim bojnim linijama. Ona i njena vojska izvojevali 
su sjajnu pobjedu. Ivana je na povratku vidjela mnogo 
ubijenih Engleza; plakala je, jer su oni poginuli, a da se 
prethodno nisu ispovjedili. S tim u vezi priopćila je da 
će i dalje ostati sa svojim ratnicima samo ako se budu 
svi ispovjedili. Ona sama nije htjela idućeg dana, na 
Dan Uskrsnuća ići u borbu, već se naprotiv željela 
ispovjediti i primiti sakrament euharistije. Tako se 5. 
svibnja nije ratovalo. 

Idući dan, 6. svibnja, trebao je biti od najvećeg 
značenja. Francuzi su odlučili međutim da ne idu u 
napad. Ivana je bila, kao i većinom, suprotna mišljenja. 
Na kraju se dogodilo da su Englezi pretekli Francuze, 
a Ivani je samo preostalo da organizira uspješno povla- 
čenje. Ona se kao uvijek nalazila na najizloženijim 
mjestima Iste je večeri zamolila svoga kapelana da se 
sljedećeg dana, također i u borbi, zadržava po moguć- 
nosti u njenoj blizini: 

»Sutra ću morati učiniti više nego ikada 

iiz mojih će grudiju teći krv.« 

Tako se približavalo 7. svibnja. Na njenu su zapo- 
vijed, uz zabrinutost kraljevih savjetnika, otvorena 
jedna mala vrata, Porte de Bourgogne, što su se nalazi- 

la kod velika ugaonog tornja. Ona je na čelu vojnika 
prešla jarak s vodom, kako bi blizu mosta prodrla u 
tvrđavu koja je još bila u posjedu Engleza. Ivana je pri 
tom proboju, kao što je predskazala, bila pogođena 
strijelom iznad grudi. Kada se srušila odnijeli su je i 
polegli na livadu, te joj pomogli skinuti opremu, a ona 
je sama izvukla strijelu i iz rane. Kada su joj povrijeđe- 
no mjesto htjeli namazati nekim čudotvornim balza- 
mom žestoko se usprotivila; željela je ozdraviti bez 
čarolija. Stoga su joj stavili na ranu slaninu i maslino- 
vo ulje. Zatim se ispovjedila kapelanu koji je stalno bio 
uz nju, a pritom je plakala i jadikovala poput malog 
djeteta, jer je mislila da više neće moći sudjelovati u 
borbi. Već se uskoro međutim opet nalazila u vrelom 
ratnom metežu. Borba je bila nadasve žestoka i činilo 
se da joj nema kraja. Dunois je već htio pristupiti 
povlačenju ne vidjevši više nikakva izgleda u uspjeh. 
Tada mu je prišla Ivana moleći ga da još malo ustraje, 
nakon čega se sama povukla u neki donekle mirniji 
kutak gdje je pet do deset minuta provela u molitvi. 
Potom ju se opet moglo vidjeti na čelu njenih boraca, s 
visoko uzdignutim barjakom u ruci. Kada su je takvu 
ugledali Englezi uhvatila ih je panika i u divljem su 
rasulu pokušali bježati. Mnogi su od njih, među njima 
i vođa Clasdas, bili potisnuti natrag; pod teretom nji- 
hove bojne opreme srušio se most i oni su se utopili u 
vodi. Ivana je duboko dirnuta plakala nad dušama 
Clasdasa i ostalih utopljenika, pala je na koljena i 
molila se za nesretne neprijatelje. Navečer kada se vra- 
tila kući obradio je kirurg njenu ranu, a potom je 
nakon kratke večere pošla na počinak, da bi se opora- 
vila od zaista naporna dana. 

Sljedeći je dan, nedjelja 8. svibnja, službeni dan 
oslobođenja Orleansa. Tog su dana Englezi već rano 
napustili svoje šatore i okupili se da bi, kako se činilo, 
krenuli u borbu. Ivana je uzjahala svog konja, ali nije 
željela da se u nedjelju vodi borba protiv Engleza, te je 
stoga naredila vojnicima da je puste poći samu. A 
neprijatelji su zapravo napustili tvrđavu Tourcelles, 
otišli su, a da ih nitko nije slijedio i tako više nije bilo 
mrtvih. Trenutak njihova odlaska značio je ujedno 

oslobođenje Orleansa. Ivana se idućeg dana, 9. svibnja, 
u pratnji Dunoisa i drugih vojskovođa, uputila u Loc- 
hes, kako bi Karlu VII. prenijela radosnu vijest. Ona je 
izvojštila pobjedu unatoč Dunoisovu mišljenju da bi se 
trebala pričekati daljnja kraljeva pojačanja. Ona sama 
rekla je Dunoisu prije konačne borbe: 


»Vi imate svoj savjet, a ja svoj; 

ali budite uvjereni da je savjet 

moga Gospodina jedini pravi 

i da će se ispuniti.« 

Odlučujući dani, 6. i 7. svibnja, njeno su djelo. 
Njena je hrabrost ta koja je bila presudna; ona nije 
dobivala bitke zahvaljujući svojoj savršenoj ratnoj vje- 
štini, već zahvaljujući svom osobnom junaštvu koje je 
prenosila i na druge; pobjeđivala je, jer je bila pobjed- 
nik u moralnom pogledu. 

To je morao spoznati i zastupnik engleskog kralja ; 
on je jedino Ivanu držao krivom za demoralizaciju svo- 
jih trupa. 

Ono divno, začuđujuće jest da je jedna mlada dje- 
vojka, poslana Božjom milošću, neovisno o čitavoj 
zemaljskoj mudrosti, uporno slijedeći vlastitu pobudu, 
izvršavajući naloge viših glasova što su joj se javljali, 
ispunjavala sva dana obećanja, ma koliko da su se ona, 
ljudski gledano, činila krajnje apsurdnima. 

Jedan dan iza onoga kada je bila ranjena jahala je 
Ivana sa svojim stijegom, — ali zbog ozljede bez bojne 
opreme — iza nadbiskupa i svih svećenika u ornatu, 
kroz Orleans; pratili su je ponosni maršali koji su 
zapravo učinili sve da bi osujetili pobjedu. Niz Ivanine 
su se obraze slijevale suze. Kasnije ju se moglo vidjeti 
u katedrali kako, među brojnim časnicima, kleči na 
podu moleći se. Sadržaj njene molitve možemo naslu- 
titi: Bio je 8. svibnja, dan prikazanja svetog Mihaela. 

Ivani se veoma žurilo krenuti dofenu da bi ga što 
je moguće prije odvela u Reims na krunidbu. 9. svibnja 
napustila je Orleans na bijelom konju, odjevena u krat- 
ki bijeli haljetak, noseći bijele jahače čizme i bijeli 
šešir s perom. Znak za polazak na put dala je ona 
sama; prema dokazima što ih je sama navela mogla je 

to učiniti s potpunim samopouzdanjem. Dofen joj je 
dojahao u susret do dvorca u Lochesu koji je četrdeset 
kilometara udaljen od Toursa. Kada ga je ugledala, 
sjahala je s konja; dofen ju je zagrlio i poljubio što se 
inače običavalo samo među članovima kraljevske obi- 
telji. On je, kao uvijek neodlučno oklijevao u vezi s 
odobrenjem Ivanina zahtjeva da se odmah pođe u vojni 
pohod na Reims. Dofenovi su savjetnici bili i sami unu- 
tar sebe nesložni, a moglo se već zapaziti i prve intrige 
usmjerene protiv Ivane. U svakom slučaju, od Engleza 
se još trebalo očistiti čitavo područje Loire koje leži 
između Orleansa i Reimsa. Dofenovi su se savjetnici 
smijuckali Ivaninoj čvrstoj namjeri da oslobodi pod- 
ručje koje je bilo posve okupirano od Engleza, područ- 
je na kome su oni desetljećima bili nepobjedivi. Ivana 
je na takva njihova podsmjehivanja odgovarala: 


»Ustrajat ću još godinu dana. 
Treba znati da se u ovoj godini 
mora još mnogo učiniti, kako bi 

se iskoristila pomoć milosti Božje.« 


Dofenov je povjerenik Trćmoille tada iz zlobe 
spriječio izmirenje s nadarenim vojskovođom Konne- 
tabelom s kojim je već godinama bio zavađen. 

Dani do 23. svibnja protekli su u beskorisnim vije- 
ćanjima. Ivana je učinila sve što je bilo u njenoj moći, 
kako bi dofen konačno donio odluku o vojnom pohodu. 
Molila se Bogu; tada je začula glas: »Kćeri Božja, pođi, 
pođi, ja ću ti pomoći.« Nakon toga je ponovo razgova- 
rala s dofenom; dok je ponavljala riječi što joj ih je 
rekao glas, oči su joj zaneseno gledale prema gore. Bilo 
je to po drugi put da je dofenovo lice zasjalo nekom 
neobičnom svjetlošću. Tada je napokon donio odluku o 
vojnom pohodu. Kao vrhovnog je vojskovođu umjesto 
Dunoisa odredio vojvodu od Alencona. Ivana je bila 
time veoma zadovoljna; jer oboje su imali isti cilj. 
Alnconovo je divljenje upućeno Ivani tijekom posljed- 
njih bitaka sve više raslo. 

Prvo se trebao osvojiti grad Jargeau. Ivana je i u 
ovoj borbi koja se vodila 12. lipnja, igrala presudnu 
ulogu. Glavna se borba odvijala kod Pataya. Napad je 

bio žestok, Ivani je bila kamenom povrijeđena glava, 
pa je ona pala s konja, dok joj je zastava bila probode- 
na. Podižući se, doviknula je vojnicima: 


»Prijatelji, na noge, na noge! 
Naš je Gospodin osudio Engleze, 
oni su u ovom času naši, budite hrabri!« 


U tom je trenutku pao grad Jargeau ; Englezi su se 
povukli, dok su ih Francuzi gonili. Pritom je bilo preko 
tisuću mrtvih. Kada je Ivana vidjela kako se jedan od 
njenih vojnika surovo ponaša spram nekog pripadnika 
neprijateljske vojske, kleknula je pored ovoga i držeći 
mu glavu tješila ga najbolje kako je umjela. Tom je 
gestom ovjenčala dan za koji je predskazala da će za 
kralja Francuske značiti najveću pobjedu koju je ikada 
izvojevao. 15. lipnja bila je već u prvom jurišu zauzeta 
važna točka Meung. Zatim se danima nije više ništa 
događalo. Neodlučni je dofen uvijek iznova oklijevao. 
Ivana ga je srela u Ch&teauneufu i preklinjala ga da 
nešto poduzme; on je i dalje oklijevao. Ona je zbog toga 
plakala na što joj je dofen savjetovao da se odmori, jer 
mu je žao gledati je takvu. Odmoriti se? Ta ju je riječ 
pogodila poput udarca bičem posred lica. Napokon je 
dofen popustio djevojčinim suzama. Ona i danas optu- 
žujuće stoji pred nama: Zašto se ne pokoravamo 
Božjem glasu, već postupamo samo po svom ljudskom 
razumu ? 

Bitka kod Pataya konačno je promijenila vojni 
položaj. Francuska vojska nije međutim iskoristila 
svoj golemi uspjeh. Bilo je lako prodrijeti i do vrata 
Pariza i taj bi grad vrlo vjerojatno također bio zauzet. 
Ivana se svojski trudila da dofena barem pridobije za 
vojni pohod na Reims, a to je sada bio njen glavni cilj. 
Kada bi on primio krunidbeno pomazanje, mogao bi s 
punim pravom nositi francusku krunu. 

U Gienu je bilo opet održano dulje ratno vijećanje. 
Po prvi put se Ivanino mišljenje probilo ispred mišlje- 
nja vojske; vjerojatno ne samo zahvaljujući njenim 
izvojevanim pobjedama, već i zato što su bili uvjereni 
da ako bi se narod mogao okupiti oko svoga kralja, 
tada bi morao klonuti otpor Engleza. Tako se vojska 

počela 25. lipnja okupljati, kako bi krenula u vojni 
pohod. Nekoliko je savjetnika još ukazalo dofenu na to 
da je marš kroz neprijateljsku zemlju nadasve opasan; 
Ivana je odvratila kako to zna, ali će se ipak na to 
odvažiti. Mada dofen nije imao novaca da plaća voj- 
sku, svi su vojnici izjavili da će ići svuda kamo Ivana 
želi. Tako su 29. lipnja krenuli iz Giena. 

Morali su proći kroz Champagnu, jedan od naj- 
ljepših dragulja kraljevstva. Njome je u ime engleskog 
kralja upravljao Pierre Cauchon, biskup iz Beauvaisa 
koji je kasnije tijekom Ivanina procesa u Rouenu 
postao njenim najbezobzirnijim neprijateljem i naj- 
ogorčenijim protivnikom. U prvoj je etapi stigla dofe- 
nova vojska do Auxerrea; 30. lipnja nalazila se pred 
gradskim zidinama. Ivana je bila spremna za napad. 
Vlasti koje su se plašile kasnijih represalija Burgunđa- 
na i nisu bile sigurne u Karlovu pobjedu složile su se 
nakon duljih pregovaranja s njim da će najprije poslati 
hranu njegovim trupama koje su tako reći gladovale, a 
zatim se bez borbe predati, čim to budu učinili i građa- 
ni Troyesa, Chalonsa i Reimsa. Vojska je 3. srpnja kre- 
nula dalje a sljedećeg dana se Ivana s izvidnicom već 
nalazila samo dvadeset dva kilometra udaljena od 
Troyesa. 

Tu je opet napisala jedno od svojih poznatih, 
uzornih pisama. Kasnije je sama o tome rekla: 


»Tražila sam mir; kada su mi ga uskratili 
bila sam se spremna boriti.« 


Pismo je bilo odrešito, odlučno; završavalo je 
oskudnim riječima: 
»Odgovorite kratko i sažeto.« 


Ivanina je pojava plašila građane Troyesa. Jedni 
su vjerovali da je šalje Bog, a drugi su se pribojavali da 
je njome ovladao đavo. Troyes je kao i ostali gradovi 
prisegao na odanost engleskom kralju. Najprije je 
održano vijećanje, dok je Reims bio obaviješten o tre- 
nutačnom stanju. Ivanino je pismo bilo međutim — a da 
nije primila nikakav odgovor na njega — s prezirom 
bačeno u vatru. Karlo je opet oklijevao s napadom i 

savjetovao se sa svojim vojskovođama. Ivana je preki- 
nula ta savjetovanja: 


»Plemeniti dofenu, zapovjedi svojim 
ljudima da zauzmu Troyes. Tako mi 
Boga, prije nego što proteknu tri dana 
ući ću s tobom u Troyes, pa bilo to 
zahvaljujući dobroti, snazi ili 
hrabrosti.« 


Slijedećeg je dana uzela svoj barjak i pošla u prat- 
nji pješadije. U jarak oko grada stavila je svežnjeve 
pruća, kako bi zapalila grad. Tada je stanovnike uhva- 
tio panični strah i predali su se bez borbe, a dofen je 
obećao potpunu amnestiju. 10. srpnja, sunčanog ljet- 
nog dana, provlačila se Ivana kroz razdragano mno- 
štvo ljudi koji su je klicanjem pozdravljali kao oslobo- 
diteljicu njihova grada. Naročito su se žene masovno 
okupljale oko nje koja je uvijek bila svjesna milosti 
Božje. Stajale su zbite uz nju dok je u katedrali držala 
neko djetešce iznad krstionice. Svi su bili svjesni nje- 
nih ispunjenih predskazanja i već se o njoj počela stva- 
rati legenda. 

Vijest o dobrovoljnoj predaji Troyesa — koja je 
protekla bez prolivene krvi — brzo se širila od grada do 
grada, kroz čitavu Champagnu ; tako se dogodilo da su 
se događaji koji su tada uslijedili odigrali na isti način 
kao u Troyesu. Veliki strah od represalija bivao je sve 
manjim, naročito kada se saznalo da je Burgunđanima 
bio zajamčen slobodan odlazak, a Ivana koja je sa svog 
konja opazila da su oni sa sobom vodili izvjestan broj 
francuskih zarobljenika, podbola svog ždrijepca, te na 
njemu uletjela među Burgunđane, rastjerala ih i prisi- 
lila da oslobode njene ljude. Sve je uvijek činila bez 
straha. Kada ju je jednom netko upitao ne osjeća li 
kada strah, odgovorila je: 


»Ima samo jedna stvar koje 
se bojim — to je izdaja.« 


Uskoro će upravo izdajom biti uhvaćena u zamku. 
Vojska je 12. srpnja dalje napredovala. U Chalonsu se 
mogao osjetiti samo kratak, moralni otpor. Već 14. 


43 


srpnja kada je došao glasnik Montjoie s dofenovim 
pismom, bio je primljen s iskazivanjem punog poštova- 
nja. Biskup Jean de Montbćliard Sarrebruck pošao je 
osobno u susret budućem kralju i predao mu ključeve 
grada. Karlo je još isti dan ušao u Chalons, a građani 
su mu priredili radostan doček. Sada je Reims, glavni 
Ivanin cilj, bio udaljen još samo nekoliko milja. Tu u 
krunidbenu gradu bilo je posve nezamislivo da bi 
dofen mogao ući u grad bez borbe, samo zastrašiva- 
njem. I tu su međutim pregovori protekli mirno; nad- 
biskup Reimsa, Regnault de Chartres, pozvao je 12. 
srpnja građane da Karla dočekaju sa svim počastima 
povodom njegove krunidbe. Karlo se 16. srpnja nalazio 
u dvorcu u Sept-Saulxu i onamo su mu, po starom obi- 
čaju, donijeli krunu koja je sutra trebala krasiti njego- 
vu glavu. 

Što se događalo međutim u noći sa 16. na 17. 
srpnja, dan krunidbe? Dofenove su straže, prema pre- 
dajom sačuvanim običajima, čuvale gradska vrata. U 
ponoć se pojavio Karlo da bi se zatim satima klečeći 
molio. Tako je već počelo i svitati, a ulice su već bile 
ispunjene mnoštvom uzbuđenih ljudi. Nije se mogla 
vidjeti samo nekolicina onih što su bili odani Englezi- 
ma, a među njima je bio i biskup iz Beauvaisa, Pierre 
Cauchon. Njegova je nenazočnost naročito udarala u 
oči budući da je on po svojoj službi bio jedan od šest 
perova (visokih plemića) duhovnika u kraljevstvu koji 
su, kao znak odanosti i podrške francuskoj kruni, tre- 
bali zauzeti mjesto na stepenicama prijestolja, pored 
kralja. 

Sedamnaestog srpnja 1429. godine dojahala su 
četiri viteza u samostan Saint-Remi u Reimsu gdje je 
bila pohranjena sveta posuda za pomazanje koja se 
koristila pri krunidbi kraljeva. Treba podsjetiti da je 
prije gotovo tisuću godina, 496. godine, nadbiskup 
Remigius krstio, a zatim pomazao prvog franačkog 
kralja Klodviga. Njegova ga je supruga, kraljica Klo- 
tilda — koja je već bila kršćanska — nagovorila da primi 
kršćansku vjeru. Nije li čudno da je Ivana potjecala iz 
sela koje je bilo nazvano upravo po tom svetom Remi- 
giusu — »Domremy«  (domus —Remigii-Remigiusova 

kuća)? Vitezovi su bili u sjajnoj opremi i u njima se 
moglo prepoznati vrhovne zapovjednike de Broussaca, 
Sire de Gravillea, Sire de Raisa i francuskog admirala 
Louisa de Culana. Opat Jean Canart primio je visoke 
goste. Nenarušiv je mir vladao u tom romaničkom 
benediktinskom samostanu kamo je kroz uske oslikane 
crkvene prozore prodirala tek oskudna svjetlost. Vite- 
zovi su s opatom prolazili između teških romaničkih 
stupova, da bi na kraju došli do groba Saint-Remija 
gdje je bila pohranjena posuda za pomazanje. Svi su 
kleknuli kada ju je opat uzeo u ruke. Tada je pošla 
duga procesija vitezova i redovnika do crkve Saint- 
Denis gdje ih je očekivao nadbiskup Regnault. On je s 
dubokim strahom uzeo posudu iz opatovih ruku. Mora 
da je za to vrijeme Ivanino srce snažno kucalo! To je 
bila najznačajnija katedrala koju je dotada vidjela. Ta 
se golema građevina uzdizala visoko prema nebu, kao 
nošena na krilima kerubina. 

Tako je divan grad Reims na dan krunidbe polako 
izranjao iz tame. Komešanje na ulicama bivalo je sve 
veće i veće. Mnoštvo je ljudi s rastućom napetošću oče- 
kivalo krunidbenu povorku. Procesija se konačno 
pojavila i ispunila crkvu do kora. Nadbiskup je svetu 
posudu za pomazanje stavio na glavni oltar. Četiri 
visoka plemića ujahala su — prema starom običaju — u 
katedralu i sišla sa svojih konja tek ispred kora. Tada 
su počele odzvanjati svete pjesme. Ivana je tiho ušla, 
držeći u ruci svoj barjak. Prozori obasjani žarkom sun- 
čevom svjetlošću svjetlucali su se u raskošnim bojama. 
Ona je ušla kao Božja izabranica. Nikada nije razumje- 
la ono loše u ljudima, jer je vjerovala da su sve duše 
čiste poput njene. Jasno se razlijegao glas glasnika koji 
je prozivao imena dvanestorice francuskih perova. Od 
šestoro svjetovnih nije se javio nijedan; jer svi su izdali 
interese francuskog kralja i njegova kraljevstva. Nji- 
hova su mjesta zatim zauzeli drugi vojvode i grofovi. 
Od šest crkvenih perova odazvala su se samo dvojica. 
Ivana je stajala blizu kralja, neprestano sa svojom 
zastavom u ruci. Sada, u času krunidbe, postigla je svoj 
najviši cilj; bio je to trenutak njene apoteoze. Otada je 
nejna zvijezda, po ljudskom shvaćanju, trebala početi 

padati. Bog joj je namijenio međutim nešto veće: 
mučeništvo. Krunidbeno je pomazanje bilo gledano 
kao nastavak krštenja. Tim je obredom francuski kralj 
ujedno postao »veoma kršćanskim kraljem«. Ivana je 
tijekom čitava, duga obreda nepomično stajala pored 
kralja. Kada se ceremonija okončala i kralj bio okru- 
njen, kleknula je pred njega, u nazočnosti cjelokupne 
visoke gospode, obgrlila mu koljena i lijući suze rekla 
mu: 


»Sada je ispunjena Božja volja. On je 
želio da Orlćans oslobodim od opsade 

i dovedem vas u ovaj grad Reims, da biste 
primili svetu krunidbu i tako pokazali 

da ste vi pravi kralj i onaj kome 

treba pripasti francuska kraljevina.« 


Tu je ona prvi put nazvala Karla VII, kraljem, a ne 
više dofenom. Kada su je tijekom njena procesa pitali 
zašto se njena zastava, za koju se vjerovalo da u sebi 
krije čarobnu moć, nalazila tako blizu kralja, odgovo- 
rila je puna gorčine: 


»Ona je bila uvijek prisutna 
u tolikim teškim situacijama; 
zaista je postojao povod da 
joj se sada oda čast.« 


Ivana je svladala sve teškoće, ispunila sva svoja 
obećanja. Nakon krunidbe su u nje nastupili izvjesni 
duševni problemi. Obuzeo ju je neki strah, slutnja da 
joj ono najteže tek predstoji, a da nije mogla razumjeti 
taj svoj unutarnji nemir niti ga protumačiti. Ona nije 
bila kadra gledati u budućnost, ali je duboko u sebi 
osjećala da je čekaju strašna iskušenja. Uvijek je nala- 
zila međutim put do svojih glasova koji su joj govorili: 
»Kćeri Božja, naprijed, naprijed !« Svojom je bezuvjet- 
nom poslušnošću, svojom vjerom, svojom poniznošću 
uspjela ostvariti nemoguće. U svojoj je poslušnosti i 
vjeri prerasla samu sebe. Postavljali su joj se novi, teži, 
viši zahtjevi. Oslobođenje njene domovine nije više bio 
njen prvi zadatak ; uvijek je voljela Krista više od svega 
na svijetu. Čovjek koji Krista voli iznad svega drugog 

nastoji međutim prigušiti, umrtviti svoje vlastito Ja i 
potpuno se dati ispuniti ljubavlju. Tako se ona duboko 
u sebi malo pomalo pripremala na predstojeće joj 
kušnje i muke što će ih jednom izdržati s punom zre- 
lošću i bezgraničnom samopredanošću. 

Nakon krunidbe se činilo najispravnijim krenuti 
prema Parizu, zauzeti grad, Engleze posve otjerati iz 
zemlje i ne dati im vremena da ponovo učvrste svoje 
položaje. Međutim, uvijek neodlučni kralj, okružen 
samoživim, sebičnim, ali na žalost utjecajnim savjetni- 
cima i ljudima koji su osjećali zavist spram Ivane, rasi- 
pao je svoje vrijeme tijekom više mjeseci, a zatim se 
povukao natrag na liniju Loire. Kralj je slušao samo 
loše savjetodavce koji su poduzimali sve kako bi uni- 
štili utjecaj slavne djevojke. Njena je slava ljutila voj- 
skovođe i dvorske dame. La Trćmoille, zvan »čovjek 
zla« koji je bio odgovoran za svaki neuspjeh, pregova- 
rao je s lukavim vojvodom od Burgunda koji je svojom 
dvoličnom politikom pomirenja lako zavarao La Tre- 
moillea i sklopio primirje samo da bi dobio na vreme- 
nu. Ivana je bila time zaprepaštena, jer je znala da se to 
primirje neće poštivati. Također joj je bilo jasno da je 
time u mnogome umanjen vojnički polet. Kralj koji je 
veoma lako potpadao pod tuđi utjecaj, odlučio je umje- 
sto da krene prema Parizu, opet se povući na liniju 
Loire. Tada se Ivanina tuga pretvorila u bijes. Ona nije 
željela podržati takvo primirje; a ako je to, proti svom 
dubokom uvjerenju, ipak činila, tada je to bilo samo iz 
obzira spram kraljeve časti. Ivanu su držali podalje od 
svih važnih razgovora što su se vodili. Vojvoda od Bed- 
forda je napisao kralju pismo u kome ga je nazvao 
»Karlom od Valoisa«. Vrijeđao ga je i tvrdio kako on 
nema pravo na kraljevsku titulu; te na grub način oma- 
lovažavao Ivanu. Bedford je ostao u Parizu unatoč 
tome što se kraljeva vojska povukla u pravcu Crepy- 
en-Valoisa. Tu je Ivana izgovorila svoje znamenite 
riječi: 

»Vidite kako je narod dobar. 

Nikada nisam vidjela ljude koji 

su se više radovali što 

mogu pozdraviti svog plemenitog 

kralja. Neka nebo dopusti da, 
kada jednom umrem, budem pokopana 
u ovoj zemlji.« 


Nadbiskup Regnault de Chartres je s ironičnim 
smiješkom upitao: »A gdje mislite da ćete umrijeti ?« 


»Tamo gdje se Bogu bude svidjelo; 

ja ne znam više od vas o vremenu 

i mjestu svoje smrti; možda će se 

Bogu, mom Stvoritelju svidjeti 

da se sada povučem i položim 

oružje.« 

U njenim riječima nije više bilo prijašnje sigurno- 
sti. Mučio ju je neki unutarnji nemir. I glas joj je zvu- 
čao drugačije. Možda je pitala sebe da li je njen zada- 
tak ispunjen. 

Vojvoda od Burgunda je u drugoj polovini kolovo- 
za u Compiegnu postavio svoje uvjete. Kralj nije uspio 
isposlovati nikakve ustupke. Tako je bilo sklopljeno 
novo primirje koje je važilo do 25. prosinca, ali je 
kasnije produljeno do 11. travnja 1430. godine. Pritom 
se kralj usmeno odrekao niza gradova koji su mu bili 
odani i uvijek voljni iskazati mu počasti: Compičpnea, 
Point Sainte-Maxencea, Creila i Senlisa. Bio je to sra- 
motan diplomatski poraz! O Parizu je bio sklopljen 
poseban sporazum. Iz postojećih dokumenata jasno 
proizlazi da su odmah po isteku nagodbe o primirju 
bili za proljeće 1430. godine planirani engleska ofenzi- 
va i Ivanino uhićenje. Bedford je međutim u zadnji čas 
naredio povlačenje i poveo svoje trupe u Normandiju. 
To je bila nova, možda posljednja prilika za kralja da 
nešto poduzme. Vojvoda od Alencona, najodaniji Iva- 
nin prijatelj, uzalud je četiri dana pokušavao nagovo- 
riti kralja da sa čitavom svojom vojskom napadne 
Pariz. Kralj je 5. rujna eje pristao. U Parizu su se 
pripremali na taj napad. Sirile su se glasine kako Ivana 
prijeti da će izmasakrirati cijeli narod. Tako su građa- 
ni Pariza bili spremni na najgore i voljni pružiti otpor. 
Francuska je vojska bila podijeljena u dvije grupe ; jed- 
nu su vodili Ivana, grof de Laval i maršal de Rais i ona 
je trebala ući u grad na jedan ulaz, Porte Saint-Hono- 


49 


rć, dok je druga grupa kojom su zapovijedali vojvode 
od Alencona i Bourbona trebala prodrijeti kroz ulaz 
Porte Saint-Denis. 

8. rujna počeo je juriš. Prednji su bedemi pred ula- 
zom Porte Saint-Honorćbili ubrzo osvojeni. Ivana je u 
toj borbi sudjelovala u prvoj bojnoj liniji. Tek što su 
prešli prvi jarak našli su se pred drugim. To je zahtije- 
valo nove predradnje što ih je obavljala Ivana osobno. 
Svojim je kopljem ispitivala dubinu jarka. Pritom je 
bila pogođena u stegno. Smjesta su je odnijeli s tog 
mjesta i istoga je časa počela popuštati energija i 
odlučnost Francuza. Ivanu su njeni glasovi pozvali da 
ustraje. Sjedila je na zemlji opominjući ostale da ne 
malakšu, da se ne predaju, jer Pariz sada mora pod 
svaku cijenu biti osvojen. Nato je uslijedila međutim 
zapovijed La Trćmoillea da se odmah napusti borba. 
Ivana se očajnički opirala tom naređenju. Vojvoda od 
Alencona ju je pokušao umiriti uvjeravajući je da će se 
bitka nastaviti slijedeći dan, ali ona se nije zadovoljila 
takvom utjebom. Tada je Sire de Gaucourte uhvatio 
ranjenu djevojku i silom je odvukao na neko mirnije 
mjesto. Idućeg dana rano ujutro bila je vojska spremna 
za novi napad. Jedan je glasnik došao Ivani i vojvodi 
od Alencona s kraljevim nalogom da se borba smjesta 
prekine. Izaslanik vojvode od Burgunda došao je nai- 
me kralju uvjeravajući ga kako je vojvoda spreman 
isposlovati kapitulaciju Pariza bude li mu obećano da 
će grad biti pošteđen daljnjih borbi. Bila je to dakako 
ponuda koju on ni za trenutak nije namjeravao zaista 
ostvariti. Ivana je čuvši za to uzviknula kako s Burgun- 
dom nikada i nikako ne može sklopiti mir osim šiljcima 
koplja. Bilo je prekasno. Kralj je na žalost opet pao u 
klopku. Bio je to novi, bijedni list u životnoj priči sla- 
ba, nemoćna kralja koji je čak dao uništiti most što je 
bio sagrađen preko Seine. 

Ivanin je borbeni duh bio kao otpuhnut; kraljeva 
vojska koja je u osamdeset pet dana uzalud prešla više 
od tisuću kilometara, bila je raspuštena i puštena kući; 
vojvoda od Alencona vratio se svojoj obitelji. A za 
tobožnji se poraz činilo odgovornom Ivanu. Ona se 
odjednom osjećala posve sama, napuštena od svih pri- 

jatelja. Sve što se događalo nakon krunidbe kao da je 
bilo osuđeno na propast. Teško da možemo i naslutiti 
bol i tugu što su morale ispunjavati tu djevojku. Kakav 
kontrast u odnosu na dane trijumfa u Reimsu! Zašto ju 
je Bog napustio? 

Injeni su glasovi sada šutjeli; ona je obeshrabreno 
položila svoj oklop i mač — što ga je osvojila od Engleza 
u Parizu — na grob sveca u bazilici Saint-Denisa. 

La Trćmoille je bio veoma zadovoljan takvim tije- 
kom događaja; jer da je pao Pariz opet bi čitava slava 
pripala Ivani i grofu od Alencona, njegovu zakletom 
neprijatelju. Tako su sada, do kasnijeg osvajanja Pari- 
za, čekale Francuze godine rata. Zimski su mjeseci 
protjecali dakle u znaku poraza. Kralj je to vrijeme 
proveo povučeno u svom dvorcu u Mehun-sur-Yčvreu 
kao da se ništa nije dogodilo i kao da je još uvijek bio 
kralj Bourgesa, a ne kralj Francuske. U narodu, naro- 
čito u srcima građana Orleansa, Ivanina slava nije 
izblijedila. Iz tog su nam razdoblja poznate samo bilje- 
ške gospođe Marguerite La Tourolde — supruge jednog 
bogatog i veoma uglednog financa koji je bio u kralje- 
voj službi — u koje je Ivana dulje vrijeme stanovala. 
Dvije su se dame sprijateljile i, u skladu s običajima 
toga doba, dijelile krevet. Tijekom rehabilitacijskog 
procesa dala je važne podatke o Ivani koji nam daju 
jasnu sliku o njenom karakteru i vjerskom shvaćanju. 
Na njen duševni život nisu utjecali ni bilo kakvo pra- 
znovjerje ni neko pretjerivanje. Ona je bila realistična 
i promišljena. Jednom je Ivani njena gostoprimka izra- 
zila svoju pretpostavku da ona u ratu nikada nije osje- 
ćala strah, jer je vjerovala da ne može biti ubijena. Iva- 
na je to odmah odbacila: 

»Moj život nije sigurniji od 

života bilo kojeg vojnika.« 

Ona je bila zapravo više puta ranjena, jedanput 
zamalo smrtno. Često su joj u kuću dolazile jednostav- 
ne građanske žene moleći je da dodirne njihove kruni- 
ce, kako bi ih na taj način blagoslovila i dala im snagu. 
Ivana se samo smiješila i govorila: 


»Ta dodirnite ih vi same. 
To je isto kao da to ja činim.« 

Ona je, budući da je od kralja dobivala vojničku 
plaću, imala na raspolaganju nešto vlastita novca i 
dijelila mnogo milostinje. Kada je jednom gospođa 
Marguerite stavila primjedbu u vezi s tim, odgovorila 
je Ivana: 


»Poslana sam da tješim 
siromašne i nevoljne.« 


Postupala je onako kao što se uvježbavala već u 
svojoj ranoj mladosti, onako kao što je na bojnom polju 
postupala spram ranjenih i umirućih vojnika, bez obzi- 
ra da li se radilo o prijatelju ili neprijatelju. Nikada 
nije zaslugu za postignute uspjehe pripisivala samoj 
sebi, ni kada se radilo o nesebično pruženoj pomoći 
drugom čovjeku, niti kada se pobjeđivalo u bitkama. 
Uvijek je tvrdila da je ona samo Božje oruđe. Njen je 
dostojanstveni nastup na dvoru zračio jednostavnošću 
i poniznošću. 

Oni koji su bili odani Englezima i oni koje se, 
poput Konnetabela i Richemonta, željelo mitom prido- 
biti da pristupe drugoj strani, pripremili su sve kako bi 
u proljeće konačno »sredili« Karla VII. Međutim, kralj 
ipak nije bio posve besposlen, mada je već profućkao 
toliko mnogo vremena i izgubio povoljne položaje na 
šahovskoj dasci. Želio je učvrstiti barem svoje pozicije 
na području Loire gdje su se još pojedinačno nalazili 
moćni pristaše Engleza i Burgunđani. Stoga je u listo- 
padu odlučeno da se zaposjednu dva pobunjenička 
grada: Saint-Pierre-le-Moustier i La Charitć-sur-Loi- 
re. 

Prvi napadi nisu uspjeli; kao već toliko puta prije 
toga donijeta je odluka o povlačenju. Tada se dogodilo 
nešto što je po ljudskom shvaćanju nečuveno, nešto što 
spada u najvažnije događaje Ivanina života i što su 
mnogi svjedoci veoma jasno opisali. Francuzi su već 
odvezli svoju artiljeriju i pripremili sve za odlazak. 
Zapovijedajući general Jean d'Aulon kojem je bila lak- 
še povrijeđena noga, primijetio je da nema Ivane. Tra- 
žio je da ga podignu na konja i odjahao do utvrde. 
Našao je Ivanu naprijed u jarku pred tvrđavskim bede- 
mima, okruženu malom četom vojnika. Upitao ju je što 

tu još ima tražiti budući da je povlačenje već u punom 
tijeku. Ona je podigla vizir i odgovorila: 


»Ja nisam sama. Imam oko sebe pedeset 

tisuća svojih ljudi! I ne želim se udaljiti 

prije nego što zauzmem grad.« 

Te se njene riječi mogu razumjeti samo ako je 
govorila o nadzemaljskim silama. Osjećala se doduše 
napuštenom od ljudi, ali Bog je jači. Jean d'Aulon ju je 
pozvao da se odmah makne odande. Ona nije popušta- 
la. Naprotiv! Glasno je doviknula vojnicima da odmah 
pribave materijal kojim će se ispuniti jarak, kako bi se 
mogao prijeći. Tako je i bilo; grad koji je tako uspješno 
pružao otpor bio je s lakoćom osvojen. Vjera može, 
također još i u naše doba, sve pobijediti! Tada je poče- 
la pljačka — što je uobičajeno u takvim situacijama — uz 
ostala besramna djela. Tako je Ivana morala voditi i 
izdržati još jednu borbu; uspjelo joj je barem postići da 
bude pošteđena Crkva. 

Već uskoro, u veljači 1430. godine ponovo počinje 
vojna aktivnost. Protivnička je strana bez prestanka 
djelovala. Neprijatelj se nadao da će opet natrag osvo- 
jiti jedan dio kraljevskih oblasti i gradova. Kralju je 
bilo naročito stalo do toga da zadrži Reims, grad u 
kome je bio okrunjen. Napustio je Mehur-sur-Yčvre da 
bi se uputio u Sully-sur-Loire gdje se nastanio u dvor- 
cu La Trćmoillea. Onamo je pozvao i Ivanu — kojoj je u 
međuvremenu podijelio plemstvo — budući da ju je 
opet želio upotrijebiti u svoju korist. Ona sama bila je 
već dulje vrijeme obuzeta slutnjama — koje su se ubrzo 
pokazale opravdanima — da joj predstoje kušnje i pat- 
nje. 

Njeni su joj glasovi, prema njenim vlastitim riječi- 
ma, priopćili da će još prije nego što dođe dan svetog 
Ivana (24. lipnja) biti uhićena, da tako mora biti i da ne 
treba očajavati, već treba sve podnijeti ponizno i pre- 
dano. Glasovi su joj također rekli da će joj Bog i dalje 
pomoći, a zatim će uskoro umrijeti. Od trenutka tog 
priopćenja je, kao što je sama izjavila, sve odluke pre- 
puštala vojnicima. 28. ožujka još je napisala ono zna- 
menito pismo građanima Reimsa u kome ih je hrabrila, 

uvjeravala u kraljevu naklonost, te naglasila da je čita- 
va Bretanja francuska i da će takvom i ostati, čak i ako 
vojvoda od Burgunda pošalje tri tisuće boraca koje je 
platio za dva mjeseca. Potpis: 


»Jehanne« 


Vojvoda od Burgunda je nastojao međutim svim 
silama natrag osvojiti Compičgne. Kada je Ivana to 
doznala, pohitala je onamo. Nadbiskup je naredio da 
se krene preko Aisne, kako bi se vojvodi od Burgunda 
došlo s leđa i potajno ga se napalo. 23. svibnja ujutro 
došla je Ivana u Compičgne sa samo četiri tisuće ljudi. 
Ostali vojnici što su došli iz Soissonsa već su izgubili 
hrabrost; nisu smjeli potražiti konačište u gradu, već 
su morali prenoćiti unutar utvrde. Kakva razočarava- 
juća slika sjetimo li se sjajnih ulazaka iz Ivanina zlat- 
nog doba, doba njenih najvećih pobjeda! 

Ona je pribivala Misi u Saint-Jacquesu, pričestila 
se, pozdravljala malu djecu koja su je prepoznala. Tu je 
izjavila: 

»Dobri moji prijatelji, draga moja mala 

djeco, izdali su me i prodali. 

Uskoro ću biti izručena smrti. 

Molite se Bogu za mene; sada više 

neću moći dalje služiti kralju i 

Francuskoj.« 


Vjerojatno je samoj sebi govorila kako je rat 
vođen slabo i bez ikakva poleta, te kakvim je zbog toga 
golemim opasnostima bila osobno izložena. 

Englezi i Francuzi su bili raspodijeljeni po zemlji 
u mnogo malih četa. U strateški važnom selu Magnyju 
koje su Francuzi željeli osvojiti, nalazila se isto tako 
jedna mala četa. Ivana se nalazila na čelu samo neko- 
liko stotina ljudi pod vodstvom kapetana Batette. Na 
leđima neobično lijepa konja jurila je prednjačeći svi- 
ma ; nosila je burgunski mač što ga je našla u Lagnyju. 
U blistavoj bojnoj opremi, sa svojim barjakom u ruci, 
pružala je divnu sliku ; činila se mnogo više opremlje- 
nom za raskošnu paradu nego za borbu. Više se nikada 
nije vratila! Guillaume de Flory je bio potpuno svje- 

stan opasnosti toga pothvata, te je stoga dao da grupa 
vojnika čuva most; također se pobrinuo da budu 
spremni čamci kojima bi se trupe u najgorem slučaju 
mogle vratiti u grad. Oko četiri sata popodne prešla je 
Ivana most. Bitka je uspješno započela; zahvaljujući 
Ivaninoj molitvi za bitku koja je vojsku ispunila hra- 
brošću i pouzdanjem u uspjeh, bili su Burgunđani pro- 
tjerani, a selo osvojeno. Oni su pozvali međutim poja- 
čanje i prešli u protunapad. Kraljeve je trupe uhvatila 
panika. Pokušale su se povući natrag do rijeke, dok su 
se Englezi nadali da će im presjeći put za Compičgne. 
Zapovjednik iz Compičgnea dao je međutim dići 
pokretni most, kako bi spriječio da u grad uđu i nepri- 
jatelji. Na mostobranu se stisnula jedna mala četa; u 
njoj se nalazila i Ivana. Uz bojni poklik: 


»Samo naprijed! Sada ih imamo !« 


željela se dalje boriti. Sada su njeni vlastiti ljudi preu- 
zeli vodstvo, kako bi je prisilili da ih sluša; ali ona je 
pružala otpor. Željela se boriti bez obzira na očajnu 
situaciju. Tada su Englezi nahrupili između nje i 
mosta. Ivana je još uvijek podstrekivala svoje ljude. 
Jedan ju je neprijateljski borac sa strane povukao s 
konja tako da je pala na tlo, a u svojoj teškoj opremi 
više nije mogla ustati. Neprijatelji su se bacili na nju i 
njena konja vičući: »Predajte se!«, na što je ona izgo- 
vorila jednu od svojih posljednjih rečenica na slobodi: 


»Ja sam prisegla na vjernost 
nekom drugom, ne vama i kanim 
se držati svoje zakletve.« 


Nato joj je mirno prišao Lionel od Wandommea, 
iskusni tridesetgodišnji poručnik koji je služio pod 
Ivanom Luksemburškim i rekao: »Ja sam vitez«, što je 
trebalo značiti da ne postoji opasnost za njen život. Bio 
je ponosan na svoju lovinu koja je bila vrijednija nego 
da je uhvatio nekog kralja. Ivanu su najprije držali tri 
do četiri dana zatočenu u taboru Ivana Luksembur- 
škog. Grad Compičgne nije pokušao ništa, ama baš 
ništa da bi je spasio, da bi oslobodio ženu koja je spa- 
sila Francusku. Bila je dakle uhićena i to 23. svibnja 

1430. godine oko šest sati popodne. S tim je trenutkom 
počelo njeno mučeništvo. 

Lionel od Wandommea ju je predao svom stricu 
Ivanu Luksemburškom koji je bio jedan od najvatreni- 
jih pristaša Burgunđana. On ju je prvo poslao u svoj 
dvorac što se nalazio u šumi, između Cambraia i Saint- 
Quentina. Tamo su živjele njegova supruga i tetka. 
Obje su dame postupale spram Ivane ljubazno i pred- 
ložile joj da svoju mušku odjeću zamijeni haljinom. 
Ivana je taj prijedlog odbila vjerujući da bi time bila 
neposlušna spram Boga, a možda čak simbolično svu- 
kla sa sebe svoje poslanje. Drugi su se u međuvremenu 
cjenkali oko dragocjene zarobljenice. Englezi su je 
željeli imati za sebe ali ju je želio dobiti i teološki 
fakultet; tu je želju podupirao Ivanin smrtni neprija- 
telj Pierre Cauchon, biskup iz Beauvaisa koji je svaka- 
ko želio doživjeti da joj se sudi u njegovoj biskupiji 
gdje je bila uhvaćena. Bio je izgleda uvjeren da je ona 
bila u službi demona. Njegovim su postupcima uprav- 
ljali međutim prije svega osjećaji mržnje, odmazde, 
osvete. 

Samo Karlo VII. koji je bio kriv za sve i koji ju je 
jedini mogao spasiti i osloboditi, nije poduzeo ništa u 
tom pogledu. Taj slabi sebični, malodušni, plašljivi, 
nekarakterni muškarac zauvijek je okaljao visoko, 
nadasve ugledno ime što ga je nosio. Vojvoda od Bur- 
gunda je upotrijebio sav svoj utjecaj kako Ivana ne bi 
bila brzopleto predana Englezima. Bio je svjestan vri- 
jednosti koju je zarobljenica imala za njegove interese. 
Za Engleze je bila stvar časti dokopati je se. Morali su 
činiti sve moguće kako bi dokazali da je bila luda, 
opsjednuta demonima i đavolom. Po njihovu joj se 
mišljenju moralo suditi, moralo ju se kazniti, spaliti 
kao vješticu. Cauchon je 14. srpnja razgovarao s vojvo- 
dom od Burgunda i vojvodom od Luksemburga; govo- 
rio im je o pismu upućenom pariškom sveučilištu u 
kome je po drugi put zahtijevao Ivanino izručenje da bi 
je mogao predati inkviziciji. Ujedno je uručio deset 
tisuća zlatnih dukata i gnusna je trgovina bila tim 
Judinim novcem zaključena. Vojvotkinja od Luksem- 
burga je u suzama usrdno molila svog supruga milost 

za Ivanu, kako ne bi time navukao na sebe sramotu. 
Uzalud. Kada je Ivana saznala za sudbinu što joj je 
predstojala, bila je neutješna: 


»Radije umrijeti nego 

pasti u ruke Engleza !« 

U gradovima gdje su je poznavali zavladala je 
velika žalost; ljudi su se javno molili za nju i održavali 
procesije. Samo je Karlo VII. i dalje uporno šutio. 


Tako je Ivana preko Arrasa dospjela u dvorac 
Drugy, a zatim dalje u Crotoy gdje joj je još bila dana 
mogućnost da prima posjete, pa i svećenike. Odatle je 
preko Saint-Valeryja odvedena u Dieppe, da bi 
konačno oko Božića stigla u Rouen gdje se trebao 
održati njen strašni proces. Tu je bila držana u zatvoru 
pod strogim nadzorom lorda Warwicka, tutora i zaštit- 
nika mladog engleskog kralja Henrika VI. Bila je 
zatvorena u jednom od sedam tornjeva starog dvorca 
koji je bio sagrađen pod Filipom-Augustom. Dvorac je 
imao tri kata; na srednjem koji se sastojao od jedne 
jedine prostorije promjera četrdeset tri koračaja, nala- 
zio se Ivanin zatvor.. Da bi se spriječili njeni daljnji 
pokušaji bijega — već je dvaput pokušala pobjeći — oko- 
vali su joj vrat, ruke i noge teškim lancima što ih je 
morala trpjeti dan i noć. K tomu su joj noću bili članci 
na nogama vezani lancima za neku gredu. Stalno je uz 
nju stražarilo petorica engleskih vojnika koji su se 
često ponašali nasilnički. Kovač Stephan Castille je 
izvijestio da je za nju izdradio željezni kavez u kome su 
je neprestano držali uspravno, okovana vrata, ruku i 
nogu ; u tom je stanju morala izdržati do dana kada je 
počeo njen proces. Između ostalih su je posjetili tako- 
đer i njeni moćnici protivnici, kao Ivan Luksemburški 
i njegov brat, biskup od Thćrouannea. Kada joj je Ivan 
Luksemburški nataknuo kako bi je možda mogao oslo- 
boditi ako bi obećala da se više nikada neće boriti pro- 
tiv Burgunda, ona je to s ogorčenjem odbila: 

»Dobro znam da me Englezi 
namjeravaju ubiti i da vjeruju 
kako će nakon moje smrti moći za- 
uzeti čitavu Francusku. Ali 

čak i kada bi došlo još daljnjih 
stotinu tisuća 'Godona'! nikada 

ne bi bili kadri osvojiti kralje- 
vinu Francusku.« 


Nakon tih je njenih riječi Sir Humphrey, grof od 
Stafforda, naglo izvukao svoj mač i bio bi njime ubo 
okovanu, bespomoćnu djevojku da ga Warwick nije 
uhvatio za ruku i spriječio u tome. 

Vrijeme Ivanine patnje bilo je nevjerojatno teško. 
Pet dugih mjeseci ostala je mlada djevojka u svom 
zatvoru, osamljena u hladnom tornju, okružena vojni- 
cima plaćenicima koji su je ponižavali, dosađivali joj, a 
protiv kojih se branila svojim lancima. Još je uvijek 
trpjela posljedice svoga pada u Beaurevoiru. Unatoč 
vremenu adventa nije se smjela redovno ispovijedati ili 
ići na Misu. Od vanjskog svijeta, svojih prijatelja, nije 
dobivala nikakvih vijesti. Kada se u svojoj nevolji 
požalila jednom čuvaru, zamolivši da joj dopusti ići na 
Misu i pričestiti se, Warwick joj je dao poručiti kako se 
ženama njene vrste ne može dopustiti da primaju sveta 
otajstva. Ivana se zacijelo uvijek iznova pitala što je 
Bog zapravo želio postići tim kušnjama koje joj je 
namijenio. Zapala je u stadij potpune duševne osam- 
ljensoti. Može li se zamisliti da ju je Bog želio posve 
napustiti zato što je griješila, možda zbog prevelike 
gordosti ili samovolje? Što je mogla sebi predbacivati? 
Duševno iscrpljena, tijela izmučena od okova, vraćala 
se svake večeri nakon saslušanja koje se činilo besko- 
načnim, natrag u zatvor. Bila je okružena zlom i nepri- 
jateljstvom; po svemu sudeći, više je se nije sjetio nije- 
dan prijatelj, pa čak ni onaj koji joj je trebao biti 
zahvalan za sve svoje uspjehe. Svi mučenici koji su 
Božjom. milošću bili poslani da pružaju nesebičnu 


1. "Godon': Uvredljiva, pogrdna riječ Francuza za Engleze zbog 
njihova bojna poklika »Goddam«=Proklet Bog. 

pomoć tamo gdje je ona bila najnužnija, ponijeli su u 
trenutku očajna potonuća u Ništa težak Kristov križ. 
Ni oni, i upravo oni, nisu mogli, a da se ne požale: »Bo- 
že moj, Bože moj, zašto si me napustio! « 

Cauchon je u božićno doba revno radio na tome da 
stvori formalne preduvjete za sudski postupak. Budući 
da u Rouenu u to vrijeme nije bilo biskupa, morao je od 
svećeničkog vrhovništva tražiti dopuštenje da se pro- 
ces vodi u gradu koji ne pripada njegovoj biskupiji, što 
mu je bilo odobreno bez ikakvih poteškoća. Nije žalio 
truda da sakupi suce i prisjednike. Čitava se crkva — 
njeno iskustvo i njen autoritet — trebala dići protiv 
mlade vještice i Karla VII. Iz Pariza su došli glasoviti 
teolozi. Oni koji su mogli Ivanu uzeti u zaštitu odavno 
su napustili grad. Onih više od stotinu sakupljenih 
sudaca bili su većinom izraziti neprijatelji Karla VII: 
Pariško sveučilište, veliki samostani Normandije i 
kanonici u Rouenu. Svi su bili pod utjecajem svog poli- 
tičkog stava, ali i ispunjeni strahom od iznošenja vla- 
stitog mišljenja. Mogli bi se usporediti s onim hebrej- 
skim svećenicima koji su iznudili Kristovo raspeće. 
Većina je njih bila osim toga sprijateljena s Englezima. 
Pred tim sucima koji su bili prepuni mržnje, želje, za 
osvetom, strahovita gnjeva, pred tim je đavolskim sku- 
pom morala Ivana izdržati tijekom pet mjeseci davati 
odgovore o kojima je ovisila njena sudbina. Tu ona još 
više nego do tada izrasta pred nama u nadljudsku 
pojavu. Još izrazitije polaže svjedočanstvo svoje heroj- 
ske duše. Onako čista uzdiže se, nalik francuskom lji- 
ljanu, sve više i više u visinu. Svi argumenti inkvizitora 
naprosto se tope u ništa pred njenom unutarnjom 
postojanošću; obavijena milošću koju crpi iz Gospod- 
njih knjiga 

»u kojima ima mnogo toga 

vrijednijeg nego u vašim 

knjigama«, 
ona raste istom onom mjerom kojom rastu njena nevo- 
lja i patnja. 

Jednog je dana iznenada dobila visoku tempera- 
turu koja je bila popraćena jakim povraćanjem. Obja- 

snila je liječniku da je jela šarana što joj ga je poslao 
biskup Beauvaisa i da je to uzrok njenoj bolesti, na što 
je dobila odgovor: »Ti si, bludna djevojčuro, jela harin- 
gu. Liječnik joj je htio pustiti krv, ali mu je Warwick 
rekao: »Budite oprezni, ona je lukava i mogla bi se ubi- 
ti.« Englezima je naime bilo veoma stalo do toga da 
Ivanu ne izgube ni njenim bijegom ni smrću ; jer ona je 
morala biti raskrinkana kao vještica i zatim spaljena. 
Na svim su se stranama, pa i u njenom rodnom selu 
prikupljala obavještenja o njoj. Ona su bila međutim 
toliko povoljna da se Cauchon nije mogao njima poslu- 
žiti tijekom procesa, jer su sva govorila njoj u prilog. 
Ponovo je ispitano njeno djevičanstvo; ovaj put je taj 
zadatak obavila vojvotkinja od Bedforda — sa svojim 
matronama — koja je, nasuprot svom suprugu, bila Iva- 
ni prilično sklona. Ni tu nije bilo uspjeha za Cauchona. 
Budući da su propali svi pokušaji prikupljanja dokaza 
koji bi Ivanu teretili, pribjegao je Cauchon krivotvore- 
nju. A u tamnici je osim toga organizirao lukavo smi- 
šljeni sistem špijunaže. Isposlovao je da Ivanu posjeću- 
ju preobučene osobe; ti su ljudi izigravali prijatelje i 
pokušavali izmamiti njeno priznanje. Naročito zlu ulo- 
gu odigrao je kanonik iz Rouena, Nikolas Loiseleur. On 
je došao Ivani donoseći joj izmišljene kraljeve pozdra- 
ve, te je upitao bi li mogao biti njen ispovjednik. U 
susjednoj su se prostoriji nalazila dva bilježnika; oni 
su kroz rupu u zidu prisluškivali njene odgovore i mar- 
ljivo zapisivali sve što je rekla. Ivana je govorila posve 
slobodno i otvoreno i pričala o svemu što joj je bilo u 
mislima. Vjerojatno je također bila sretna što se može 
opet ispovijedati. Svećenik ju je, da bi posve pridobio 
njeno povjerenje, upozorio na duhovnike koji će nastu- 
piti kao suci; rekao joj je kako ne bi trebala poslušati 
što joj oni budu savjetovali, jer će inače loše proći. 
Kako je bila međutim iznenađena kada je prilikom 
sljedećeg saslušanja prepoznala svog ispovjednika 
među pedeset četiri prisjednika! Jednom se on preobu- 
kao u Ivaninu omiljenu sveticu Katarinu i time posve 
zbunio izmučenu djevojku. Na takvim osnovarna poči- 
vaju »dokazi« s pomoću kojih je mogla biti optužena i 
osuđena zbog hereze. Proces je trajao od 9. siječnja do 

26. ožujka 1431., a nakon njena iznuđena priznanja još 
do 30. svibnja, dana njene osude. Sve su suce plaćali 
Englezi. Među njima je bilo i takozvanih časnih ljudi, 
ali nijedan se nije usudio podići svoj glas ili čak direk- 
tno nastupiti protiv svih onih protuzakonitosti koje su 
sasvim sigurno morali ustanoviti. Ivana je tražila da se 
pozovu i svećenici koji su pripadali francuskoj strani, 
kako bi se barem donekle postiglo izjednačenje snaga ; 
to joj je bilo međutim grubo odbijeno. 


Uvijek je iznova zahtijevala da se njen slučaj izne- 
se pred papu u Rimu ili da se čak sama pojavi pred 
njim, što nije dakako uopće bilo ni uzeto na razmatra- 
nje. Dobronamjerni istražni sudac Jean de La Fontaine 
koji ju je podržavao, morao je pred Cauchonovim bije- 
som pobjeći iz Rouena. Bilježnik Manchon dugo se 
ustezao od toga da u zapisniku krivotvori Ivanine 
odgovore. Njegove izjave predstavljaju uostalom naj- 
važniji materijal prilikom rehabilitacijskog procesa. 
Sudski sluga Massieu koji je duboko suosjećao s Iva- 
nom jednom je kada je ona bila na putu od zatvorske 
ćelije do sudske dvorane ostavio otvorena vrata što su 
vodila u kapelicu, tako da se ona, pogleda upravljena 
prema oltaru, mogla pomoliti. Odmah je bio pozvan na 
odgovornost uz pitanje kako se mogao drznuti pustiti 
»ekskomuniciranu bludnicu« u blizinu crkve. Zaprije- 
tili su mu i postavili stražu da bi se stalo na kraj 
takvim nepodopštinama. 

Ishod procesa bio je za Ivanu beznadan. Na čelu 
mu je bio Cauchon koji je u ruci držao sve konce. Nje- 
mu je bila međutim potrebna i podrška inkvizitora koji 
je nestao, jer se inkvizicija htjela držati podalje od sve- 
ga toga. Njen je zastupnik Jean Lemaitre, prior Domi- 
nikanskog konventa u Rouenu, također nije želio imati 
ništa s tim i rekao je da neće prosvjedovati bude li 
Cauchon proveo sudski postupak bez njegova sudjelo- 
vanja. Naposljetku je čak glasao da Ivana bude spalje- 
na, jer je strahovao za vlastiti život. 

Crkvica u dvorcu bila je pretvorena u sudnicu. 21. 
veljače u osam sati ujutro počela je sudska rasprava. 
Bila su nazočna četrdeset dva prisjednika. Pierre 
Cauchon je bio jedini sudac. Kasnije mu se još pridru- 

žio nesigurni i uznemireni prior Jean Lemaitre. Ivana 
je prethodne večeri zamolila da joj se dopusti pribivati 
Misi, što joj je bilo uskraćeno. Massieu ju je međutim 
na putu prema sudnici pustio — unatoč upućenim mu 
prijetnjama — da na kratko uđe u kapelicu gdje je klek- 
nula i upitala: 


»Ovo je mjesto gdje 
počiva Najsvetiji?« 


Ivana je ušla u sudnicu nogu okovanih lancem, 
dok su joj ruke za tu priliku bile slobodne. Pred sucima 
se pojavila kao da ide u borbu, samo bez bojne opreme; 
bila je odjevena u mušku odjeću, u svoje paževsko odi- 
jelo sivo-crne boje i kratku surku i nosila svoju pažev- 
sku frizuru. Kada je ušla u dvoranu među nazočnima 
se začuo žamor čuđenja i zaprepaštenja. Većina uče- 
njaka, svećenika, vidjela ju je po prvi put; ugledali su 
mladu, pristalu djevojku ponosno uzdignute glave i 
bistra pogleda. Franjevci Jean de Nibat i Jayques 
Guesdon nisu skidali pogleda s nje, a augustinski je 
redovnik Jean le Fčvre držao ruke pred očima; karme- 
lićani Pierre de Houdenc, prior u Rouenu, i Guillame 
Le Bocher podrugljivo su se smijuckali; benediktinski 
opat Guillame de Conti iz Sainte-Catherine u Rouenu 
očito je zaboravio sjetiti se svetice čije je ime nosio nje- 
gov samostan. Ivana je naprotiv sigurno nosila u misli- 
ma legendu o Katarini i njenoj borbi s pedesetoro uče- 
njaka koje je naposljetku uspjela obratiti na svoju vje- 
ru. Ivanino je saslušanje bilo vođeno po uobičajenom 
postupku inkvizicije i po uputama sudaca za kriminal- 
ne slučajeve. Pitanja su se nizala bez ikakva reda, 
napuštala se jedna tema da bi se naglo prešlo na drugu 
koja nije imala nikakve veze s onom prvom temom. 
Takvim se zbrkanim ispitivanjem željelo optuženu 
toliko zbuniti da počne sama sebe pobijati. Najvažnija 
su joj pitanja postavljena u trenutku kada ih je najma- 
nje mogla očekivati. Često joj je više sudaca istovreme- 
no postavljalo različita pitanja, tako da je Ivana mora- 
la reći: 

»Moja plemenita gospodo, 

molim jedan po jedan.« 

Svako je zasjedanje trajalo dva do tri sata, čime se 
također namjeravao u Ivane izazvati umor. Ona je 
međutim od prvog do posljednjeg od tih beskonačnih 
saslušanja zadržala potpunu bistrinu duha, svoje 
nepogrešivo pamćenje. Tako visoka inteligencija i taj 
zdravi ljudski razum, takva čistoća srca i fina 
oštroumnost umjeli su zatvoriti usta najučenijim teo- 
lozima svijeta. Njena je gordost bila združena s onom 
pravom ženskom ljupkošću. Njena vedrina, njen 
humor činili su je nadmoćnijom, a da ona toga nije bila 
svjesna. Zadržala je i svoj neiscrpni, neumorni polet, 
svoje oduševljenje, kao u djetinjstvu, što odaje i njen 
uzvik koji je odzvanjao i u onim za nju najtežim trenu- 
cima: 


»Volim Boga čitavim 
svojim srcem !« 


Na početku prvog saslušanja zahtijevao je Cauc- 
hon da Ivana s rukom položenom na Bibliju prisegne 
da neće govoriti ništa drugo do istinu, na što je ona 
odgovorila: 


»Ne znam što ćete me pitati. 
Možda ćete me pitati o stvarima 
o kojima vam neću željeti govoriti.« 


Nazočni su prosvjedovali zbog tih njenih riječi. 
Cauchon je ponovio povišenim glasom: »Prisegni da 
ćeš govoriti istinu kada ti budu postavljena pitanja o 
vjeri i o svemu što znaš! « Ivana je zbog njegova osorna 
tona naglo trznula glavom. Zacijelo je slutila da je on 
mrzi. Zašto? Ta držala je da ona sama ništa ne znači, 
već samo sluša Boga. 


»Što se tiče moje mladosti 

i svega što sam učinila 

otkako sam dojahala u 

Francusku, rado ću se zakleti; 

o očitovanjima što su mi 

došla od Boga nisam međutim 
nikome ništa priopćila; o tome 
neću nikada i nikome, osim kralju, 
ništa reći; to neću učiniti ni ovdje, 

makar mi zbog toga odsjekli glavu; 

jer sve sam to vidjela putem 

vizija ili sam saznala od svojih 

savjetnika i nemam pravo odati 

to nekom drugom čovjeku. Za osam 

dana znat ću smijem li govoriti.« 

Te su njene riječi izazvale opće ogorčenje u sudni- 
ci. Zavladali su silna buka i metež. Cauchon je škrgu- 
tao zubima. Ivana je napokon prisegla da će govoriti 
istinu, ali samo što se tiče njene vjere. Cauchon je zah- 
tijevao da ona izmoli Oče naš. Umorna od njegovih 
pitanja prkosno je odgovorila: 


»Pomolit ću se samo ako 

me budete pustili da se 

ispovjedim.« 

Na to je Cauchon rekao da će joj dati dovesti dva 
svećenika koji govore francuski bude li pred njima 
izmolila Oče naš. Ona je međutim ponovila da će to 
učiniti samo ako je bude pustio da se ispovjedi. Ta je 
izmjena riječi tekla dalje na isti način. Začulo se opće 
negodovanje, nastala vika i graja; jer ona se po mišlje- 
nju većine nazočnih u sudnici uz nečuvenu drskost da 
nosi mušku odjeću još usudila i neljudski razgovarati s 
jednim biskupom! Žena u muškom odijelu vjerojatno 
je na muškarce onoga doba djelovala kao mlada žena 
koja bi se pojavila gola pred vijećem engleskih purita- 
naca. Kada se uskomešanost napokon stišala objasnili 
su Cauchon i engleski pravnici vođi zapisnika Man- 
chonu da će mu na latinskom jeziku diktirati ono što 
treba zapisati. On je kasnije prigovorio kako veliki dio 
onoga što je morao napisati uopće nije čuo da je bilo 
rečeno, te da je optužena rekla nešto posve drugo. Iva- 
na je spoznala da u dvorani ima i nekolicinu prijatelja. 
Tada je Cauchon htio prekinuti istragu. Još je upitao 
prisjednike da li se Ivana treba držati u engleskom 
zatvoru ili u onom crkvenom. Jean Fabri je na to tiho 
šapnuo da se ona naravno ne može prepustiti Englezi- 
ma, jer ju je engleski kralj izručio Crkvi. O tome je usli- 
jedila dulja rasprava. Cauchon je odlučio međutim da 
ona ostane zarobljenica Engleza, pod otrcanom izli- 

kom da se od Engleza zapravo uopće ni ne može tražiti 
nečije izručenje Crkvi. Zatim se obratio Ivani tražeći 
od nje da obeća kako nikada neće napustiti zatvor u 
dvorcu, na što je ona odlučno odgovorila: 


»To nipošto ne obećajem. 

Ako pobjegnem nitko neće 
moći doći i predbaciti mi 

da sam prekršila obećanje, 
mada su mi, otkako sam tu, 
ruke i noge okovane željeznim 
lancima koji me užasno bole.« 


Cauchon je drska pogleda odvratio kako se može 
dokazati da je više nego jedanput pokušala pobjeći, te 
joj je zbog toga dao staviti lance, Ivana je na to rekla: 

»To je istina i ja još 

i sada želim pobjeći; 

to je pravo svakog zarobljenika. 


A zatim je dodala mirno gledajući Caushona: 
»Znam da ste moj neprijatelj.« 


Bilo je dakle odlučeno da Ivana bude i ubuduće 
uvijek okovana lancima; trojica zakletvom obvezanih 
čuvara odveli su je natrag u zatvor. Jedan od njih ju je 
već iduće večeri pokušao silovati. Ona se požalila 
Cauchonu koji je o tome razgovarao s Warwickom. 
Ovaj je izgrdio čuvara i odlučio da ubuduće sva trojica 
stražare u istoj prostoriji kod Ivane. U međuvremenu 
se zastupnik inkvizicije, prior Jean Lemaitre, morao 
odlučiti hoće li ili neće nastupiti kao drugi sudac. Od te 
ga je službe zapravo hvatala jeza. Jedno je svom prija- 
telju rekao međutim da će ga koštati života bude li to 
odbio. Stoga je taj zadatak ipak prihvatio. 


Idućeg dana, 22. veljače, ponovo su Cauchon i 
Englezima naklonjen svećenik Jean Beaupčre ustraja- 
li, kao pri svakom saslušanju, u svom zahtjevu da Iva- 
na prisegne da će na sva pitanja odgovarati samo isti- 
nom. Ona je odvratila kako se već dovoljno zaklinjala. 
Biskup je na to reagirao riječima: »Mi tražimo da se 

zakuneš; nitko ne može svećeniku odbiti zahtjev da 
položi zakletvu kada se radi o vjerskim pitanjima.« 
Ivana je odgovorila: 


»Moja vam jučerašnja zakletva 
mora biti dovoljna.« 


Na daljnje Cauchonove prigovore dodala je: 


»Kada biste točno znali tko 
sam ja, ne biste željeli da 
se nalazim u vašim rukama. 
Sve što sam učinila imam 
zahvaliti očitovanjima 

što mi ih je poslao Bog.« 


U tom se procesu uvijek iznova podsjećalo na sud- 
sku raspravu protiv Krista. Kada su Ivanu dalje muči- 
li, konačno je rekla: 


»Spremna sam zakleti se da ću 
reći istinu o svemu čega se 
tiče ovaj proces. Kunem se. 
Sada morate biti zadovoljni, 
dovoljno sam se zaklinjala.« 


Zatim su bila opet iznijeta sva moguća pitanja 
koja nisu imala nikakve međusobne veze, a sve to s 
namjerom da se optužena što više zbuni. Ona je među- 
tim o svojim vizijama, o prikazanjima, dosljedno i 
uporno šutjela. Nije odala svoju tajnu koja je bila 
poznata samo njoj i kralju. Postavili su joj pitanje 
zašto nosi mušku odjeću. Uzdržala se od odgovora. 
Napokon je rekla da za to ne može nikoga učiniti odgo- 
vornim. Njeni su odgovori uvijek bili jasni; Cauchon ih 
je neprestano pokušavao krivotvoriti. Između njega i 
zapisničara Manchona došlo je do žestokih razračuna- 
vanja budući da je Cauchon želio izvrnuti, to znači kri- 
votvoriti, sadržaj zapisnika. To se ponavljalo pet dana 
uzastopce. Manchon je ostao međutim nepokolebljiv, 
što je vrijedno divljenja kada se zna koliku je moć i 
bezobzirnost posjedovao Cauchon. Ivana je svake 
večeri čula svoje glasove. Oni joj nisu govorili ništa 
drugo nego da mora ustrajati i dokazati svoju hra- 

brost. Kada su je upitali nije li možda u svojim vizija- 
ma vidjela pred kraljem nekog anđela, rekla je samo da 
je kralj i sAm primio pred bitku Božja očitovanja. Na 
pitanje kakva su to bila očitovanja odgovorila je iro- 
nično kako bi se kralju mogao poslati glasnik da njega 
samog pita o tome. Budući da su je i dalje neprestano 
mučili takvim pitanjima napokon je progovorila i 
snažnim glasom objasnila da ne smije izići u susret 
sucima, da joj je zabranjeno reći punu istinu o Božjim 
očitovanjima; a zatim je dodala: 


»Čuvajte se vi koji nazivate 

sebe mojim sucima! Preuzimate 
golemu odgovornost ako od mene 
tražite previše. 

Ja ovdje nemam što tražiti. Došla 
sam od Boga. Pošaljite me dakle 
natrag onom od koga sam došla.« 


To su riječi koje zrače snagom i nadahnućem. S 
kakvom je promišljenošću ta mlada djevojka govorila 
učenim sucima! Kako je bilo moguće da slušaoci, isku- 
sni ispovjednici koji su bili uvježbani u izučavanju sve- 
taca i rukopisa, upućeni u puteve mistike, nisu bili 
time potreseni? Cauchon je bijesno prepustio predsje- 
danje saslušanja Beaupčreu. 

Ovaj je 1. ožujka upitao Ivanu što misli da pred- 
stoji Francuskoj za koju se borila. Ona je odgovorila: 

»Prije nego što prođe sedam godina 

Englezi će gotovo potpuno izgubiti 

svoje posjede i morat će posve 

napustiti Francusku. Englezi će zbog 

velike pobjede koju će Bog poslati Francuzima 

morati pretrpjeti svoj najveći gubitak 

što su ga ikada imali u Francuskoj.« 


Biskup je upitao: »Odakle to znate?« 
Ivana je odgovorila: 


»To dobro znam zahvaljujući 
jednom Božjem očitovanju, a 
također znam i da će se to 
dogoditi prije nego što 
protekne sedam godina; veoma bi 
me čudilo da se to ne ostvari.« 

La Fontaine joj je na to postavio pitanje: »Znate li 
da li sveta Katarina i sveta Margareta mrze Engleze?« 
Ivana je rekla: 


»One vole sve što voli naš 
Gospodin.« 


La Fontaine: »Mrzi li Bog Engleze?« 
Ivana: 


»Ne znam da li Bog gaji 

ljubav spram Engleza; 

ne znam ni što kani učiniti 

s njihovim dušama, ali znam 
da će oni biti izbačeni iz 
Francuske, osim onih koji će 
tamo umrijeti; a Bog će pomoći 
Francuzima da pobjede nad 
Englezima.« 


Spretni je istražni sudac Beaupčre nastavio 
postavljati pitanja koja nisu imala nikakve međusobne 
veze ili naoko nedužnim pitanjima skrenuti razgovor 
na opasno područje. Tako je došlo do neprispodobive 
izmjene riječi između iskusna jurista i vidovite djevoj- 
ke obdarene Božjom milošću. 

Beaupčre: »Kada ste posljednji put jeli i pili?« 
Ivana: 

»Od jučer nisam ni jela 

ni pila.« 

Beaupčre: Kada ste čuli glas koji vam je govorio ?« 
Ivana: 


»Čula sam ga jučer i danas.« 


Beaupčre: »U koje ste doba jučer čuli taj glas?« 
Ivana: 

»Jučer sam ga čula triput: ujutro, u vrijeme 

užine i kada se navečer molila Ave Maria. Katka- 
da 

ih čujem češće nego što kažem.« 

Beaupčre: »Što ste radili kada je jučer ujutro gla# 
došao k vama?« 
Ivana: 


»Spavala sam; glas me je probudio.« 


Beaupčre: »Je li vam dodirnuo ruku ?« 
Ivana: 


»Probudio me je, a da me nije ni dotaknuo.« 


Beaučre: »Je li glas bio u vašoj sobi ?« 
Ivana: 


»Ne, to ne znam; ali bio je 

u dvorcu.« 

Beaupčre: »Jeste li glasu zahvalili — i jeste li klek- 
nuli?« 
Ivana: 


»Da, zahvalila sam mu. Sjela sam na svoj 

ležaj i sklopila ruke. Prethodno sam 

ga zamolila da mi pomogne smisliti 

što da izjavim pred sudom.« 

Beaupčre: »Što je rekao glas kada ste se probudi- 
li?« 
Ivana: 


»Samo hrabro odgovaraj, 

Bog će ti pomoći.« 

Beaupčre: »Nije li glas kada promijenio svoje 
poglede ?« 
Ivana: 

»Nikada nisam primijetila 

da bi sama sebe pobijao.« 

Beaupčre: »Da li vam je glas zabranio da odgovo- 
rite na sve što vas se pita?« 
Ivana: 

»Na to pitanje neću odgovoriti! 

Imala sam prikazanja koja se 

tiču kralja i nikada ih neću 

odati.« 

Beaupere: »Još jednom: Je li vam zabranjeno 
govoriti istinu ?« 
Ivana: 


»Mislite li da su mi to ljudi 
zabranili? Danas neću odgovoriti. 
Prije nego što ne dobijem očitovanje 
o tome, ne znam smijem li to reći 

ili ne. Čvrsto sam uvjerena — isto 
toliko koliko vjerujem u Krista — da 
nas je Bog izbavio od muka pakla 

i da glas dolazi k meni po Božjem 
nalogu !« 


Beaupčre: »Je li glas Boga njegov vlastiti glas ili 
glas nekog anđela ili sveca ?« 
Ivana: 


»On dolazi od Boga! Ne vjerujem da 
mogu jasno izraziti ono što znam; 
također se bojim da bih mogla 

Teći stvari koje se glasovima 

možda ne bi svidjele.« 


Nakon mnogo daljnjih zamornih pitanja kratko je 
objasnila: 


»Glas je dobar i ulijeva poštovanje.« 


Beaupčre ju je upitao ima li glas lice i oči. Ivana se 
ustezala odgovoriti, ali je rekla kako se ljude čak može 
objesiti samo zato što govore istinu. Beaupčre je tada 
blagim glasom postavio lukavo pitanje: »Znate li da li 
se nalazite u stanju milosti?« Veći broj prisjednika nije 
mogao slušati Ivanine jasne, iskrene odgovore, a da 
njima nisu bili duboko dirnuti. Jean Fabri je sa svoga 
mjesta uzviknuo: »Takvo se pitanje ne smije djevojci 
postaviti !« Cauchon je ustao i crven od bijesa zaurlao: 
»Mir!'« Ivana je međutim sabrano odgovorila: 


»U slučaju da se ne nalazim 

u stanju milosti, molim Boga 

da me dovede u to stanje; 

ali ako jesam u stanju milosti 
onda molim Boga da me ostavi u 

njemu. Bila bih najnesretniji 
čovjek na zemlji Božjoj kada bih 
znala da nisam u Božjoj milosti. 
Ako bih se međutim nalazila u 
stanju grijeha, vjerujem da glas 
tada ne bi dolazio k meni.« 


Beaupčre j je opet promijenio temu. Ispitivao ju je o 
djeci i iz Domremyja i njihovom političkom stavu. Ona 
je pričala kako je u njenom rodnom selu samo jedan 
dječak bio na strani Burgunđana. Pritom su joj se u 
provali temperamenta izmakle riječi: 


»Poželjela bih da mu 
se odrubi glava« 


Brzo je međutim dodala: 


»Naravno, samo ako bi to 
bila Božja volja.« 


Beaupčre je osjetio kako tu postoji mogućnost da 
je navede na neopreznost, te joj je postavio lukavo 
pitanje da li su joj glasovi naložili da mrzi Burgunđa- 
ne. Ali Ivana se i tu pokazala doraslom situaciji: 


»Kada sam shvatila da su 

glasovi na strani francuskog 

kralja nisam baš mogla Bur- 

gunđane naročito voljeti.« 

Zatim je uslijedilo pitanje ne bi li ipak željela 
odjenuti žensku odjeću. Ona je odmah odgovorila: 

»Ako mi date žensku odjeću, stavit 

ću je na sebe i otići; inače je neću 

odjenuti i zadovoljit ću se 

ovom svojom odjećom, jer Bog 

želi da je nosim.« 


Time je isptivanje bilo za taj dan završeno, a Ivana 
je duboko iscrpljena odteturala u svojim lancima 
natrag u zatvor. 


Tako su prolazili dani u neprestanim mučenjima, 
prikrivanim surovostima i otvorenoj bezobzirnosti. 27. 

veljače su je ispitivali o maču što ga je svojedobno tra- 
žila i našla u crkvi Sainte-Catherine-de-Fierbois. Nje- 
ni su se ispitivači nadali da će dobiti ako već ne dokaz, 
onda barem neku indiciju, kako bi mogli dokazati da 
se ona služi magijom i prijevarom. 


»Zahvaljujući svojim glasovima 
znala sam gdje se nalazi mač.« 


Pitanje suca: »Niste li se kada molili za to da vam 
na isti način bude dosuđen uspjeh u boju?« 
Ivana je na to odvratila: 


»Nadala sam se naravno 

da će mi moj oklop donijeti 

sTeću.« 

Cauchon se uvijek iznova bojao da bi Ivana mogla 
nekom svojom čarolijom umaći. Stoga joj je rekao da 
će, bude li pobjegla iz zatvora, biti okrivljena zbog kri- 
vokletstva. Ona je ponosno odgovorila: 


»To ne prihvaćam. Kada bih utekla 

ne bi me nitko mogao optužiti 

da sam se 

ogriješila o svoju vjeru, jer 

je ja nisam nikome zadala.« 

Jedne je večeri istaknuti pravnik Jean Lohier 
došao Cauchonu ponijevši sa sobom neke spise. Veoma 
mu je jasno dao na znanje kako je sudski postupak 
nevažeći već zbog niza formalnih razloga; jer svakom 
se treba dati mogućnost izražavanja svog prava mišlje- 
nja; nadalje je rekao kako je Ivana konačno neuka dje- 
vojka koja ne može potpuno razumjeti sva ona učena 
pitanja. Cauchon je, kao uvijek, kipio od bijesa. Lohier 
je znao da mu je život u opasnosti. Stoga je otputovao 
i nitko nije mogao slutiti da će on jednom biti jedan od 
najvažnijih svjedoka tijekom rehabilitacijskog proce- 
sa. Manju hrabrost nije pokazao ni Nicolas de Houppe- 
ville koji se usudio prilikom nekog od pripremnih vije- 
ćanja reći Cauchonu da ni biskup niti itko drugi od 
nazočnih nema pravo nastupiti kao sudac u tom sluča- 
ju. Još je dodao kako ni biskup Beauvaisa (Cauchon) ne 

može osuditi ženu o čijem je slučaju već odlučio njegov 
pretpostavljeni, biskup Reimsa. Zaključio je kako se 
očito radi o političkim protivnicima koji nastoje stvo- 
riti dojam da tu sude o jednom čisto vjerskom proble- 
mu. Nicolas de Houppeville je zbog iznošenja takva 
svog mišljenja bio uhićen i bačen u zatvor. Njegovu 
prijatelju, opatu iz F6€campa, uspjelo je spasiti ga. O 
njemu se više ništa nije čulo sve dok se nije pojavio na 
rehabilitacijskom procesu. 

Ivana je tvrdila kako je uvjerena da će jednom 
dospjeti u raj. Cauchon, koji je odlučio uništiti je, suge- 
rirao je Jeanu de La Fontaineu da joj postavi pitanje: 
»Nakon što su vam glasovi rekli da ćete na kraju dos- 
pjeti u raj, vjerujete li da ćete biti spašeni i da nećete 
biti bačeni u pakao?« 

Ivana: 


»Čvrsto vjerujem u ono što 

su mi rekli glasovi; 

toliko čvrsto da mislim 

kako sam već sada izbavljena.« 


Kakav divan, hrabar odgovor, kakva vjera! La 
Fontaine ju je nakon toga upitao: »Vjerujete li dakle da 
ne možete počiniti nikakav smrtni grijeh ?« 

Ivana: 


»Ništa ne znam, ali 
očekujem sve od našeg 
Gospodina.« 


Glavni je zahtjev kršćanstva zacijelo samoodrica- 
nje, spremnost na osobnu žrtvu, predanost, štoviše uni- 
štenje vlastite volje, apsolutna poniznost, potpuno 
razotkrivanje vlastite duše — do uništenja samoljublja, 
vlastitog Ja — koja teži još samo za Bogom. Već nas je 
Pavao učio: »Jak sam u svojoj slabosti.« Ivana se tije- 
kom svih onih beskonačnih sudskih rasprava nalazila 
na nivou koji se uzdizao daleko iznad razine njenih 
tužitelja i sudaca. Ona je bez sumnje bila nosačica 
božanske poruke; spram svojih je protivnika, — jer to 
su bili njeni suci umjela upotrijebiti snažan, čak i oštar 
ton, ali čim je govorila o svojoj dužnosti, slušala je još 

samo svoje glasove. Nikada se nije neopravdano brani- 
la niti prikrivala svoje slabosti. Ta se mlada duša činila 
očišćenom i oplemenjenom još prije strašnog kraja. 
Ivana nije znala ništa o teološkim načelima, poznavala 
je samo Božju volju i djela što ih Bog po njoj želi ostva- 
riti. Ona je vjerojatno jedan od najsnažnijih, najupe- 
čatljivijih moralnih uzora. Njeno golemo značenje 
izrasta iz njene jednostavnosti, dječje iskrenosti i beza- 
zlenosti, iz svih tih najdubljih i najvrijednijih kretanja 
prave kršćanske duše koja su za sve nas gotovo nedo- 
stižna: prodor Boga u vlastitu volju sve do potpuna 
sloma i nestanka vlastitog Ja. Ivana je bila dakle nepo- 
ročna, za naše ljudsko poimanje kristalno jasna i čista, 
posve nesebična u svojoj ljubavi spram Boga; a On je 
zato sačuvao za nju najveću milost: smrt poradi Njega. 
Saslušanje je počelo kao uvijek time što je Ivana 
morala priseći da će reći punu istinu. Zatim su je oba- 
suli pitanjima. Bilo joj je postavljeno pitanje da li je od 
zadnjeg saslušanja čula onaj svoj glas. Odgovorila je: 
»Da, više puta.« 


Beaupčre: »Jeste li u subotu čuli glas u prostoriji 
gdje ste bili preslušavani ?« 
Ivana: 

»To ne spada ovamo... 

Da, čula sam ga.« 


Beaupčre: »Što je on rekao u subotu ?« 
Ivana: 


»Nisam dobro čula.« 


Beaupčre: Što je on rekao kada ste se vratili u svoj 
zatvor ?« 
Ivana: 
»Rekao je da vam uvijek odgovaram 
mirno i sigurno. Zamolila sam ga 
za savjet u vezi s pitanjima koja 
mi postavljate. Rado bih rekla 
sve ono što mi Bog dopušta reći; 
ali ukoliko se radi o Božjim 
očitovanjima, neću ništa odati 
bez dopuštenja mojih glasova.« 

Beaupčre: »Kako su sveci izgledali ?« 
Ivana: 


»Nosili su lijepe krune, skupocjene 

i otmjene... 

O tome smijem pričati, Bog mi je 

dopustio. Ako sumnjate u mene mo- 

žete poslati nekoga u Poitiers 

gdje su me prije ispitivali!« 

Tu je ona odigrala, a da toga nije bila svjesna, svoj 
najvrijedniji adut. Crkveni ju je sud, čiji je autoritet 
bio veći od autoriteta ovog suda, već preslušao naime 
1429. godine i proglasio besprijekornom! Beaupčre je 
izbjegao eventualne poteškoće koje su se zbog toga 
mogle javiti postavivši joj odmah daljnja nebrojena 
pitanja. »Jesu li svetice koje vam se javljaju jednake 
dobi? 

Ivana: 


»Na to nemam pravo odgovoriti.« 


Beaupčre: »Govore li one istodobno ili jedna za 
drugom ?« 
Ivana: 


»To ne smijem reći. Uvijek sam među- 
tim dobivala savjet od obje.« 


Beaupčre: »Koja vam se od njih prva javila ?« Ona 
je nakon nešto razmišljanja rekla da se prvi javio 
anđeo Mihael. 

Ivana: 


»Ja ne govorim međutim 
o glasu Svetog Mihaela, 
već o pomoći koju mi je dao.« 


Kako je trebala, kako je mogla priopćiti drugima 
svoje unutarnje osjećaje? Doživjela je duhovnu zbilju. 
Bila je u doticaju s nadnaravnim svijetom. Duhovnim 
je očima vidjela svece onako kako ih je prihvatila i 
osjećala u svojoj nutrini. Kako je mogla bezdušne teo- 
loge uvjeriti u sve to kad i sama jedva da je mogla pro- 
zreti u svoj misterij. Ona je shvaćala međutim da tu 

nisu bili ono najvažnije glasovi sami po sebi, već je naj- 
veće značenje u svemu tome imao upravo njen doživ- 
ljaj duhovne stvarnosti pri čemu su joj oni dakako naj- 
više pomogli. 

Beaupčre je pokušao izvršiti na nju daljnji priti- 
sak i prisiliti je da kaže kako se arhanđeo nije pokazao 
s&m, već je bio okružen svojim anđelima, onakav 
kakva ga je poznavala iz svojih molitvenika. Cinično ju 
je upitao: »Jeste li vidjeli svetog Mihaela i njegove 
anđele tjelesno i stvarno ?« 

Ivana: 


»Vidjela sam ih svojim očima 
toliko jasno kao što vidim vas; 

a kada su nestali plakala sam i 
poželjela da me povedu sa sobom.« 


Kako je jedan obrazovan čovjek onoga doba koji 
je bio upućen u život svetaca, mogao sve to slušati bez 
ikakva ganuća? Ta morao je znati da bi čak i svetac bio 
zbunjen takvim pitanjima. Beaupčre je međutim nemi- 
losrdno nastavio: »Kakav je lik imao sveti Mihael?« 
Ivana je zdvojno odgovorila: 


»Na to pitanje nećete dobiti 
odgovor. Još vam nemam pravo to 
Teći.« 


Beaupčre je tada upitao kakve ima dokaze da se 
zaista radi o dvije svetice. Ivana je bespomoćno odgo- 
vorila: 


»Već sam vam rekla da su to 

bile sveta Katarina i sveta 

Margareta! Možete mi vjerovati!« 

Beaupščre je svojim daljnjim pitanjima sve više 
zadirao u njenu nutrinu. Tada je u jednom trenutku 
provalilo iz nje čitavo njeno uzbuđenje i ogorčenje: 

»Radije bih dala da me raskomadaju 

četiri konja nego se uputila u 

Francusku na vlastitu ruku, bez 

Božjeg odobrenja !« 

Beaupčre se ponovo uhvatio pitanja muške odjeće. 
Pitao ju je vjeruje li da je za ženu dolično pojavljivati 
se u takvoj odjeći. Odgovorila mu je kako nije učinila 
ništa što joj nisu naložili Bog i anđeli, te da bi kada bi 
joj Bog rekao da odjene drugačiju odjeću to odmah uči- 
nila. Na ostala je pitanja uvijek isto odgovarala: ništa 
od onog što je učinila nije se dogodilo njenom vlastitom 
voljom, već zato što je Bog tako naredio; još je dodala 
da nema više što reći. A što je još uopće i mogla reći lju- 
dima koji nisu imali ni trunke duhovna razumijevanja? 

Beaupčre je zatim prešao na pitanje o jednom pri- 
kazanju koje je rado tumačio kao znak đavolskog utje- 
caja. Ivana je naime svoja prikazanja obično poveziva- 
la snekim svjetlom kojim su ona bila popraćena. Beau- 
pčre ju je pitao je li vidjela svjetlo i onda kada se srela 
s kraljem. Ona se nasmiješila i odvratila kako je u onoj 
dvorani bilo dovoljno svjetla, budući da su tamo uza 
zidove stajali pedesetorica muškaraca s bakljama, — a 
osim toga svjetlilo je i nebesko svjetlo. 

Potom je Beaupčre opet počeo govoriti o maču iz 
Fierboisa. U vezi s njim postavio je Ivani pitanje kako 
se molila za njega i kakav je blagoslov izrekla nad tim 
mačem. Htio je dokazati da je pritom izgovorila neku 
čarobnu formulu. Ona je posve jasno odgovorila: 


»Nikada nisam izrekla nad 
mačem neki blagoslov.« 


Dalje ju je na sličan način ispitivao o njenoj zasta- 
vi. 
Ivana: 

»Kada se radilo o napadu na 

neprijatelja, uvijek sam nosila 

svoj barjak, kako ne bih došla 

u situaciju da nekoga ubijem. Nikada 

nisam ubila čovjeka !« 


Čitavo Ivanino vladanje tijekom tog dugog proce- 
sa, njene lucidne, neosporive odgovore, možemo razu- 
mjeti onda ako anđele ne shvaćamo samo kao neka 
nestvarna bića, već ako smo duboko uvjereni u njihovo 
postojanje, ako vjerujemo da ih je stvorio Bog, da su 

oni uvijek nazočni i da nas okružuju ; ako ih ne shvaća- 
mo kao slatke male anđelčiće koji uspavljuju nevinu 
dječicu, već kao snažne, moćne, anđele koji su se biblij- 
skim likovima uvijek prikazivali kao muškarci. Biblija 
ih označava kao muškarce, jer želi ukazati na ono nji- 
hovo snažno, nadmoćno biće. 


Anđeo na vratima raja bio je kerubin s plamtećim 
mačem. Anđeli bdiju nad svakim našim korakom kao i 
posrtajem. Njihova snaga kroti najmoćnije na ovom 
svijetu, sve vojske na zemlji. Oni predvode nebeske 
čete. David se preplašio vidjevši iznad neba i zemlje 
anđela Gospodnjega koji je u ruci držao mač upravljen 
prema Jeruzalemu. Zacijelo postoje i anđeli neizrecive 
blagosti. Svi oni posjeduju međutim Bogom danu sna- 
gu i moć. Mi ljudi, naročito našega doba, rijetko može- 
mo shvatiti da postoje bestjelesna stvorenja s takvim 
savršenstvom moći koja je Stvoritelj izabrao za naše 
zaštitnike. Arhanđela Mihaela prikazuju umjetnici s 
mačem u ruci. On je bio Ivanin vodič i zaštitnik, a sveta 
Katarina i sveta Margareta njegove su izaslanice. 
Zemlju uopće ne možemo zamisliti bez raznolikih 
anđela, onih što nas plaše, onih milostivih, prijaznih, 
lijepih. Sveto Pismo uvijek iznova svjedoči o njima. 
Neba koja je na početku stvorio Bog istodobno s vidlji- 
vim svjetovima, to su anđeli pred kojima je tmina 
morala uzmaknuti; Mojsije ih stoga označava kao svje- 
tlost. Oni rukuju plamtećim mačevima, njihova nebe- 
ska tijela lebde široko raširenih krila, oni se brinu o 
zlostavljanim ženama i napuštenoj, ugroženoj djeci. 
Samo tako možemo razumjeti Ivanino držanje, njenu 
ustrajnost, izdržjivost i neustrašivost. Moderan čovjek 
doživljava anđele kao bića iz bajke, a oni su ipak apso- 
lutna stvarnost, božanska stvarnost. Samo oni mogu 
ponovo uspostaviti vezu između čovjeka i Boga. Jedan 
je anđeo istjerao ljudski par iz raja; anđeli su naši 
vodiči na povratku, oni sami su svjetlo. Novi Zavjet ih 
opisuje kao duhove izbavljenja koji su u Božjoj službi. 
Oni su Ivani od najranija djetinjstva pokazivali put 
kojim treba ići i bili uz nju do samog kraja. U svih onih 
pri procesu nazočnih slušatelja koji nisu razumjeli 
ništa o teološkim mudrovanjima, već su bili jednostav- 

ni, nepokvareni ljudi, mogla je svjetlost kojom je ona 
zračila probuditi osjećaj da je Ivana čestita i čista, te 
da iz nje govori Bog. Kada je nakon jednog saslušanja 
svećenik Eustache Turquetil upitao svoga prijatelja 
Jeana Massieua što zapravo misli o svemu tome, taj je 
odgovorio: »Dosada sam čuo samo stvari koje Ivani 
služe na čast. Ne znam međutim kako će se ta stvar 
okončati. To zna jedino Bog«. Cauchon je saznavši za 
taj razgovor dao pozvati Massieua i oštro ga prekorio 
zaprijetivši mu kaznom. Massieu je samo Manchonso- 
voj pomoći imao zahvaliti — kao što je sm izjavio — što 
je izvukao živu glavu. 

1. ožujka bilo je održano peto saslušanje. Stražar 
Benedicite je morao paziti da Ivana na putu do sudnice 
ne nađe nikakvu mogućnost da klekne i pomoli se. Njoj 
koja je neizmjerno čeznula za tim da klekne pred Naj- 
svetijim, primi svetu pričest i sretne svoga izbavitelja, 
njoj su suci-svećenici sve to uskraćivali. Čim bi poku- 
šala kleknuti, vojnik bi je grubo povukao da ustane. 
Ona se unatoč svemu uvijek iznova pokušavala — mada 
su je zbog okova što ih je neprestano morala nositi 
strahovito boljeli članci — spustiti na koljena ispred 
zatvorenih vrata kapelice, kako bi se pomolila. 

Nakon što se i prilikom toga saslušanja najprije 
uzdržavala reći sve što su od nje tražili, odjednom je 
kazala: 


»Pred vama ću govoriti točno 
onako kao što bih govorila 
pred papom.« 


Bila je to smiona, a ujedno mudra i spretna izjava. 
Anđeli su joj očigledno bili blizu. Budući da je ona tako 
govorila zašto onda oni koji su tvrdili da zastupaju 
Crkvu nisu uopće uzeli u obzir odluku komisije iz Poi- 
tiersa koja je tada važila kao mnogo veći autoritet, te je 
kao takva imala više prava govoriti u ime Crkve? 
Beaupčre je shvatio da bi mogao pasti u klopku, ali se 
znao vješto izvući iz škripca. Papinstvo se u ono doba 
nalazilo u problematičnom položaju. Šizma je bila 
doduše svladana povlačenjem Clementa VIII., protu- 
pape, i tako je trenutačno postojao samo jedan papa, 

Marvin V; u pozadini je već prijetio međutim jedan 
drugi šizmatički papa, Benedikt XIV. Beaupčre je tada 
podmuklo upitao: »Što možete reći o našem papi i 
kojega držite pravim ?« 

Ivana: 


»ZarT postoji više od jednog pape ?« 


Beaupčre je tu imao u ruci još jedno sredstvo pri- 
sile. Bilo mu je poznato da je grof od Armagnaca jed- 
nom pismeno pitao Ivanu za savjet u vezi s papama. 
Ona je to pismo primila 22. kolovoza u Compiegneu. 
Postojao je i njen odgovor koji su sada pročitali suci. U 
njemu je pisalo da trenutačno baš ne može reći koji je 
od trojice dotičnih papa onaj pravi, ali će odgovor na to 
dati čim okonča vojni pohod i uđe u Paris. Na kraju 
pisma je stajalo da će odgovor dobiti zahvaljujući svom 
obraćanju kralju svijeta. Cauchon je veoma zadovoljan 
upitao da li je ona zaista tvrdila kako posjeduje auto- 
ritet da odluči o nezgodnom pitanju pape. Ona je zbu- 
njeno objasnila da to pismo nije u svim svojim dijelovi- 
ma autentično. Dodala je kako ona sama nije znala 
ništa o toj stvari, te je stoga vjerovala da je papa onaj 
papa u Rimu. Cauchon ju je želio pod svaku cijenu 
navesti na priznanje, ali ona se zaklela da su se priop- 
ćenja grofu od Armagnaca ticala nečeg posve drugog. 
Tu se mogao steći dojam da su joj dali potpisati krivo- 
tvorene dokumente. 

Zatim je opet bila zasuta paljbom pitanja. 

Pitali su je može li vidjeti lica svojih svetica i 
anđela, imaju li oni kosu, imaju li nešto između kose i 
krune. 

Ivana: 

»Ne znam ništa o tome. Isto 

tako slabo znam imaju li 

Tuke i ostale udove. 

Oni govore međutim posve 

jasno i veoma ih dobro 

razumijem.« 


Daljnja pitanja: »Kako oni mogu govoriti ako 
nemaju udove? Govore li engleski ili francuski?« 
Ivana: 

»Kako mogu govoriti engleski 
kad nisu na strani Engleza ?« 


»Nose li te vaše svetice prstenje? Imate li vi prste- 
nje?« Ivana je odgovorila da je imala prstenje, ali joj je 
jedan prsten uzeo Cauchon, a drugi Burgunđani. »Jeste 
li svojim prstenom, dakle magijom, nekoga ugrozili ?« 
Jeste li svetice sretali u svojoj najranijoj mladosti, 
tamo pod čarobnim drvom ili kraj izvora?« Zaista su je 
pod svaku cijenu htjeli natjerati da prizna kako se 
bavila magijom, jer se prikazanja što ih je imala nisu 
mogla drugačije objasniti. »Što ste učinili sa svojom 
alraunom?« 


»Nemam alraunu i nikada je 
nisam ni imala! Čula sam neke 
priče o tome da se blizu našeg 

sela nalazi jedna alrauna, ali 

je ja sama nikada nisam vidjela. 
Rekli su mi da je opasno 
posjedovati je. Ne znam međutim 
ni za što se ona može upotrijebiti.« 


Novo pitanje: »Što su drugi rekli o tome čemu slu- 
ži alrauna?« 
Ivana: 


»Čula sam kako ljudi govore 

da se pomoću nje može pribaviti 

novac; ali ja u to uopće ne 

vjerujem. Moji glasovi nisu nikada 

o tome govorili.« 

Ni ovom neugodnom navalom pitanja nije se 
postigao željeni cilj. 

Zbog toga su je i dalje mučili pitanjima koja su 
već bila na granici smiješnoga. »Kakav je bio lik svetog 
Mihaela kada vam se prikazao? 

Ivana: 


»Nisam vidjela da je imao 
neku krunu. A također ne znam 
ništa ni o njegovoj odjeći.« 

Sudac: »Je li bio gol?« 
Ivana: 


»Zar vi sebi uobražavate da 
Bog ne bi bio kadar 
dati mu odjeću ?« 


Sudac: »Da li je imao kosu ?« 
Ivana: 


»A zašto bi morao imati 
ošišanu kosu?« 


Daljnje pitanje: »Je li u ruci imao vagu?« 
Ivana: 


»Ništa ne znam o svemu tome. 

Znam samo da sam uvijek tako 

sretna kad ga vidim i tada 

imam osjećaj da se ne nalazim u 

grijehu.« 

Pitanje: »Jeste li počinili neki smrtni grijeh?« 
Odvratila je da to ne može znati, da o tome ona sama 
ne može sa sigurnošću ništa reći. Dodala je međutim 
kako svjesno nije počinila nikakvo grešno djelo i kako 
se nada da ni u budućnosti neće ništa takvo učiniti. 
Uslijedilo je mnoštvo novih pitanja o znakovima što ih 
je načinila da bi pridobila povjerenje kralja u Chinonu. 
U vezi s tim se ustegla od odgovora. Nakon toga je sud- 
sko vijećanje bilo prekinuto. Suci su se zakleli da će 
svojom taktikom natjerati Ivanu da se konačno preda 
time što će joj dokazati da se bavila prizivanjem duho- 
va, magijom s pomoću alraune, da se družila sa zlim 
duhovima i činila još mnogo toga lošeg i opasnog. Pred 
njima je stajala nedužna, čista djevojka koja je sve to 
mogla mirne duše pobiti i kojoj je sve ono za što su je 
optuživali bilo nešto posve strano i daleko. 3. ožujka 
održano je pred četrdeset jednim  prisjednikom 
posljednje javno saslušanje pripremnog procesa. Opet 
su uslijedila uobičajena pitanja o arhanđelu, sveticama 
i njihovim likovima. Ivana je morala odgovarati na 
teološka pitanja: Imaju li arhanđeo Mihael i Gabrijel 
zaista tjelesne osobine koje ona vjeruje da je zamijeti- 

la? Odgovorila je potvrdno, a da pitanje i nije baš 
posve pravilno shvatila. Nadalje su je pitali da li ih je 
Bog stvorio upravo takvima. Ona je izbjegla odgovor 
na to. Budući da se često pozivala na sud crkvene 
komisije u Poitiersu o njoj, postavio joj je sudac pitanje 
da li se tamo raspravljalo o njenoj muškoj odjeći. 
Odgovorila je da se toga ne sjeća. Zatim ju je upitao da 
li joj je komisija u Poitiersu postavila pitanje jesu li joj 
njeni glasovi naložili da nosi muško odijelo. Ni toga se 
nije mogla sjetiti. Tada je sudac pitao: »Mislite li da 
biste pogrešno postupili ili počinili smrtni grijeh kada 
biste obukli haljinu ?« 

Ivana: 


»Ja najbolje prolazim ako 
vjerujem u svog najvišeg 
Gospodina, Boga, i odano 

mu služim. Kada bih obukla 
haljinu bilo bi to samo 

po želji dviju dama (gospođice 
od Luksemburga i gospode iz 
Beaurevoira) o kojima smo 
već razgovarali.« 

Ivanini suci još uvijek nisu uspjeli postići svoj cilj, 
te su stoga prešli na druge pojedinosti — ili neobičnosti, 
koje su se činile nevažnima i bezopasnima, ali su za 
Ivanu imale kobne posljedice. Tako su je pitali je li isti- 
na da nikada nije dopuštala da se razgovara o njenoj 
zastavi. Ivana je to porekla. Sudac ju je time opet želio 
okriviti zbog magije. A potom se poveo razgovor o Iva- 
ninim slikama koje su bile rasparčene širom zemlje kao 
i o navodnom kultu što je stvoren u vezi s njom. Ona o 
svemu tome nije ništa znala. Sudac ju je upitao nije li 
njoj u čast održana i posebna Misa. Odgovorila je da ni 
o tome ništa ne zna, da to u svakom slučaju nije nikada 
tražila, a ako se i dogodilo da se narod molio za nju, to 
se nikako ne može držati krivnjom i nepravdom. Tako- 
đer joj je bilo postavljeno pitanje jesu li njeni pristaše 
vjerovali da ju je poslao Bog. Ona je to potvrdila. 
Sudac: »Poznajete li duboko u dušu ljude koji su vam 
ljubili ruke i noge?« Time je htio dokazati kako je ona 

postala predmetom bezbožna kulta ljudi koji uopće 
nisu vjerovali da je ona postupala po Božjem nalogu. 
Ivana je odgovorila: 


»Mnogi su se ljudi radovali 

kada su me vidjeli; kada su 

mi ljubili ruke činila sam 

sve kako bih to spriječila. 

Siroti su ljudi dolazili 

međutim k meni zbog toga, 

jer im nisam ništa loše učinila, već sam 
im naprotiv pritjecala u pomoć 

koliko god mi je to bilo moguće.« 


Pitanja su se i dalje nastavila nizati bez neke 
međusobne veze, ispremetana uzduž i poprijeko. Ivana 
je na sva ta pitanja odgovorila niječno ili je dala vjero- 
dostojna objašnjenja koja su se činila veoma vjerojat- 
nima. Zatim su je pokušali navesti na priznanje da je 
skokom s tornja u Beaurevoiru pokušala oduzeti sebi 
život, što je težak grijeh. »Niste li sami rekli da biste 
radije umrli nego pali u ruke Engleza ?« 

Ivana: 


»Rekla sam da bih radije svoju 

dušu prepustila Bogu nego pala 

u ruke Engleza.« 

Sudac: »Niste li kada bili bijesni i vrijeđali Božje 
ime?« 
Ivana: 


»Nikada nisam vrijeđala svece i 
ne običavam kleti.« 


Sudac: »A kada je zapovjednik kapitulirao u Soi- 
sonsu, niste li tada hulili Boga i zakleli se da ćete tog 
čovjeka, padne li vam u ruke, raskomadati na četiri 
dijela?« Ona je to međutim odlučno porekla. Time je 
bilo okončano posljednje saslušanje pripremnog pro- 
cesa, predprocesa. Međutim, Ivanu je, prije nego što je 
počeo pravi sudski postupak, glavni proces, mučila 
svojim pitanjima još jedna manja komisija. Cauchon je 
priopćio da je sastavljena komisija crkvenih i svjetov- 

nih jurista koji zajedno obrađuju prikupljeni materi- 
jal. Ostali su prisjednici trebali razmisliti o slučaju i 
dostaviti komisiji eventualne važne prijedloge. Nitko 
nije smio do daljnjega napustiti Rouen. Teško onome 
tko bi se usudio izdati Cauchona! Jedan manji krug 
prisjednika koje je on izabrao trebao je nakon razma- 
tranja postojećeg materijala formulirati optužbe. Novo 
je saslušanje u zatvorskoj ćeliji trajalo od 4. do 25. 
ožujka. Njegov je cilj bio da se Ivana i dalje moralno 
muči i na kraju slomi. Najprije se francuski i engleski 
sekretari nisu mogli složiti o tome što je Ivana tijekom 
saslušanja stvarno rekla. Pri sljedećim su se ispitiva- 
njima, što su provedena na brzinu i bez svjedoka, tre- 
bali izmamiti odlučujući dokazi Ivanine krivnje. Tu su 
se u beskonačnost ponavljala već obrađena pitanja i 
pokušavalo se Ivanu zaplesti u protuslovlja. Suci su 
pod svaku cijenu željeli izvući iz nje njenu tajnu što su 
je znali samo ona i kralj. Ona ju je međutim sačuvala 
do svoje smrti. Zatim je opet bilo govora o njenom 
»znaku«. Tu je napokon popustila. Jednog je dana, 
posve iscrpljena, okovana teškim lancima i mučena, 
kada su je čuvari ponovo pokušali silovati — od čega se 
uspjela spasiti samo pozivima u pomoć — izjavila kako 
se »znak« nalazi u kraljevoj riznici; rekla je da su ga 
stotine ljudi vidjele u dvorani dvorca. Jedan je anđeo 
dao znak kralju obasjavši ga svojom svjetlošću. Oko 
toga je anđela bilo mnogo drugih anđela ; kruna Koja je 
predana kralju bila je simbol njegova ponovnog osva- 
janja zemlje. Ta prikazanja nisu ono najbitnije u njenoj 
veličini. Ona su više patriotske i političke prirode. Za 
nas je najvažnija njena duhovnost, njeno podnošenje 
zadane joj boli i patnje, njeno dostojanstveno ponaša- 
nje spram njenih mučitelja, njeno prihvaćanje mučeni- 
štva, svoje sudbine pred Bogom. Kada su je ironično 
pitali da li su je napustili njeni glasovi, budući da je 
bila tako sramno zarobljena, odlučno je odbila tu 
mogućnost: 

»Budući da je Bog tako 

želio vjerujem da je moje 

zatočeništvo ono najbolje 

što mi se moglo dogoditi.« 

Suci su dalje konstatirali da je svojim odlaskom 
od kuće bez roditeljskog dopuštenja učinila nešto što 
zaslužuje osudu. Ona je odgovorila: 


»Budući da je Bog tako 
naložio morala sam to 
učiniti. Cak i da sam imala 
stotinu očeva i majki, 

čak i da sam bila kraljeva 
kći, otišla bih da mi je 

to Bog naredio.« 


Ivana je očito tek tih dana počela shvaćati da je 
Bog pripremio novu fazu njene sudbine: sudbinu pat- 
nje. Mirno je rekla kako su joj njeni glasovi priopćili da 
sve prima ponizno i odano i da se ne plaši svoga muče- 
ništva, pri čemu je dodala da ona riječju mučeništvo 
misli na svoja odricanja u zatvoru: 


»Ne znam hoću li doživjeti 
još veće muke; to stavljam 
u Božje ruke.« 


Izgleda da ta njena rečenica nije dala razmišljati 
samo sucima, već ni Ivanu nije ostavljala mirnom 
pomisao na mogućnost da postane mučenicom. Sljede- 
ćeg je jutra rekla, a da to nitko nije od nje tražio: 


»Moja uvjerenost u moje 

izbavljenje ima za 

preduvjet da se držim 

zakletve što sam je dala 

dragom Gospodinu da ću 

sačuvati djevičanstvo 

tijela i duše.« 

Sudac je lukavo upitao: »Zašto se morate ispovi- 
jedati i moliti ako su vam glasovi priopćili da ćete biti 
izbavljeni ?« 

Ona je odgovorila: 

»Ne znam jesam li počinila 

neki smrtni grijeh; ali vjerujem 

da nikada ne može biti dovoljno 

nastojati olakšati svoju 

savjest. Stoga se to treba 

uvijek iznova činiti.« 

Nato se sudac formalno okomio na nju rekavši 
kako je Paris napala na crkveni blagdan, jahala na 
konju koji je pripadao biskupu Senlisa, pokušala 
pobjeći iz zatvora, kako nosi mušku odjeću i kako se 
složila s tim da se Franquet d'Arras treba ubiti, — a 
unatoč tome ne misli da je počinila neki smrtni gri- 
jeh?! Ivana je opširno odgovorila na sve te optužbe. 


Sljedeća je važna točka pri tom saslušanju bilo 
Ivanino držanje spram Crkve. Ona je jamčila kako će, 
budu li joj mogli dokazati da je učinila nešto protiv 
vjere, smjesta priznati svoju pogrešku. Suci su joj tada 
objasnili da mora razlikovati dvije Crkve: »ecclesia 
triumphans« i »ecclesia militans«; ova prva je duhovna 
Crkva na nebu; druga je Crkva koja se na zemlji vidlji- 
vo bori. Potom je dodao da je sada pitanje bi li se ona 
željela pokoriti i toj drugoj Crkvi. Ivana je odvratila da 
je učinila sve što je Bog od nje tražio, tvrdeći da nikada 
nije željela postupiti proti kršćanskoj vjeri; još je 
dodala kako je uvijek svim snagama, koliko joj je god 
to bilo moguće, izvršavala Božje naloge koje su joj 
priopćavali njeni glasovi, a oni joj ne bi naložili ništa 
što Bog nije odobrio. Sucima je bilo sve teže natjerati je 
u škripac. Pitali su je pokorava li se Crkvi i priznaje li 
njen autoritet ili ne. Odgovorila je da se pokorava Bogu 
koji ju je poslao, kao i Svetoj Djevici i svim svecima 
raja: 

»Ja to ne mogu shvatiti 

drugačije nego da su 

Bog i Crkva isto i da ta 

stvar uopće ne može 

predstavljati neki 

problem. Zašto toliko 

govorite o tome odvojeno 

kad je to i tako jedno 

te isto ?« 

Nitko joj od nazočnih teologa nije pomogao, svi su 
skupa bili zlonamjerni. Kako je jasno koliko su malo ti 
ljudi zaista zastupali istinsku Kristovu Crkvu, te da 
Cauchona nikako nije Bog mogao opunomoćiti da 
spram Ivane postupa onako surovo i bezobzirno. »Ve- 
lečasna« su se gospoda služila prijevarom dajući sudu 
punomoći koje on po crkvenom pravu uopće ne posje- 
duje. Uz pomoć različitih doušnika nastojalo se Ivanu 
što više zbuniti. Suci su se uvijek iznova vraćali onim 
već tijekom pripremna procesa obrađenim pitanjima. 
Tako se i taj proces primicao kraju. 

Pravi je proces trajao od 26. do 31. ožujka 1431. 
godine, pao je dakle baš u vrijeme Velikog tjedna! Prvi 
dan, ponedjeljak, bio je ispunjen pripremama. U to su 
se doba visoki prelati satima molili u crkvi i pozorno 
slušali izvješća četvorice evanđelista o Isusovim muka- 
ma koje su ih toliko malo ganule kao i sudbina Ivane 
koja se u to isto vrijeme morala u zatvoru braniti od 
zlih vojnika koji su je pokušavali silovati. Jesu li ti 
crkveni dostojanstvenici mogli mirne duše pristupiti 
sudskom postupku koji su trebali voditi? Sjećate li se 
prvosvećenika koji su izručili Isusa? Čini se da ovi što 
su sada sudili Jeanne d'Arc nisu bili svjesni kako igra- 
ju upravo gnusnu ulogu onih... Oni su primili pričest 
koju su Ivani uskratili i ponosno uzdignute glave kre- 
nuli prema sudnici da bi »vješticu« učinili bezopa- 
snom. U utorak Velikog tjedna počeo je pravi proces. 
Cauchon i inkvizitor bili su okruženi više od trideseto- 
ricom teologa i svećenika ; među njima se također nala- 
zilo i više uglednih liječnika. 

Zbog skučenog su prostora sjedila tik uz Ivanu, 
osim Jeana de la Fontainea, dvojica dominikanaca: 
Jean Duval i Ysembard de la Pierre. Benedicite je 
naglas pročitao optužnicu koju je sastavio. Najprije je 
morao priseći da pritom nije pao pod utjecaj vlastite 
mržnje i straha, već je bio vođen samo nastojanjem da 
brani vjeru i zastupa istinu. On je tu zakletvu položio 
mirne duše i nitko nije primijetio da laže. Zatim je 
ustao Cauchon i Ivani sladunjavim, izvještačeno prija- 
znim glasom objasnio kako je tu okružena učenim i 
pobožnim ljudima koji će s njom — kao uvijek — ljuba- 

zno popričati, budući da je počinila teške pogreške. Još 
je dodao kako oni nipošto nisu vođeni željom za osve- 
tom, već nastojanjem da joj u ime Krista pomognu, 
dovodeći je time do istine i izbavljenja. Tako ju je podli 
lisac doveo u zabludu ; ona je, zahvalivši se na dobrim 
savjetima, rekla da ne smije zaobići jasne Božje nalo- 
ge; bila je spremna zakleti se da neće govoriti ništa 
drugo do istinu. 

Thomas de Courcelles je pun sat čitao na latin- 
skom dugu optužnicu od koje Ivana nije razumjela ni 
jedne jedine riječi. Nato ga je Cauchon zamolio da se 
član po član prevede. Tu je Ivana već u uvodu bila pri- 
kazana kao čarobnica, vještica, lažna proročica, pove- 
zana sa zlim duhovima i zaglibila u praznovjerje; bila 
je također označena kao šizmatičarka, zato što se bavi- 
la magijom, a time se ogriješila o istinsko vjeroučenje. 
U prvom se članu optužnice potvrđivalo da sud posje- 
duje punu nadležnost vođenja ovog slučaja. Ivana je 
nato odgovorila da bi se željela posve podrediti Svetom 
ocu u Rimu i tražila da je odmah odvedu pred njega. 
Odlučno je objasnila da se nikada neće pokoriti svojim 
neprijateljima. U tom se trenutku dominikanac Ysem- 
bard nagnuo prema njoj i prišapnuo joj da treba izaći 
pred opći Crkveni koncil. Ivana nije znala što to znači; 
on joj je na brzinu objasnio. Kada je ona nastavila sa 
svojim odgovorima, zahtijevala je dakle da je odvedu 
pred koncil u Baselu. Cauchon, taj čovjek koji je bio 
golemom željom za osvetom, posrednik engleskog kra- 
lja, prekinuo ju je uzavreo od bijesa i oštrim glasom 
doviknuo zapisničaru Manchonu da takve gluposti ni 
ne bilježi. Ivana je mirno upitala: 


»Zašto zapisujete samo ono 
što govori protiv mene, a ne i 
ono što govori meni u korist ?« 


U drugom članu optužnice bila je okrivljena za 
čarobnjaštvo, te da se druži sa zlim duhovima, da je s 
njima sklopila pakt i tvrdila kako su takve stvari 
dopuštene. Također je bila optužena zbog toga što je 
puštala da je narod idolopoklonički obožava. U trećem 
ju se članu optuživalo zbog heretičkih izjava. U četv- 

rtom do šestom članu kaže se da se od najranijeg dje- 
tinjstva bavila magijom i sastajala s vilama. 


Član sedmi: Pomoću alraune nastojala je sebi pri- 
baviti bogatstvo. 

Član osmi: Protiv volje svojih roditelja napustila 
je roditeljski dom i svoj zavičaj i stanovala u neke 
gostioničarke La Rousse među bludnicama. 

Član deveti i deseti: Dovela je pred sud ugledna 
čovjeka koji se ustezao oženiti se njome, jer se družila 
s moralno posrnulim ženama. 

Član jedanaesti do četrnaesti: Prilikom svojih voj- 
nih pohoda bila nedolično odjevena i naoružana je 
pljačkala. 

Član petnaesti: Izjavila je da bi se radije odrekla 
sakramenata nego muške odjeće. 

Član šesnaesti: Odbijala je voditi jednostavan 
život žene. 

Član sedamnaesti: Služeći se magijom prorekla je 
važne vojne događaje. 

Član osamnaesti: Odvratila je Karla VII od skla- 
panja mira. 

Član devetnaesti: U Fierboisu je uz pomoć zlih 
duhova našla mač, ako ga čak nije onamo sama prokri- 
jumčarila. 

Član dvadeseti: Začarala je svoj prsten, svoju 
zastavu i druge stvari. 

Član dvadeset prvi do dvadeset treći: Vojvodi od 
Bedforda napisala je jedno od pisama što su joj ga 
sugerirali zli duhovi. 

Član dvadeset četvrti: Zloupotrebljavala je ime 
Isusovo i Marijino. 

Član dvadeset peti: Tvrdila je da je po Božjem 
nalogu prolijevala ljudsku krv. 

lan dvadeset šesti do trideseti: Njeno je mišljenje 
o pravom papi bilo heretičko. 

Ivana je imala puno pravo iznijeti svoju kritiku na 
svaki od sramnih članova te mreže laži. Isprva je to i 
činila, ali što su se laži više gomilale to je više uviđala 
besmislenost čitavog procesa. Shvatila je da je, bez 
obzira na to što govori ili čini, predodređena da bude 

osuđena. Šutjela je i čitanje optužnice bilo je prekinu- 
to. Ivanu kojoj je bila oduzeta i posljednja unutarnja 
nada odveli su natrag u njenu ćeliju. Bilo je to u utorak 
popodne u Velikom tjednu. Pribivanje Misi bilo joj je, 
kao obično, uskraćeno. Tada su je posjetili Jean de la 
Fontaine, te dominikanci Ysembard de la Pierre i Jean 
Duval. Došli su da bi je upozorili kako ne smije misliti 
da taj sud predstavlja borbenu Crkvu i da je koncil 
jedini pravi forum za njen problem, te da je papa jedini 
koga treba priznati kao autoritet. Dok su je oni tako 
poučavali ušao je u zatvor razbješnjeli Warwick. 
Odmah se okomio na Ysembarda. Već mu je tijekom 
čitanja optužnice upalo u oči da je Ysembarda ganula 
Ivanina sudbina. Stoga mu je grubo zaprijetio da će, 
bude li se još jednom dogodilo nešto slično, biti bačen 
u Seinu, na što su obojica muškaraca koji su pratili 
Ysembarda zaprepašteni i prestrašeni pobjegli u svoj 
samostan. U međuvremenu su licemjrni duhovnici slu- 
žili Mise, da bi se zatim ponovo skupili zbog daljnjeg 
čitanja optužnice. ZA 

Član trideset prvi do trideset sedmi  glasili su: 
Lažna prikazanja, lažna proročanstva i smiona tvrdnja 
da umije međusobno razlikovati duše, anđele i svece. I 
tako se nastavilo. 

U članu pedeset četvrtom govorilo se o tome kako 
je ona povrijedila dužnosti žene i živjela poput 
muškarca. Ivana je tu još jednom povisila svoj glas: 

»Muškarci su bili doduše ti 

koji su me čuvali, ali kada sam 

spavala bila je uz mene gotovo 

uvijek neka žena. A u prirodi 

sam, ako pored mene nije spavala 

žena, uvijek ležala odjevena i 

sa svojim oružjem« 

Šezdeset prvi član ističe da ona odbija pokoriti se, 
a isto tako odbija i borbenu Crkvu. Ivana je dostojan- 
stveno uzviknula: 


»Ne, ja od svega srca gajim 
duboko poštovanje spram 
borbene Crkve. Apeliram na 

Svetog Oca papu 1 sveti 
Crkveni sabor !« 


Cauchon je prekinuo čitanje optužnice i upitao 
tko je jučer razgovarao u zatvoru s Ivanom. Tada je 
primijećeno da su dominikanci nestali. Cauchon je bje- 
snio. Na kraju su još jednom izložene sve točke optuž- 
nice, a Ivani je postavljeno pitanje bi li imala još nešto 
uzvratiti. Nastupila je grobna tišina. Sve su oči bile 
upravljene prema njoj. Ona je držeći se dostojanstveno 
rekla plemenitim, mirnim glasom: 


»Ja sam dobra kršćanka. Sve 
ću te optužbe iznijeti pred 
Boga.« 


Čitanje optužnice bilo je okončano. Još je nedo- 
stajala samo presuda. Ivanu su odveli natrag u zatvor. 
Opet je bila u lancima. Pred njom su stajali engleski 
vojnici koji su pokušavali strgnuti s nje odjeću. Udarali 
je ulice, vrijeđali je klevetama i raznim prostim riječi- 
ma. Gdje su bili Domremy, njene drugarice iz djetinj- 
stva, vrijeme kada je jahala uz vojvodu od Alencona, 
gdje su bila ona mnoštva ljudi što su se tiskali oko nje, 
a gdje je bio prije svega kralj koga je upravo ona uspje- 
la dovesti na krunidbu u Reims? Glava joj je pucala od 
tjelesnih i duševnih boli. U svojoj se nevolji približava- 
la međutim sve više i više Kristu; tu u svojoj najvećoj 
patnji sve ga je dublje voljela, još mnogo dublje nego u 
doba svojih trijumfa. Sada, u Velikom tjednu, osjećala 
je Gospodinove muke kao na vlastitu tijelu. 


Na Veliki petak, dan kada je Krist bio raspet na 
križ, doživjela je Ivana svoje najveće poniženje. Sveće- 
nik-špijun Loiseleur ušuljao se u njenu ćeliju. Ona još 
uvijek nije mogla shvatiti ljudsku pokvarenost. Tako 
nije ni njega uspjela prozreti. Jecala je i suze su tekle 
niz njeno izmučeno lice. Nakon što ju je on pokušao 
utješiti svojom licemjernom sućuti, napustio je njenu 
ćeliju. Ivanu su obuzele i poput zlih duhova mučile 
teške sumnje. A što ako su učena gospoda unatoč sve- 
mu imala pravo i ako je zaista teško zgriješila? Da li bi 
bilo uopće moguće da svoje glasove nije pravilno pro- 

tumačila? Da li se možda nakon krunidbe u Reimsu 
trebala vratiti kući? 

Otada ju je Bog očigledno napustio! U polusnu je 
doživjela Veliki petak u crkvici svog rodnog sela. Njeni 
su krvavi članci trpjeli zbog teških lanaca mučeničke 
boli. 

»Bože moj, dozivam Te danju, a Ti me ne čuješ.« 
Odjednom je začula svoje glasove koji su izgovarali 
riječi iz poznatog joj psalma: »Bog ne napušta onog 
koji ustraje.« Okruživao ju je mrkli mrak; u njenoj je 
nutrini vladala ista tama. Tijelo su joj potresale gro- 
zničave boli. Krist je vjerojatno osjetio istu takvu 
osamljenost; a tada se iz njene nutrine javila slutnja: 
»Tko daje svoj život za druge ljude, taj se mora osjećati 
blizak Bogu.« Ona je željela izbaviti svoju zemlju. Za 
to nisu mogla biti dovoljno velika ni najveća herojska 
djela; to je zahtijevalo maksimalnu osobnu žrtvu: S 
poniznošću podnositi sve boli, sva poniženja i sve sra- 
mote. Isus je sve strpljivo podnosio. Pitala se stoga 
mora li i ona umrijeti. Onako prožeta poniznošću bila 
je spremna bez riječi jadikovanja podnijeti sve što joj 
je Bog namijenio. Ako je smjela sudjelovati u Isusovoj 
patnji osjećala je to kao milost. Čeznula je za tim da 
vlastitim mukama izbavi mnoge grešnike. Njeni su joj 
glasovi uvijek davali dobre savjete, a sada se od nje 
očekivalo ono najteže. U tihoj tmini Velikog petka 
počela je naslućivati da želi li služiti Francuskoj, mora 
umrijeti za njene grijehe. Na Veliku subotu došao je u 
njenu ćeliju Cauchon sa sedmoricom svojih prisjednika 
i upraviteljem zatvora. Upitao je Ivanu: »Želite li se 
pokoriti zemaljskoj Crkvi sa svim što ste rekli i sa svim 
zlodjelima za koja ste optuženi, te sa svim drugim 
stvarima vezanim uz sudski proces?« 

Ivana: 


»U svemu što ste kazali 

pokorit ću se borbenoj Crkvi, samo 
ako ne budete od mene tražili 
nešto nemoguće. Stvari koje sam 
rekla i učinila, moje izjave 

pred sudom, vizije i prikazanja 

što sam ih doživjela, sve se to 

dogodilo, jer je Bog tako želio 

ineću to ni pod koju cijenu 

oporeći.« 

Cauchon: »Ako vam borbena Crkva kaže međutim 
da su sva ta prikazanja samo iluzije ili đavolove izmi- 
šljotine, čisto praznovjerje i zlo, hoćete li se tada poko- 
riti borbenoj Crkvi?« 

Ivana: 


»Pokoravat ću se svom Gospodinu 
čije sam naloge uvijek slušala. 
Bilo bi mi nemoguće oporeći sve 
ono o čemu sam pred sudom 
izjavila da sam učinila 

po Božjem nalogu. A ni kada 

bi mi borbena Crkva zapovijedila 
nešto suprotno, nijedan me čovjek 
na zemlji ne bi mogao spriječiti 
da ispunim svoju dužnost, jedino 
naš Gospodin koga sam uvijek 
slušala.« 


Cauchon: »Vi mislite dakle da niste podložni 
Crkvi na zemlji, prema tome ni Svetom Ocu, kardina- 
lima, nadbiskupima, niti drugim prelatima Crkve?« 
Ivana: 


»Ne, ne mislim tako, ali u prvom 
redu moram slušati Boga.« 


Cauchon je pretpostavljao da se Ivanina neposlu- 
šnost mogla dovesti u vezu s njenim razgovorom što ga 
je vodila s dvojicom nestalih dominikanaca, te je stoga 
naredio da je odsada više nitko — pa ni inkvizitor Jean 
Lemaitre — ne smije posjećivati bez njegova osobna 
dopuštenja. Radilo se naime o tome da je on pod svaku 
cijenu želio ostvariti postavljeni cilj Ivanina pogublje- 
nja. A to je još uvijek bilo nadasve teško, jer je ugledna 
komisija u Poitiersu kojoj je predsjedao nadbiskup 
Reimsa, Cauchonov pretpostavljeni, izrekla o Ivani 
posve suprotan sud. Cauchon je uvidio da se nalazi u 
škripcu. Morao je potražiti izlaz iz tog tjesnaca. Njegov 
su sud morali pod svaku cijenu zaštititi drugi autorite- 


95 


ti. Nije mogao izaslati originalne zapisnike, jer su oni 
mogli pobuditi simpatije spram Ivane. Isto je tako bio 
posve svjestan toga da je nikada ne bi mogao prisiliti 
na priznanje i da nije mogao pozvati ni jednog jedinog 
svjedoka za svoje tvrđenje. Svih sedamnaest članova 
optužnice temeljilo se dakle na izmišljotinama. Morao 
se poslužiti podmuklom  lukavštinom  razloživši 
sedamdeset članova optužnice i svrstati ih u dvanaest 
novih članova koji su svakako trebali sadržavati bezu- 
vjetno potreban materijal optužbe. Time se tri dana 
bavilo dvoje prepredenih ljudi, Midy i Touraine. Nji- 
hov je rad bio umnožen u bezbroj primjeraka i poslan 
svim pravnim i crkvenim autoritetima koji su boravili 
u gradu. Samoj Ivani nisu nikada predočili tih dva- 
naest točaka, kao da je bilo samo po sebi razumljivo da 
bi ih ona odobrila. A ona nije zapravo imala pojma da 
one uopće postoje. Nigdje nije neko hladnokrvno pri- 
pro pravno umorstvo bilo očiglednije nego ovo 
ovdje. 


Budući da Ivana nije znala ništa o tih dvanaest 
točaka, nije mogla dati na njih nikakav odgovor. Cauc- 
hon je zahvaljivao Gospodu Bogu što smije djelovati u 
njegovoj službi, jer je bio uvjeren da ispunjava veliki 
zadatak. U gradu se uvelike šaputalo kako se Ivani 
bezuvjetno mora dati prilika da iznese svoje mišljenje 
u vezi s dvanaest točaka optužnice; naime, ono što je s 
procesa doprlo do građana dalo je naslutiti da ona s 
tim točkama uopće nije bila ni upoznata, a kamoli da 
ih je odobrila. Također je bilo poznato da je najmanje 
petoro uglednih ljudi zbog straha od Cauchona napu- 
stilo grad. On je uvidio da je tu stvar od početka krivo 
postavio. Da se najprije približio svojim prijateljima s 
pariškog sveučilišta zacijelo bi lakše dobio suglasnost 
stolnog kaptola u Rouenu. 12. travnja dao je sakupiti 
šesnaest doktora teologije i šest drugih teologa da bi 
sastavili spis koji je od samog početka polazio od toga 
da je Ivana kriva. Ni u tako malom krugu ljudi nije 
međutim bilo posve jednostavno postići jedinstvo 
mišljenja. Većina gospode držala je Ivanu krivom, ali 
samo onda ako se dokaže da prikazanja što ih je doži- 
vjela nisu potjecala od Boga. Nazočni su teolozi jedan 

za drugim postajali nesigurnima. Dubois je bio mišlje- 
nja da bi se čitav slučaj trebao uputiti papi. Mćnier, 
Pigache i Grouchet nisu mogli pronaći ništa što bi 
govorilo u prilog tome da su prikazanja potjecala od 
đavola. Opat iz Jumičgesa savjetovao je najveću mogu- 
ću blagost. Biskup Avranchesa odbacio je Cauchonovu 
tezu i pritom se oslanjao na Tomu Akvinskog; Cauchon 
se razbjesnio i nije dopustio da se taj dokument priloži 
spisima s procesa. Biskup Coutancesa je primijetio da 
su prikazanja o kojima je pričala Ivana dosta nejasna; 
on ih je držao samo uobičajenim banalnim lažima. 
Biskup Lisieuxa, visoko poštovani Zano de Castiglio- 
ne, dao je svom starom prijatelju Cauchonu svoje 
tumačenje kako žena tako »priprosta porijekla« nika- 
ko ne može biti Božja izaslanica. Stolni kaptol koji je 
bio sazvan za 13. travnja u Rouenu bio je tako loše 
posjećen da uopće nije imao dovoljan broj glasova koji 
je potreban za donošenje odluke. Dan kasnije pojavilo 
se doduše dvanaest kanonika koji su odlučili međutim 
pričekati dok sveučilište u Parizu iznese svoj sud. Naj- 
prije su se trebali optuženoj pročitati svi članovi 
optužnice i objasniti joj se na francuskom jeziku, iza 
čega je trebala biti ljubazno upozorena da se treba 
pokoriti Crkvi. Ivana se ponovo razboljela i tek je 
teškom mukom uspijevala odgovarati na postavljena 
joj pitanja. Cauchin je s inkvizitorom Jeanom Lemai- 
treom i sedam prisjednika došao u ogavno prljavi 
zatvor. Naglasio je kako su došli da bi joj prijateljski 
pomogli i utješili je, jer joj je potrebna podrška teologa, 
te kako osjeća svojom dužnošću da joj da bilo kakav 
savjet i pruži nesebičnu pomoć. Stari je lisac još dodao: 
»Mi smo svećenici koji na temelju svog poziva, te 
dobrovoljno i svim sredstvima nastojimo pripomoći 
vašem duševnom i tjelesnom izbavljenju, onako kao 
što to činimo za svoje najbliže i za same sebe. Ne biste 
trebali odbiti tako darežljivu i očinski pruženu ruku.« 
Ivana se osjećala toliko slabom da je nazočnom sekre- 
taru bilo teško razumjeti njene odgovore. Izmučena 
stalnim prijetnjama, iscrpljena groznicom što ju je tre- 
sla, zastrašena predodžbama o sudbini koja joj pred- 
stoji, na neki se način već udaljila iz ovoga svijeta. Još 
je uspjela međutim odgovoriti: 

»Zahvaljujem vam na svemu što 

ste rekli o mom izbavljenju. 

Mislim da se ovako bolesna kao 

što sam sada zaista nalazim u 

životnoj opasnosti. Ako je tako, 

ako Bog želi sa mnom raspolagati 

po svojoj volji, tada vas molim 

da se mogu ispovjedati, pričestiti 

i da nakon svoje smrti 

smijem ležati u posvećenoj 

zemlji.« 

Cauchon: »Želite li sudjelovati u crkvenim sakra- 
mentima, najprije se, kao dobra kršćanka, morate 
ispovjediti i pokoriti svetoj Crkvi; inače ne možete pri- 
miti sakramente za koje se molite, osim sakramenta 
pokore koji smo vam uvijek spremni dati.« Ivana više 
nije imala snage za daljnji razgovor. Teška, suha jezika 
samo je mucala: 


»Sada ne mogu ništa 
više reći.« 


Cauchon: »Što se više u svojoj bolesti bojite za 
svoj život, to više morate misliti na poboljšanje svog 
načina života u moralnom smislu. Ne budete li se 
pokorili Crkvi, bit će vam uskraćena prava što ih ima 
svaka prava kršćanka.« 

Ivana: 

»Bude li moje tijelo moralo 

umrijeti u zatvoru, nadam se 

da ćete me položiti u 

posvećenu zemlju; ako to 

ne učinite, prepuštam sebe 

Gospodu Bogu.« 


Cauchon: »Jednom ste tijekom sudskog postupka 
izjavili da ne želite podržavati ništa što se protivi 
kršćanskoj vjeri.« 

Ivana: 

»Pri tom ostajem isto onako 

nepokolebljivo kao što 

vjerujem u našeg Gospoda 

Boga.« 

Cauchon: »Više ste puta rekli da putem svetog 
Mihaela, svete Katarine i svete Margarete primate 
Božja očitovanja. Kada bi k vama došao neki čestit 
čovjek i tvrdio da i on prima Božja očitovanja, biste li 
mu povjerovali ?« 

Ivana: 


»Na zemlji nema kršćanina 
za koga ne bih odmah znala 
govori li istinu kada bi 
došao i rekao da je doživio 
prikazanja što su dolazila 
od Boga.« 


Cauchon: »Kako to?« 
Ivana: 


»Saznala bih to od svete 
Katarine 1 svete Margarete.« 


Cauchon: »Ne možete dakle zamisliti da bi Bog 
mogao nekom dobrom čovjeku nešto dati, nešto mu 
poručiti, a da vi to ne saznate? 

Ivana: 


»Da, naravno; bez znakova što ih 

primam ne bih vjerovala nijednom 

muškarcu i nijednoj ženi.» 

Cauchon: »Vjerujete li da je Bog nadahnuo nasta- 
nak Svetog pisma ? 
Ivana: 


»Dobro znate da vjerujem u to!« 


Cauchon: »Tražim od vas da se radi vašeg vlasti- 
tog izbavljenja potrudite prihvatiti savjete svećenika i 
učenjaka i da vjerujete u ono što vam oni kažu, te se u 
skladu s tim pokoravate borbenoj Crkvi.« 
Ivana: 

»Ma što da se sa mnom dogodilo 

ništa drugo osim onog što 

sam već rekla tijekom procesa.« 

Cauchon je tada pokušao sve nazočne redom pri- 
dobiti na svoju stranu odnosno okrenuti protiv Ivane. 
Bio je uvjeren da je time obavljao svoju dužnost. Ivana 
je bila posve sama; tresla ju je groznica, cvokotala je 
zubima. Čeznula je za Kristom i pokušavala mu se 
čitavim svojim srcem sve više i dublje približiti. Hoće li 
položiti i taj ispit? 

Kaptol u Rouenu ustezao se dati sud suprotan 
Cauchonovu, jer se plašio posljedica. Tako je Cauchon 
morao biti sretan što su s treće strane — mada samo 
zbog straha od njega — pristizali za njega povoljni 
dopisi. Nicolas Gemet i Guillaume, opat iz Cormeille- 
sa, napisali su 29. travnja kako se po njihovu mišljenju 
treba obratiti pozornost na sljedeće tri točke: 


1. Ivana se mora javno ljubazno poučiti. 

2. Doživljena prikazanja nisu vjerodostojna ako se 
ne mogu potvrditi svetim životom ili čudesnim djeli- 
ma. 

3. Na pitanje u kojoj se mjeri Ivana nalazi u stanju 
smrtna grijeha može odgovoriti samo Bog. 

Potom su oba gospodina objasnili kako im nije 
moguće iznijeti svoj sud budući da nisu pribivali ras- 
pravama. Divan odgovor koji raskrinkava Cauchona! 
Oni su, kao i Crkva, bili mišljenja da se o prikazanjima 
odnosno Božjim očitovanjima ne može suditi odvojeno, 
već se ona trebaju ispitivati u vezi s osobnim životom 
dotične optuženice. Pokušaj suda da Ivanu iznese na 
zao glas posve je dakle propao. Sud nije tragao za isti- 
nom, već se čitav proces zasnivao isključivo na lažima. 
12. travnja je Rodolphe Savage pisao Cauchonu kako 
je mišljenja da se čitav slučaj mora predati Svetoj Sto- 
lici. 2. svibnja je Cauchon priredio svečano javno upo- 
zorenje. Bilo je nazočno oko šezdesetri učenjaka. Nad- 
đakon Jean de Chatillon je uzeo riječ; govorio je o 
kršćanskim dužnostima. Ivana ga je prekinula: 


»Radije se držite svoga koncepta, 
pa ću vam na to odgovoriti. Ja 
sve predajem Bogu, svom Stvori — 
telju; volim ga čitavim srcem.« 

Zatim su opet došle na red nove varijacije onih već 
toliko dobro poznatih pitanja i optužbi hoće li se poko- 
riti borbenoj Crkvi, inače će je se držati pogankom. 
Upitali su je pokorava li se Svetom Ocu. 

Ivana: 


»Odvedite me k njemu 
pa ću vam odgovoriti.« 


9. svibnja, na Spasovo, dobio je krvnik Mauger de 
Parmentier nalog da drži u pripravnosti svoje oruđe za 
mučenje. Kada su Ivanu uveli u dvoranu za mučenje 
tamo se već nalazio Cauchon u pratnji osmorice svojih 
kolega. Cauchon: »Ne budete li govorili istinu bit ćete 
mučeni da bi se tako vaša duša i vaše tijelo koje zbog 
svojih laži izlažete golemim opasnostima, doveli 
natrag na put istine.« Ona je pogledala prema napra- 
vama za mučenje na što je u mislima već bila priprem- 
ljena. Mislila je na svoje svece i mnoge druge koji su 
bili mučeni prije nje. 

»Čak i kada biste mi odsjekli 

udove s tijela, ne bih vam 

ništa drugo rekla! A budem 

li ikada kasnije i rekla nešto 

drugo, to nipošto neće značiti 

da sam promijenila svoje 

mišljenje, već će se to dogoditi 

jedino pod pritiskom mučenja.« 


Izjavila je da ju je posjetio novi nebeski duh, 
anđeo Gabrijel. Zahvaljujući svojim glasovima saznala 
je da se radi o njemu. Rekla je da je on na pitanje treba 
li se ona pokoriti Crkvi odgovorio: »Želiš li da ti naš 
Gospod Bog pomogne, tada mu sve povjeri.« 


Ivana je bila uvjerena da je vodi Bog, nikada đavo. 
Cauchon je imao respekt samo pred Regnaultom, nad- 
biskupom Reimsa. Stoga je upitao Ivanu da li se poko- 
rava njegovu mišljenju s obzirom na znakove s neba što 
ih je ona vidjela. Ivana je, iscrpljena uvijek istim pita- 
njima, odgovorila: 

»Dovedite ga ovamo i pustite 
me da s njim razgovaram, pa 
ću vam onda odgovoriti. On se 
nikada ne bi usudio tvrditi 
suprotno od onoga što sam ja 
Tekla.« 


Cauchon ju je dao odvesti natrag u ćeliju. Bio je 
voljan mučiti je; 12. svibnja navečer skupio je trinaest 
učenjaka da bi ih zamolio za savjet u vezi s tim. Bio je 
prekrasan svibanjski dan. Ptice su navješćivale prolje- 
će. Voćke su bile okićene prvim cvatovima. Učena su se 
gospoda zadovoljno naslonila u udobnim naslonjačima 
mumljajući licemjerno svoje molitve i predajući se svo- 
jim podmuklim mislima. Cauchonov je pogled ostavio 
na gledaoce lažan dojam mirnoće i hladnokrvnosti, kao 
da je u miru želio pričekati pokorne odgovore svoje 
braće. 

»Ne«, rekao je Rodolphe Roussel, »nisam za muče- 
nje, inače bi sudski postupak koji je tako odlično vođen 
kao ovaj mogao izazvati nepovjerenje nazočnih i jav- 
nosti. »Nicolas de Venderčs: »Ne, u ovom mi se trenut- 
ku ne čini povoljnim podvrći je mučenju.« Andrć Mar- 
guerite: »Trenutačno neprikladno.« Guillaume Erard: 
»Što bi nam koristilo prepustiti je mučenju kada već i 
bez toga posjedujemo posve dovoljno materijala da 
bismo je mogli osuditi. »Robert Barbarin:« Ja sam 
istog mišljenja. Moramo je još jedanput ljubazno opo- 
menuti; ne bude li se ni tada pokorila, možemo postu- 
piti strože.« Denis Gastinel: »Ne bi bilo svrsishodno 
primijeniti mučenje.« Aubert Morel: »Mišljenja sam da 
bi bilo sasvim dobro mučiti je, kako bismo saznali isti- 
nu koja se krije iza njenih laži.« Thomas de Courelles: 
»Pravilno bi bilo mučiti je. Zatim bismo je trebali upi- 
tati želi li se pokoriti odluci Crkve.« Nicolas Couppe- 
quesne: »Bilo bi pogrešno podvrći je torturi. Umjesto 
toga trebali bismo od nje ponovo zahtijevati da se 
pokori Crkvi. »Jean Ledoux: »To je i moje mišljenje.« 
Nicolas Loiseleur, svećenički špijun: »Zbog spasa nje- 
ne duše držim korisnim da bude mučena !' Prilagodit ću 
se međutim onom što odluče ostala gospoda.« Guillau- 
me Hector: »Bez mučenja !« 

Tako Cauchon opet nije mogao provesti svoju 
volju. Sveučilište u Parizu je uzelo sebi dosta vremena 
za donošenje odluke. Kako teolozi tako i pravnici došli 
su nakon dugih vijećanja do zaključka da je Ivana oči- 
gledni heretik. U klerikalnom pismu što je bilo upuće- 
no engleskom kralju stajalo je da se Ivanin slučaj treba 
što je brže moguće okončati njenim spaljivanjem. 
Pismo je bilo potpisano: »Vaša ponizna kćerka, pari- 
ško sveučilište.« Bio je to sramni list u povijesti pariške 
Visoke škole pravnog i teološkog fakulteta! Pismo 
upućeno Cauchonu bilo je isto toliko strašno. U tom je 
podmuklom čovjeku sa svakim pročitanim retkom sve 
više rasla radost zbog približavanja cilju za kojim je 
težio od samog početka. U tom su mu pismu odavali 
priznanje i zahvaljivali na svemu što je učinio. Cauc- 
bon je 19. svibnja sakupio svoje prisjednike rekavši im 
da se Ivana treba još jedanput očinski opomenuti, 
nakon čega će se postupak moći okončati i izreći pre- 
suda. Potom su bili protumačeni članovi optužnice 
koje Ivana nikada nije priznala i koji se nisu mogli pot- 
krijepiti nikakvim dokazima: Prikazanja što ih je Iva- 
na doživljavala lažna su i potječu od zlih i đavolskih 
duhova Beliala, Sotone i Behemota. 

Ivana se udaljila od prave vjere. 

Ivana se vlada poganski i živi po poganskim obi- 
čajima. 

Ivana je izdajnica koja teži za prolijevanjem ljud- 
ske krvi. 

Ivana je napustila svoje roditelje. 

Ivana je svojim pokušajem samoubojstva pokaza- 
la da pogrešno shvaća slobodu čovjekove volje. 

Ivana je svjesna lažljivica. 

Ivana je vrijeđala svetu Katarinu i svetu Margare- 
tu, te povrijedila svoju obvezu ljubavi spram bližnjega. 

Ivana je prizivala zle duhove. 

Ivana je šizmatičarka. 


Paragrafi teološkog i pravnog fakulteta su po svo- 
joj niskosti i gadosti ravni jedni drugima. Nakon što je 
ovim dokazano da je Ivana najopasnija poganka i naj- 
drskija čarobnica što ju je moguće zamisliti, rekao joj 
je Pierre Maurice: »Draga Ivana, proces se bliži kraju, 

vrijeme je da brižno pripazite što ćete reći«. Opet je 
morala podnositi nebrojena upozorenja. Rekli su joj da 
ako se ne pokorava Crkvi znači da se ne pokorava ni 
Bogu. Ivana je unatoč dugim mjesecima provedenim u 
zatvoru, oslabljena bolešću, teškim okovima i zlostav- 
ljanjima, duševno iscrpljena beskonačnim sudskim 
raspravama, ipak uspjela zadivljujućom snagom koja 
joj je pritjecala samo odozgo mirno i dostojanstveno 
odgovoriti: 


»Budem li osuđena, čak i ako 
budem krvniku morala zapaliti 
lomaču i gledati kako gori snop 
granja stojeći usred plamena, 
neću Treći ništa drugo, već ću se 
do svoje smrti čvrsto držati 
onoga što sam rekla tijekom 
procesa.« 


24. svibnja došao je Jean Beaupčre po Ivanu da bi 
je odveo iz njena zatvora. Trebala je kolima biti odve- 
zena u Saint Ouen. Cauchon je sve brižljivo pripremio 
za svečano — teatralni prizor. Vijest o njenu izlasku iz 
zatvora u Rouenu brzo se širila gradom. Znatiželjno je 
mnoštvo ljudi nahrupilo na prilaze groblju koji su bili 
zaposjednuti engleskim vojnicima. Čitav je Rouen bio 
na nogama, ispunjen radoznalošću da napokon vidi 
zarobljenicu. Bile su podignute dvije tribine; na većoj 
je sjedio Henri Beaufort, nadbiskup Wichestera, rođak 
Henrika VI. koji još nikada nije pribivao sudskoj ras- 
pravi. U njegovoj su se blizini nalazili Luj od Luksem- 
burga, biskup Trćrouannea i kancelar engleskog kralja 
u Parizu, William Alnwich, privatni čuvar pečata i 
član velikog krunskog vijeća ; tu su se još nalazili Jean 
de Mailly, biskup Noyona i naravno biskup Beauvaisa, 
te deset opata iz normandijskih samostana koji su 
sramno napustili posljednju utvrdu otpora i najzad 
neizbrojivi prisjednici. 

Na drugu su tribinu doveli Ivanu; pored nje su 
zauzeli mjesto sudski pisari Guillaume Manchon i 
Bois-Guillaume, zatim Jean Massieu i kao treći sudski 
pisar Nicolas Taquel. Bilo je to prvi put u više mjeseci 

da je Ivana izašla na danje svjetlo i udisala svježi zrak. 
Dobila je vrtoglavicu, drhtala je, ali se još nikada nije 
osjećala tako bliska Kristu i toliko povezana s njim. 
Ugledala je gomilu ljudi što su ih engleski vojnici gru- 
bo potiskivali natrag. Koliko je sve bilo drugačije prije 
dvije godine kada su joj svi oduševljeno klicali... Jasno 
je vidjela i taljige na kojima ju je čekao krvnik. Molila 
se: 

»Gospodine, daj da ta kola 

prođu mimo mene !« 


Prolazeći kroz jedna mala vrata pogledala je sve- 
ćeničkog špijuna Loiseleura koji joj je došapnuo kako 
će biti pošteđena onog najgoreg bude li obukla žensku 
odjeću i činila sve što joj kažu svećenici. K tomu joj je 
rekao da će, bude li poslušna, izmaći engleskom zatvo- 
Tu i biti predana Crkvi. Cauchon je držao u ruci dvije 
različite presude koje je mogao upotrijebiti prema 
postojećim okolnostima. Oko tribina je vrvjelo od 
engleskih vojnika. Guillaume je ustao. Govorio je o 
Ivaninoj oholosti i nabrojao sve njene greške i nedo- 
statke; čak je i kralja nazvao heretikom i šizmatikom. 
Jadna Francuska, — rekao je on — do današnjeg dana još 
nikada nismo vidjeli takva monstruma koji je pokušao 
osvojiti svoju zemlju uz pomoć jedne vještice! Ivana ga 
je ljutito prekinula žestokom reakcijom na njegove 
riječi: 

»Ne govori tako o mom kralju, 

on je najplemenitiji od svih 

kršćana.« 

Cauchon je naredio Jeanu Massieu: »Ušutkaj je!« 
Zatim je govorio o njenim zlodjelima. Ivani je uspjelo 
još jednom doći do riječi: 

»Što se tiče moga pokoravanja 

Crkvi, već sam kazala da se sve 

što sam učinila i rekla treba 

iznijeti pred Svetog Oca papu 

kome se odmah iza Boga dobro — 

voljno i posve pokoravam.« 

Nakon tog njena novog protivljenja pročitao je 
Cauchon naglas presudu. Tada je Ivani opet prišao špi- 
jun Loiseleur i pokušao je umekšati svojim savjetima. 
»Ivana, učini što sam ti rekao, odjeni haljinu.« Ona nije 
odgovorila, ali je mumljala kako se Crkvi uvijek poko- 
ravala. Cauchona koji još nije bio gotov sa čitanjem 
presude odjednom je prekinuo engleski svećenik Lau- 
rent Calot. Nije bilo posve jasno što je on rekao, ali oči- 
gledno je, kao i engleski vojnici, bio mišljenja da se 
spram Ivane postupa suviše blago. »Izdajniče!« dovik- 
nuo je biskupu. Ovaj je bio toliko uzrujan da je svoj 
spis bacio na pod i povikao kako ne želi više imati ništa 
s tim slučajem. Morao se umiješati engleski kardinal 
da bi ušutkao Calota. Ivana je uskliknula: 


»Koliko se vi trudite natjerati 
me da popustim !« 


Publika je postala uznemirenom, jer Ivani nije 
bilo odobreno da njen slučaj ispita papa; ljudi su se 
naime prisjetili da je tijekom jedne već odlučujuće sud- 
ske rasprave bilo zaključeno da se slučaj još treba izni- 
jeti pred papu. Cauchon se u međuvremenu opet 
sabrao. Upitao je engleskog kardinala što da učini. 
Ovaj je rekao: »Zahtijevajte od nje pokoru«. Činilo se 
da su se udaljili od prve pročitane presude. Guillaume 
Erard je naglas pročitao spis koji je sadržavao sve toč- 
ke na koje je trebala priseći. 

Ivana: 


»Ne znam što znači priseći, molim 
vas da mi to objasnite.« 


Erard je tražio od svog prijatelja Massieua da joj 
to razjasni. Ovaj je pokušao izbjeći ispunjenje tog 
zahtjeva. Konačno je ipak rekao: »To znači da ćete biti 
spaljeni budete li se ogriješili o jedan od članova o 
kojima se tu radi. Savjetujem vam da apelirate na opću 
Crkvu u kojoj mjeri trebate ili ne trebate priseći na te 
članove.« Ivana je okrenula glavu. Ništa više nije shva- 
ćala i nije slutila u kakvoj se opasnosti nalazi. Pokuša- 
la je što je bolje moguće držati se Massieuova savjeta. 
Ivana: 

»Apeliram na opću Crkvu da mi savjetuje u kojoj 

se mjeri trebam zakleti ili ne 

Molim da se spis preda svećenicima 

kojima trebam biti izručena; budu 

li mi oni savjetovali da ga potpišem, 

učinit ću to.« 

Samo umaći Englezima! Ona je bila duboko uvje- 
rena da je ne može osuditi samo crkveni sud. Cauchon 
je međutim zaurlao da mora smjesta priseći, inače će 
biti spaljena. A zatim je prijateljskim tonom nastavio: 
»Učinite što vam se kaže, pa ćete biti pušteni iz zatvo- 
ra!« Nakon tog jasnog Cauchonova obećanja bila je 
spremna učiniti što su od nje tražili. Oni Francuzi koji 
su bili spram nje prijateljski nastrojeni dovikivali su 
joj neka pristane. U međuvremenu je glasnik engleskog 
kralja donio Cauchonu pismo koje je sadržavalo već 
utvrđenu formulu prisege. Od svega što se tada doga- 
đalo nije Ivana zapravo ništa razumjela; tako nije 
mogla pravilno razumjeti ni što je na to željela reći. Na 
tribinama je nastao pravi metež. Englezi su bili gnjevni 
što im je njihov plijen trebao umaći i što se nije trebao 
odigrati sadistički prizor spaljivanja poganke. Englezi 
i Francuzi su jedni na druge bacali kamenje. Ivani je 
bio pročitan dokument koji je morala potpisati i od 
koga nije razumjela ni riječi. Licem joj se okliznuo 
osmijeh, jer je vjerovala da će dospjeti u zatvor sveće- 
nika i da više nikada neće morati vidjeti engleske voj- 
nike. Cauchon je naglas pročitao već ranije dogotovlje- 
ni dokument: Zgriješila si već zbog toga što si lažno 
tvrdila da si doživjela božanska prikazanja i očitova- 
nja, nadalje zato što si obmanjivala druge, zato što si se 
bavila magijom i vračanjem, te zbog toga, jer si vrije- 
đala Boga i svece time što si prkosila zakonima Svetog 
pisma i kanonskim odredbama. Nakon što je dokument 
bio pročitan rekao je Nicolas Loiseleur: »Kakav veliki 
dan; ako Bog tako želi vaša će duša biti spašena.« 
Ivana: 


»Sada me vi, crkveni ljudi, vodite 
u vaše zatvore kako se više ne bih 
nalazila u rukama Engleza.« 

»Odvedite zatvorenicu onamo odakle ste je dove- 
li«, naredio je Cauchon oštrim glasom. Dokument koji 
je ona potpisala (nije se smjela potpisati onim pozna- 
tim nam potpisom, već je morala ispod teksta staviti 
samo križić, vjerojatno zbog toga da bi se lakše mogla 
načiniti krivotvorina) odmah je zamijenjen drugim; 
bio je to dugi lažan tekst koji nikada nije dopro do Iva- 
ninih ušiju i u kome je odobrila sve ono što je tamo 
pisalo. Taj je lažni dokument bio za nju poguban. Tako 
je Cauchon mogao dakako reći ogorčenu Warwicku: 

»Ništa ne brinite, već ćemo je se mi dočepati.« Iva- 
na je njegovom podmuklošću i prijevarom pala u klop- 
ku i pristala obući haljinu i stupiti pred crkveni sud. 
Obećanja što joj ih je dao nije dakako održao. Živci su 
joj bili do te mjere prenapeti da je u stari zatvor ušla 
histerično se smijući. 

Cauchon je prekršio svoju riječ; Ivana se opet 
nalazila u svom dosadašnjem zatvoru. Jedina je razlika 
bila u tome što su joj u nazočnosti čuvara obukli halji- 
nu, a kosu ošišali posve kratko. Ona je najprije vjero- 
vala da je to samo privremeno stanje i da će uskoro biti 
prevezena u crkveni zatvor. Umjesto toga još je više 
porasla surovost čuvara koji su je tukli do krvi, a tako- 
đer je rekla da ju je jedan engleski mylord pokušao 
silovati. Zbog straha da će postati nevjerna svom pozi- 
vu oblijevao ju je znoj i osjećala je golem teret na srcu. 
Kada ju je sljedeći dan posjetio Cauchon, zatekao ju je 
opet u njenoj staroj muškoj odjeći. On je želio znati 
zašto je promijenila odjeću. 

Ivana: 


»Mušku odjeću pretpostavljam 
ženskim haljinama.« 


Cauchon: »Zašto si to učinila?« 
Ivana: 


»Zato što se niste držali onoga 

što ste mi obećali, da ću naime 
smjeti ići na Misu i pričestiti 

se i da više neću morati nositi okove. 
Niste li mi vi sami, vi, moji suci, 
obećali da ćete me predati crkvenom 

sudu, odvesti u crkveni zatvor i da 

će uz mene biti neka žena? Mušku sam 
odjeću obukla zbog toga, jer želim 
zaštititi svoju nevinost; noseći ha- 

ljinu ne mogu se osjećati sigurnom, 

a okružena sam čuvarima koji me stalno 
vrebaju i žele silovati.« 


Kada je Cauchon napustio dvorac i sreo Warwic- 
ka uzviknuo je: »Živjeli, budite bez brige, stvar je u 
redu!« Ivana je rekla Cauchonu da je zahvaljujući svo- 
jim glasovima čula kako je ono što je izjavila zapravo za 
osudu i kako nije trebala učiniti ono što je učinila. Spis 
koji joj je bio pročitan nije pravilno shvatila. Rekla je 
da je samo zbog strašna straha od lomače najzad pot- 
pisala bilo što. 
Ivana: 

»Svećenik na podiju lažni je 

svećenik; on govori mnogo toga 

što ja nikada nisam rekla.« 


Cauchon je 29. ožujka sakupio četrdeset dva teo- 
loga i učenjaka na novom sastanku. Priopćio im je što 
se dogodilo. Ispričao je kako je Ivana nakon što je sve- 
čano prisegla na sve što su od nje tražili, ponovo čula 
svoje demonske glasove i opet obukla mušku odjeću. 
On je međutim spomenuo da su je u zatvoru tukli i 
pokušavali silovati i da joj nije bio na raspolaganju 
nijedan drugi način zaštite. Cauchonu su povjerovali 
na riječ i jednoglasno odlučili da se Ivana preda svje- 
tovnom sudu. 


1. ožujka, tijekom petog saslušanja, upitao ju je 
Cauchon da li su joj njeni glasovi rekli da će biti oslo- 
bođena iz zatvora. 

Ivana: 


»Pitajte me to za tri mjeseca, 
tada ću vam odgovoriti.« 


Na taj dan tri mjeseca kasnije bila je oslobođena 
svog zemaljskog života. Toga dana oko pola sedam 
ujutro ušao je Massieu u njenu ćeliju kako bi joj priop- 

ćio da se oko osam sati mora naći na starom sajmištu 
pred svojim sucima gdje će joj biti izrečena nova pre- 
suda. Zatim su došla k njoj dva redovnika, Martin 
Ladvenu i Jean Toutmouillć koji su je trebali pripremi- 
tina smrt. Duševno i tjelesno izmučena djevojka odgo- 
varala im je na sva pitanja; nije više bila sposobna ni 
za kakav otpor. Kada joj je Martin Ladvenu priopćio 
da treba biti živa spaljena, počela je plakati i jecajući 
govorila: 


»Oh, kako se strašno, kako 
okrutno sa mnom postupa! Ah, 
danas će moje tijelo koje 
nikada nisam obeščastila, 
progutati plamen i pretvoriti 
ga u pepeo! Ah, radije bih 
dala sebi sedam puta odrubiti 
glavu nego se dala ovako 
spaliti! Ah, da sam barem 

bila pod paskom ljudi Crkve, 

a ne mojih neprijatelja, nikada 
ne bih tako loše završila. 

Pred Bogom, najvišim sucem, 
optužujem svoje čuvare i ljude 
koji su ih puštali k meni 
izlažući me tako napadima i 
nasilju !« 


U tom je trenutku došao Cauchon. Ivana je držeći 
se ponosno i hrabro poput amazonke, te pokazujući 
svojom tanašnom rukom na njega, svoga krvnika, rekla 
onim svojim nekadašnjim jasnim, odvažnim glasom: 


»Biskupe, vi ste taj koji 

će me ubiti!« 

Taj je licemjer zakriještao kako ona mora umrije- 
ti, jer nije održala obećanje i zato što je opet pala u svo- 
je stare zablude. Kada je Ivana među njegovim pratio- 
cima prepoznala Pierrea Mauricea upitala ga je: 


»Gdje ću biti danas navečeT?« 

On je odgovorio: »Zar se ne usuđujete vjerovati u 
Gospodina ?« 

Ivana je nato rekla: 

»Milošću Božjom bit ću 

u raju.« 

Sada se napokon smjela ispovjediti i pričestiti. 
Jacques Le Camus ju je pruživši joj hostiju upitao: 
»Vjerujete li da je to tijelo našeg Gospodina ?« Ona je 
odgovorila potvrdno dodavši da je Gospod Bog 
posljednji koji je može spasiti i da želi primiti njegovo 
Pe »Vjerujete li još uvijek u svoje glasove?« 

vana: 


»Ne vjerujem više ni u što 
drugo nego u Boga.« 


Točno u osam sati skinuli su joj okove i obukli 
dugu žutu haljinu. Na glavu su joj stavili kapu koja je 
bila nalik mitri i na kojoj je pisalo: »Poganka, pristaša 
idolopoklonstva, odmetnica koja se uvijek iznova vra- 
ća starim grijesima.« 


Ivana se mirno popela u kola; činilo se kao da se 
već rastala s ovim svijetom. Njen se duh već udaljio. 
ula su joj se još jednom na trenutak vratila ovoj zem- 
lji, jer joj se tamo uz rub puta bacio pred noge i vrišteći 
je molio za oproštenje ispovjednik Loiseleur, isti onaj 
koji je mjesecima imao ulogu da svojom lažnom slu- 
žbom zapravo izmami njeno priznanje. Na njenom licu 
oblivenom kapljicama znoja otvorile su se nježne usne 
— na kojima su se čitale bol i patnja — da bi tiho izgo- 
vorile riječi: 
»Gospodine, oprosti mu !« 


A tada je krenula dalje putem koji ju je vodio do 
njena kraja. Još je samo uspjela prošaptati: 


»Isuse, Isuse !« 


Svoj je pogled kao nekada u borbi upravila prema 
gore. Bila je blizu Gospodinu. Usta su joj šaputala rije- 
Či: 


ill 


»Neka bude volja Tvoja, ne 

moja.« 

Osjećala je da je u svojoj nutrini uvijek ostala oda- 
na Njegovu nalogu i s radošću Mu žrtvovala svoj život. 
Izlazeće je sunce obgrlilo njen uzvišeni lik; sjala je pod 
svjetlosnom zrakom Stvoritelja koji ju je željno očeki- 
vao tamo ponad zlatnih ljestava što vode do neopisivih 
krasota, u Njegovo kraljevstvo. 

Pogovor 


Što se više osvrćem unatrag na sudbinu i vremen- 
sku epohu Jeanne d'Arc i što se više zadubljujem u njen 
život, to jasnije i snažnije u meni raste i duhovna slika 
Thćrese iz Lisieuxa. Thćrčse je unatoč potpuno različi- 
tim svjetskim situacijama, osobnim prilikama i vre- 
menskom rastojanju od petsto godina koliko dijeli ta 
dva lika, osjećala već od najranije mladosti golemu 
sklonost spram Jeanne d'Arc i snažnu unutarnju pove- 
zanost s njom. Još u svom samrtnom času, u svojoj naj- 
većoj iznemoglosti i duševnoj nevolji, izmučena najja- 
čim bolima, bila je od čitave svoje okoline, čak od vla- 
stite sestre, podvrgnuta pravom saslušanju o njenim 
duševnim osjećajima i doživljajima, tako da je posljed- 
njim naporom još uspjela izgovoriti sljedeće riječi: 
»Osjećam se kao Ivana Orleanska pred svojim sucima.« 

Usprkos životnim prilikama što su ih te dvije neo- 
bične žene morale izvana gledano — oblikovati na 
posve različite načine, u njihovoj nutrini ipak postoji 
čvrsta duhovna povezanost, takav sklad da mi se čini 
da se karmelićanka može promatrati kao duhovna kći 
Ivane Orleanske. 

Thćrčse je na začuđujući i divljenja vrijedan način 
uspjela Ivanine karakterne crte razviti do savršenstva. 
Svaka od njih posjedovala je golemu snagu ljubavi i 
nesebičnu spremnost na žrtvu koja je postala stalnim 
izvorom njihove ustrajnosti, kako bi postigle željeni 
cilj koji se nije sastojao ni u čemu drugom nego da izvr- 
šavaju Božju volju. Za to im nijedna cijena nije bila 
previsoka. Kao što njih dvije čine paralelu po glavnim 
crtama, tako se u njih javlja srodnost i u malim stvari- 
ma. Ivanu je oduševljavala sjajna bojna oprema, a 
Thćršse je kao dijete bila iskreno ushićena šarenim svi- 
lenim vrpcama. U obje su obilno tekle suze. De Perce- 
val de Boulainvilliers pisao je 21. lipnja 1429. godine 

milanskom vojvodi Philippeu-Marii Viscontiju: »Ta 
mlada djevojka savršene elegancije malo govori, poka- 
zuje kako svojim riječima tako i svojim djelima izvan- 
redni oprez. Ona posjeduje mio ženski glas, malo jede, 
a još je uzdržljivija u uživanju vina. Dobro se osjeća na 
konju i pod bojnom opremom, cijeni vitezove, pomalo 
se plaši ophođenja s velikim brojem ljudi, pušta suze 
obilno teći, pokazuje vedro lice, a u nošenju oružja i 
upravljanju njime pokazuje takvu otpornost i snagu da 
može izdržati cijeli dan i cijelu noć čitava u oklopu bez 
trenutka odmora.« Koliko je samo i Thćrčse plakala! 
Ali od njene četrnaeste godine, nakon onog doživljaja 
na Božić 1886. nije više niz njene obraze potekla nijed- 
na suza. 

Obje su bile obdarene nečuvenom Božjom miloš- 
ću; obje su ponizno podnosile nametnute im kušnje. 
Njihov j je najuzvišeniji osjećaj bila ljubav i poslušnost 
spram Boga i spram Krista. Za Thćrčse je njen vlastiti 
otac bio »njen kralj« i uzor nadzemaljskog Oca; Ivana 
je bila odana francuskom prestolo- nasljedniku, jer je 
osjećala da je to volja Boga koji je tu da nas uči praved- 
nosti. Ona se željela poput Davida boriti za slobodu i 
čast. 

Obje su bile prožete najdubljom ljubavlju spram 
bližnjega. U euharistiji su našle najveću utjehu i neisc- 
rpnu snagu. Obje su čvrsto vjerovale u svoju misiju. 
Razvoj njihovih karaktera sve do najveće plemenitosti 
mogao bi se izraziti riječima heroine iz Domremyja: 
»Ja mogu trpjeti« i riječima karmelićanke: »Ja želim 
trpjeti.« Čovječanstvo pritisnuto moralnim problemi- 
ma crpi u karmelićanke beskrajnu snagu; a onima koji 
životare potlačeni i ugnjetavani ulijeva uvijek novu 
nadu i hrabrost ona mlada djevojka kojoj je uspjelo 
ujediniti jedan rascijepljeni narod i osloboditi ga tlači- 
telja. U objema je gorio sveti plamen koji ih je napo- 
sljetku progutao. Danas se one na visokim stupovima 
uzdižu sve do čistih sfera nepomućena sklada. 

Pisac ove knjige Carl Julius Abegg napisao je svo- 
jevremeno knjigu o svetoj Maloj Tereziji, koja je 
osvojila mnoge čitatelje. 

Na istraživanje života Ivane Orleanske i na pisa- 
nje ove knjige potakla ga je upravo sveta Mala Tere- 
zija koja je često pri svojim meditacijama usmjerava- 
la svoje misli Ivani Orleanskoj. 

Ivana je potaknuta Božjim Duhom predvodila 
Francuze u oslobađanju od engleske dominacije. 
Predvođena nutarnjim glasovima postigla je velike 
pobjede. 

Konačno je izdajom uhvaćena i utamničena od 


Engleza. Pod pritiskom engleske politike protiv nje 
je montiran sudski proces. Optužena je za čarobnja- 
štvo i kažnjena kao vještica. 

Kasnije je proces revidiran. Ivana je proglašena 
nedužnom a Crkva ju je proglasila blaženom i sve- 


tom. 

Njezin herojski i svetački lik svijetli i danas, ne 
samo Francuzima nego i svim Europljanima u borbi 
za istinu, pravdu i slobodu duha. 





